text:
OASIS | 余拜仁:這是關於對人的尊重
大半個社會過去一個星期都係一片愁雲慘霧,為著近年,以至近十年以嚟這宗非常罕見嘅嚴重舞台意外傷心,擔心同掛心;正所謂:「最緊要人無事」,身體受傷嘅,我哋都習氣祝福佢哋盡快康復,吉人天相,心靈受創嘅,我哋都互相支撐,手牽手肩並肩共度難關.事故發生之後,除咗嚴正問責,期望盡快搵出今次肇因之外,演唱會嘅製作流程,成本控制,風險管理,以至最關鍵嘅:對人嘅管理同安排,全部都成為咗大眾聚焦嘅地方,其中舞蹈員嘅待遇就尤其受到關注.
喺香港流行樂壇入面,「紅館」係極之特別嘅符號,不論新人或者舊人,出道或者告別都好,「開紅館」都係非常重要嘅儀式,絕對係個人成績表上十分關鍵嘅一筆;同時,「開紅館」亦有其特別嘅模式,其中勁歌熱舞,或者起碼載歌載舞都係不可或缺嘅(分別只係環節嘅長與短),就算平日真係習慣就咁企喺度或者坐喺度唱歌嘅歌手,一旦有機會登上呢個殿堂,普遍都難免「從俗」跳番或者至少搖番幾首歌,似乎咁樣先至符合到唔少樂迷對「演唱會」嘅預期.
既然舞蹈係咁重要,咁舞蹈員嘅待遇應該好好啦係咪?咁又似乎係無必然關係.部分資深舞蹈員慨嘆,近年演唱會嘅規模愈搞愈大,預算愈加愈多,但係真係花喺舞蹈員身上嘅錢,咁多年嚟嘅升幅係完全唔合比例,當中嘅分配更係落後於台前嘅樂手同幕後嘅Crew member;錢多錢少係一回事,保護得足唔足夠又係另一回事,眾所周知,舞蹈員係靠身體搵食嘅,佢哋平時自己當然會勤力練功,好好養護,然而踩台演出會有好多突發事件,唔係話你個人夠小心就可以,一旦不幸出事嘅話,唔只影響到果一場,果一次演出,仲有機會影響埋其後嘅工作機會,影響深遠.
主辦單位依家普遍都應該有買保險,問題係買得足唔足夠呢?保障範圍包啲咩?賠償嘅錢有幾多?Claim錢易唔易同快唔快?甚至會唔會「有後果」?有行內人透露,個別主辦單位會視Claim保險嘅人係麻煩友,除咗唔願意幫手,甚至會將對方放入黑名單,減低日後錄用機會,於是乎,舞蹈員就會面臨兩難,明明有需要Claim又唔夠膽,真係唔Claim嘅話最終又係自己蝕底.
以上嘅行業問題相信只係冰山一角,更多唔同崗位肯定會有更多其他問題,歸根究底,呢啲全部都係關乎對人嘅尊重,大家有無將唔同嘅單位都視作平等嘅伙伴呢?「己所不欲,勿施於人」嘅黃金律雖然老土,但係有用,只有重新重視番人嘅價值,各種問題先有機會慢慢改善.
相關文章
OASIS|余拜仁:舞蹈木人巷:dance-to-be的哲學
近日全球嘅目光當然都係聚焦喺世界盃,由足球場上嘅競技,主辦國對軟件硬件嘅投資,以至係文化風俗上嘅宜忌等等,都引起咗世界嘅關注;喺香港,今屆嘅熱潮好似嚟得有啲慢,不過隨住愈嚟愈多賽事開打,商場,酒吧同食肆都開始見到愈嚟愈多睇波人潮,同時喺運動世界以外,其他宇宙都無停擺,仍然多姿多彩地運作中,其中文化藝術方面,新視野藝術節一口氣搬演咗AI+人類合演歌劇等等大小製作,部份更有海外藝術家參與其中,實屬封關以嚟少有嘅文化盛事,另外本地藝團都好活躍,當中Unlock Dancing Plaza(Unlock)就為創作研究計劃Unlock Body Lab: dance-to-be (dance-to-be)舉行公開提案徵集,喺云云活動入面寧寧舍舍留意到佢,完完全全係因為個項目名,「Body Lab」應該就係指向緊同身體有關嘅實驗,咁點解「dance」係「to be」呢? 嚟緊嘅dance-to-be已經係第四屆,根據新任藝術總監李偉能(Joseph)嘅闡釋,平台嘅成立目的係想掙脫行業內「以製作為目標」嘅普遍枷鎖,容許創作人同團隊有大啲同多啲嘅空間去諗去傾去做心目中真正想試嘅創作模式,以至反思一下「創作」嘅更多其他可能;過程中,Unlock除咗會提供排練場地嘅支援,創作人嘅薪酬,以及製作所需嘅若干經費,特色之一就係設有創作顧問,佢哋本身有豐富嘅創作經驗,過程中會同團隊一齊行一齊探索,用同儕嘅角度去經歷同分享,而唔係以在上位者嘅角色去帶領或者指導團隊,平台亦唔會硬性規定參與創作人必須完成舞台製作,故此最終產出既可以係「dance」,亦可以係「dance-to-be」,為未來嘅創作打下更紥實嘅基礎. 好似過去咗嘅第三屆dance-to-be,本身係DJ同街舞舞者嘅孫楠將Unlock嘅Studio變成一個大型Party,有嘢飲,有舞跳,有騷睇,仲有DJ現場打碟,新舊朋友可以聯誼聚頭,當演者同觀者同處一個空間一齊Chill,甚至一齊跳,兩者傳統上嘅界線一下子就模糊咗,團隊想探索嘅正正就係「參與者喺表演場域中嘅主體經驗,以各種感官元素去帶領觀眾遊走於觀看同參與舞蹈嘅邊界.」 不論係Unlock本身,以至係dance-to-be呢個平台,「開放」同「多元」一直都係關鍵字,Unlock一方面盡力為創作人度身訂造適合佢哋嘅模式,另一方面都會累積過去同參與團體合作嘅經驗,適時地推動dance-to-be嘅進化,Joseph舉例指今年係首次進行公開提案徵集,更加清晰咁確立平台嘅美學定位,同時又同舞團另一核心項目公開研習周(Open Research Week)連繫起嚟,「有時就咁就叫藝術家去開展創作,可能都有唔少局限同挑戰,喺研習周入面,我哋會免費提供一連兩星期嘅密集研習機會,等佢哋認識多啲唔同嘅藝術家,美學,創作方法同方向,好似返學咁嘅養份累積,期望喺藝術探索方面會有多啲支撐.」創作人同佢嘅作品要上得台見得人,之前係要經過好多階段,dance-to-be正正就係一個沉澱同打磨平台,實在期待見到愈嚟愈多有趣嘅人同事會喺當中發生.
(最盡繩角拳王育成者)直搗《繩角》AK,Lokman幕後訓練基地!MIRROR四子通宵直落練拳仲要挨打 Fans心痛 鏡粉前夫挑戰1個鐘速成螢幕拳王 接受《一秒拳王》英毅拳館特訓結果係……
(最盡繩角拳王育成者) 《繩角》播咗一個星期,唔知大家有冇被歐陽駿同李承東嘅肌肉擊暈呢?💪 今集#盡行式 帶大家直搗有份訓練AK,Lokman嘅英毅拳館🥊,透視佢哋嘅地獄式訓練! 教練話原來佢哋成日通宵工作後嚟練拳,仲要吊起挨打!? 上次鏡粉前夫Tommy將全屋MIRROR應援換晒做自己個樣👩🏻❤👨🏼,仲未玩夠!今次佢挑戰用1個鐘特訓做螢幕拳王⏱,誓要取代AK拍繩角MV,結果係點
OASIS|余拜仁:草間彌生的傳奇一生
除咗「說好香港故事」之外,「重返國際舞台」最近都榮登特區政府「大外宣」策略嘅關鍵旋律首位,同時有啲有識之士就一嘢道破「沒有離開,哪有重返?」想講嘅係就算喺近乎嚴於全球嘅鎖國式防疫政策之下,香港喺部分領域仍然活於國際舞台,從未間斷,就以文化藝術界為例,西九文化區當代視覺文化博物館M+花咗超過3年時間籌備嘅「草間彌生:一九四五年至今」,就係呢位藝術大師喺出生地日本以外亞洲地區規模最大嘅回顧展,展出超過200件涵蓋繪畫,素描,雕塑,裝置,以及檔案資料嘅展品,除咗草間唔同人生階段嘅作品,佢本尊仲特別為今次香港展覽帶嚟三組全新創作,令到城內城外唔少人都雀躍期待. 現年93歲嘅草間係當代藝術史上影響甚為深遠嘅亞洲創作人,就算唔係文化藝術愛好者,佢有兩項簽名式嘅創作元素,大家都好可能喺唔同地方見過—南瓜同波點;喺全球普及嘅搶眼視覺背後,草間嘅人生同創作歷程都極為豐富:早喺1960年代,當時佢以亞洲女性創作人身分走到去被譽為前衛藝術殿堂嘅紐約,落得惡名然後重返日本,但都同樣不獲重視,同時仲要一直同自身嘅精神疾患搏鬥,一步一腳印咁發展出別樹一幟嘅藝術語言,最終成為藝壇巨人. 草間係一位非常多產嘅創作人,基於佢嘅地位同知名度,世界各地好多藝術機構都先後做過佢嘅展覽,例如喺2019年,上海都「搶先」一步做咗,因此單以展品嚟講,觀眾可能已經見過其中唔少,但係值得一提嘅係,觀眾去睇展覽,「有咩睇」係一回事,策展人點樣呈現啲作品,「點樣睇」又係另一回事. M+今次嘅「草間彌生:一九四五至今」回顧展,相比起其他純粹以線性敘事為主嘅展覽,策展團隊喺草間人生長河之上再抽取咗幾個圍繞住佢一生人嘅重大命題定為展區,包括「死亡」同「生命的力量」等等,提供多咗一種時間順序以外嘅切入方法;同時,唔同主題之間嘅關係亦唔係單一地一路「進化」,引用M+總策展人鄭道鍊嘅話語,草間喺創作路途經歷住種種嘅轉變,階段前後會有唔同程度嘅沉澱,再檢視,然後更新,係喺來來回回中繼續前行. 展覽聽日正式開幕,不論係純粹想著晒成身波點入場打卡,抑或係好好奇呢位藝壇巨人嘅傳奇一生,以至係銳意了解更多策展人點樣用作品去「說好藝術家故事」,觀眾都請早啲買飛入場,預番足夠時間品嘗細味.
OASIS|余拜仁:《飯戲攻心》:有愛有家在 冷暖也心開
股市最近幾日跌到死去(但無)活來,聞者傷心,聽者流淚,最慘嘅係探底工程永無盡期;如果想搵啲開心嘢分散下注意力,睇戲可能都係唔錯嘅選擇,事關近日有套香港電影史上最賣座嘅喜劇上映緊,票房已經突破咗7千萬元,而且愈上愈有,作品無刻意扮高深,亦無大玩屎尿屁,簡簡單單回歸到人倫關係嘅基礎單位—家,當中主要嘅場口同橋段都係一家人喺屋企行出行入,同埋食飯,然而簡單並唔等同容易,將一幕幕尋常不過嘅日常生活寫成,演成同拍成直搗觀眾心靈嘅電影作品,絕對唔係等閒之輩可以做到. 相信未講到個戲名,廣大讀者都已經知道呢套就係《飯戲攻心》,由陳詠燊同時擔任編劇同導演,六人主演陣容包括黃子華,鄧麗欣,張繼聰,王菀之,林明禎同陳湛文,一次過寫晒七個人嘅名出嚟,並唔係為咗要充撐字數,而係呢個組合基本上每一位都各擅勝場,近乎缺一不可,觀眾值得好好記住佢哋;電影嘅名字係一種好港式嘅「食字Gag」:飯氣攻心本身係生物反應,食飽飯好易就會想瞓覺,然而呢套作品幾乎係全無冷場,相反好幾場飯戲都係精彩絕倫,無論係家人同心,其利斷金,抑或係各懷心事,表裡不一,果種描繪塑造都係相當深刻生動,令人睇得好入心,好上心. 《飯戲攻心》嘅好係全方位嘅,首先劇本應記一功:由一味死撐要頂住頭家嘅大佬,到飄洋過海追星嘅宅男女神等等,每個人物嘅個性都好立體有力,分開睇係各有各嘅故事,擺番埋就另有火花趣味;人物之間嘅相聚別離,富有戲劇性嘅同時又唔會太堆砌突兀,觀眾既覺得呢一家係打開隔離屋果度門就見到嘅平常人,又唔會嫌棄家庭事平淡如水無戲好睇,普通中見不普通,實在唔係普通水平嘅創作可以輕易做到.技藝再高,作品都唔一定能夠叫好叫座,好多時仲要天時地利人和嘅配合,為香港人而拍嘅《飯戲攻心》係絕對值得爆紅嘅. 電影嘅「港味」唔係純粹嚟自戲名嘅「食字Gag」,或者編導演組合中八成六嘅港產成員代表,作為作品命題,《飯戲攻心》講緊嘅「家」,首先當然係三兄弟,加上佢哋三位女伴嘅微觀人際關係,六個人一間屋,一齊住好似就係一家人,賣咗間屋彷彿就係家不成家;同時更加宏觀地睇,過去,大家一直紥根喺同一個地方,現在,隨住經歷同際遇嘅唔同,彼此有啲唔同諗法,有人想撤離開展新生活,有人想留守繼續行落去,未來,「家」,到底仲喺唔喺度?優秀嘅作品往往都係去拋出重要嘅,切身嘅問題,刺激觀眾自己思考,而唔係要你去硬接創作團隊嘅價值觀,於是直至劇終字幕(仲有NG片段)徐徐升起,編導演都無意圖去提供一個標準答案;最後,眾人揀咗一條「打開門,行出去,去遠啲」嘅路,親情到底因此係濃咗定淡咗?屋企究竟係喺門內定門外?真係睇你點睇.未睇?咁就應該快啲睇!
OASIS|余拜仁:後疫情的文化交流
喺香港仲係緩緩地開關,慢慢地解封嘅同時,亞洲區內唔少嘅鄰居幾乎都已經回復正常生活,好似喺南韓嘅首爾同釜山,呢排仲陸續主辦一個接一個嘅文化藝術盛事,包括首爾表演藝術博覽會(Performing Arts Market in Seoul, PAMS),釜山國際舞蹈博覽會(Busan International Dance Market, BIDAM)同埋釜山國際電影節(Busan International Film Festival)等等,世界各地嘅行家同業都聚首一堂,除咗訴說近況,更多嘅係業務交流,唔少未來合作都係喺呢啲場域孕育出嚟;睇番呢幾個行業盛會,當中只有電影節係有比較多嘅香港元素,至於包括PAMS同BIDAM,香港代表嘅參與少之又少,較為可惜. 香港觀眾對釜山影展應該唔會感到太過陌生,呢個國際電影節今年已經去到第27屆,屬於亞洲區內其中一個歷史最悠久,地位最顯赫嘅影業盛事,所頒發嘅獎項素來都有指標性,其中今屆嘅「亞洲電影人獎」由香港知名演員梁朝偉獲得,電影節更一口氣放映咗佢多套經典名作,包括《無間道》,《東成西就》同《春光乍洩》等等,據知整個名單都係由佢本人親自決定,選片維度十分廣闊,盡顯不同演技類型;除咗梁朝偉之外,包括梁詠琪,岑珈其同凌文龍等等香港演員,今年亦憑不同作品入圍影展中嘅頒獎典禮,因此香港影人喺今屆釜山影展嘅能見度都算係唔錯嘅. 相反,喺PAMS同BIDAM入面,嚟自香港表演藝術界嘅代表就真係寥寥可數,其中城市當代舞蹈團(City Contemporary Dance Company, CCDC)策劃咗名為「HOTPOT: CHINA」嘅舞蹈平台,呈獻三個風格各異嘅舞蹈作品,兩個創作團隊嚟自香港,餘下就係中國內地團隊嘅創作,另外不加鎖舞踊館(Unlock Dancing Plaza, Unlock)則獲邀出席PAMS嘅專案推介會同圓桌討論,基本上已經總結咗香港藝團嘅參與;由於過去兩三年都無機會出外交流,Unlock決定把握機會見多啲區內行家,除了轉往釜山出席BIDAM嘅連串活動,舞團行政總監李漢廷(Michael)其後更加到訪新加坡,拜會咗當地表演場地代表,獨立編舞舞者,同埋演出製作人等等. Michael坦言,過去對亞洲鄰近地區合作伙伴嘅認識唔算太深,近年受到疫情嘅嚴重影響,跨地域文化交流亦難以透過實體形式進行,適值世界各地嘅出入境政策都陸續放寬,唔少跨國合作都已經密鑼緊鼓籌備當中,例如佢喺今次旅程就有機會欣賞到一個由亞洲多區創作人共製嘅舞作,故此希望盡快重啟同區內伙伴嘅連繫,揭開後疫情時代文化交流嘅全新一頁.
OASIS | 余拜仁:表演藝術如何「說好香港故事」?
千呼萬喚之下,香港終於勉強地開番(少少)關,大家都立即蠢蠢欲動準備好安心地出行,適值韓國首爾最近搞緊一個大型表演藝術市場Performing Arts Market in Seoul(PAMS),不但係亞洲局內,以至係全球各地嘅表演藝術製作人,創作團隊,以至係文化單位嘅行政同藝術總監都聚首一堂,睇下嚟緊有咩可以一齊合作,搵下下一個驚為天人嘅人才或者意念,為咗唔好錯過呢個盛會,都梗係要飛過去湊下熱鬧,同時香港目前正係籌備緊喺2024年舉辦香港首個演藝博覽會,此行都順便可以去取下經考察下. PAMS喺亞洲區內係歷史好悠久嘅演藝界大事,短短幾日行程入面就要車輪戰式睇嘢,傾嘢,官方活動包括圓桌會議,小組討論,資源配對,以及演藝節目等等,除此之外,參加者仲有大量嘅Networking機會,活動與活動之間,大家喺走廊同茶水間都會交頭接耳密密酙,好多有趣嘅交流都係咁樣碰撞出嚟,仲記得當年去德國Düsseldorf 嘅tanzmesse,英國Edinburgh嘅Fringe,同埋意大利Venice嘅Biennale等等,好多行家同業最珍惜嘅,其實都係呢啲非官式嘅自由時間. 喺防疫至上嘅精神下,香港對外嘅文化交流其實都少咗好多,今年嘅PAMS係以舞蹈為重點,有賴本地一眾有心有力有視野同業嘅努力,香港先不至於完全缺席喺亞洲,以至世界地圖之上,其中城市當代舞蹈團(CCDC)一如傳統給合日本同南韓兩地嘅伙伴,合力引介東亞地區新晉舞蹈藝術家,來自香港嘅陳偉洛同毛維都有個人作品上演,另一方面,不加鎖舞踊館(Unlock)嘅新任行政總監李漢廷同藝術總監李偉能亦都獲邀出席當中嘅討論同分享環節,加深舞團同其他區內區外同業嘅聯繫,聽聞交流成果都頗為豐碩,不少行家都好關心同好奇佢哋未來嘅發展. 話說香港最快喺2024年就會有自己板本嘅香港演藝博覽會,計劃邀請大約1,000名本地,內地,以及海外藝術家同策展人出席,根據官方嘅口徑,目的就係向世界展示香港嘅文化實力,當然同特區政府依家所有工作一樣,亦都一定要做到「說好香港故事」呢個核心任務,工作團隊目前正就包括運作形式同規模大細等等細節進行研究,而文化體育及旅遊局今次亦有派員嚟到首爾考察取經,除咗現身支持香港嘅代表同團隊,仲拜訪咗韓國文化體育觀光部同韓國國際文化交流振興院等,至於博覽會最終會搞成一個點樣嘅模樣,就真係要留待時間去見證.


c: text/html

text:
話說上次睇完美女與野獸之後,Mimi 心思思話想去睇 My Fair Lady,不過就畀我 ban 咗. 原因都主要係呢套大人劇,小朋友未必啱睇,而且票價又貴. 如果真係要去睇,就只係佢同蘇菲去睇就算,我同妹梅留返喺屋企睇電視. 上次睇美女與野獸,每張票都成 £65,差唔多 HK$2600,真係一個高消費活動. 就係咁樣就 ban 咗唔去睇.
但係 8 月尾原來英國有個 musical week,好多 musical 都減價,我作為一個好老公,當然上網睇下有乜筍嘢啦. 一睇,原價 £65 嘅飛變成 £40,如果再坐高啲,£20 都有呀. 問下老婆睇唔睇先. 其實都唔駛問,佢實話睇,揀咗 8 月 26 日 7:00pm 睇,盛惠 £160.
今次無咁傻仔提早出去倫敦,等到下午三點左右出發,去到倫敦行咗陣白金漢宮,打下咭,然後快手快腳去咗 Shake Shack 食個晚餐就入場. 估唔到大家都咁準時,我哋雖然早五分鐘,但係大部分人已經入咗場坐定定,環顧四周,全部都係大人,全院滿座.
英國人呢方面好準時,7:00pm 開場,全院黑咗,全場靜晒. 今次係去咗 London Coliseum 睇,劇院比較舊,音響不過不失. 今次座位比較偏左,所以睇起上嚟無咁好. 上次睇美女與野獸都可以聽到五成,話晒畀小朋友睇嘛. 但係今次真係畀大人睇,演員講嘢好快,而且好多俚語,根本聽唔到,又聽唔明. 而蘇哈兩小妹都應該聽唔明,聽到佢哋成日問 Mimi 佢哋講乜,做乜. 你知無論睇戲好,睇演唱會好,最煩就係聽到啲其他聲音喺隔離依依哦哦,咁樣就當然會覺得好討厭啦. 前面嗰行咁啱就係有 2 個睇得好投人嘅姨姨,當妹梅不停咁問 mimi 嘢嘅時候,佢哋就會擰轉頭用一個好厭惡嘅眼神望住 Mimi. 成個上半場佢哋都擰咗好多次,不過 Mimi 好似唔覺得有嘢咁喎. 不過唔止兩小妹聽唔明,我都聽唔明,係 99% 聽唔明呀,人哋笑嘅時候我都唔識笑. 由於上半場我真係好集中去聽同睇,唔知係咪太用力關係,中段時開始眼瞓,仲時不時合埋眼,好彩最後都無瞓著. 中場休息時間,我就同蘇哈兩小妹講,要問嘢等散場時先再問,解釋咗個原因畀佢哋知,希望佢哋明白啦! 繼續努力睇埋下半場,仍然係聽唔明.
My Fair Lady 劇情我估大家都知道,我睇演員喺舞台上好用心嘅表演,完全感受到佢哋嘅想表達嘅嘢,但係對白內容就真係完完全全唔掂. 睇嚟下次呢啲大人歌劇就唔太適宜帶小朋友同我去睇,留返 Mimi 搵朋友去睇就算,又或者等我英文進步咗之後先去睇啦. 今次同上次有乜分別,今次明顯演員嘅內心戲多咗好多,對演員嘅要求亦高好多,佢哋聲音嘅感染力亦強好多. 可惜我真係聽唔明,所以真係投入唔到. 下次再睇嘅話,都係搵返啲小朋友劇同埋等有特價先睇,票價實在太貴啦!

robotstxt: allowed

filter: keep


text:
依個小小豬真係越嚟越百厭,佢啲脾氣真仲越嚟越大,尤其係近依一個月,情緒先開始轉變得咁大,好易發忟憎,有時真係都幾頭痛呀!
就好似今日咁,個百厭仔做錯事俾小豬媽罵之後,佢就發脾氣走入房喊(仲要係喪喊).原本小豬媽都唔理佢,不過因為肉赤嘅小豬爸忍唔住,終於入房救起個百厭仔~
唉...依個小小豬脾氣真係越來越大,有時一見佢做啲唔啱嘅嘢,當我地話佢時,佢都會即刻發忟憎,表現出好唔鐘意咁.嗰一刻我地一定會即刻罵佢或者罰佢同埋唔彩佢,一定唔會退讓,要俾佢知咁發脾氣係唔啱.
依個仔條頸真係好硬,仲要極度有性格,所以都真係幾頭痕.有時都真係唔知點教好,同佢講佢道理又好似唔明我講乜,但佢做嘅表現又好似知你想點咁.但每一次罵完佢之後,個傻豬仔又會好醒咁知你嬲完之後又會痴實你,做啲行為出嚟冧返你,好似想錫返你咁,所以有時都唔知點對佢好呀.
不過,我都真係寧願依家做晒衰人,對佢嚴啲,加多幾錢肉緊同狠心,紏正返佢.如果依家唔教,到佢大個時啲衰脾氣仲勁,仲難教呀!
唉...我都知教小朋友係需要好大耐性同愛心,所以我會慢慢教,希望到佢返左學之後,有埋老師幫手教會好啲啦!
其實小小豬咁表現都係証明佢已經大個仔,開始有自己思想,已經唔再係之前嘅一舊飯,唔通依家就係傳說中嘅Trouble Two?


text:
自己響屋企整就可以落好多黑松露醬好香好香🥳用咗 @vomfasshongkong 的basil linguine!
佢有隻直情係truffle linguine 下次可以試下! 佢d意粉係用新鮮高質材料向意大利製造!唔係mass production而係每次small batch咁整!真心就咁聞都好香!個意粉好掛汁同埋Al Dente嘅效果好好🇮🇹
橄欖油都係用左同一個牌子!佢個樽可以去佢個店度再refuel橄欖油!好環保同埋係歐洲高質素入口的橄欖油♻
今次仲買埋新鮮黑松露片!最尾張圖有我嘅黑松露三寶✔黑松露醬黑松露油同黑松露鹽!呢隻黑松露醬係我用過咁多隻之中最重味嘅!
材料: (2人用)
Linguine 150-200g
蘑菇 8粒
牛油 20g
忌廉 100ml
Parmesan cheese 碎25g
黑松露醬 2湯匙
黑松露油 1/2湯匙 (冇就用橄欖油)
黑松露鹽 適量 (冇就用海鹽)
黑椒 適量
新鮮黑松露片 適量 (optional)
做法
1) 蘑菇切片
2) 燒滾熱水加1湯匙鹽,意大利粉按包裝指示減2分鐘來煮至Al Dente質感,撈起瀝乾備用
3) 燒熱油鑊加入牛油,加入蘑菇炒香,放入煮好的意粉小火攪拌,再加入忌廉和黑松露醬均匀至意粉吸收忌廉汁,加入鹽和黑椒調味,熄火再加入Parmesan cheese 和黑松露油撈勻,最後在表面加上黑松露片即成


text:
獨在異鄉為異客
喺太平洋嘅另一邊,我搵到我嘅家
哥斯達黎加並不是波多黎各.
我喺哥斯達黎加遇見嘅第一個人提我千祈唔好撈亂呢兩個地方.雖然兩地人民都熱愛 reggaeton 音樂, 前者係一個位處中美洲嘅主權國,後者係一個隸屬美國嘅自治邦,至今仍然未走出天災人禍嘅陰霾:2017年,颶風艾瑪同埋瑪利亞侵襲,造成超過三千人死亡;2019年爆出嘅Telegram門 (Telegramgate) 引起大規模示威,最終逼使時任總督下台.
哥斯達黎加並不是拉斯維加斯.
對唔住呀媽,但係哥斯達黎加真係唔係喺沙漠入面㗎.雖然佢俾國家地理雜誌選為
全世界其中一個最快樂嘅國家,但係佢哋快樂嘅源頭絕對唔係黃賭毒,反而係 Pura Vida (直譯為純生活嘅一種生活態度),壯麗奇觀,同埋首屈一指嘅生物多樣性.
哥斯達黎加並不是香港,亦不是美國.
當我孓然一身喺太平洋嘅另一邊做六個禮拜義工,用我非常有限嘅西班牙話為氣候行動出一分力嘅時候,我實在估唔到,我竟然搵到屬於我嘅家.
話說,時間啱啱好.
我喺美國讀書;五月三號嘅時候,我返到嚟香港,我出世同埋成長嘅地方,放大學嘅第一個暑假. 本身我計劃好六月中出發前往哥斯達黎加, 但係因為服務單位臨時進行修葺工程, 要將行程押後三個禮拜.最後我喺七月六號出發,義工服務一完就即刻搭飛機去亞特蘭大開始第二個學年.
當我返到香港嘅時候,我感覺有啲不安.我非常之喜歡呢個城市,咁繁華,乜嘢都係世界級, ,仲有入面嘅香港人.我哋嘅香港人.然而,由我屋企望出去(我哋無錢,要租樓架),濃密嘅烏雲總係籠罩著香港.係香港生活嘅壓力之大唔使多講,冇得買樓,無得放工,仲要無得向上流動.再者,我哋嘅政治前景一日不如一日.可能係因為咁,所以當我有幸能夠攞到兩個獎學金去留學嘅時候,我真係好開心;可能喺地球嘅另一面,啲草會綠啲,天空藍啲,我嘅前途喺世界級教育嘅加持之下會光明一啲.過多幾年,仲可以攞埋工作簽證,抽到綠卡就更好.
下次返到嚟嘅時候,香港又會變成點呢?
但係當香港政府決定強推《逃犯條例》嘅時候,形勢立即一發不可收拾:好多人擔心條例會將 分隔香港同埋內地司法制度所僅餘嘅防火牆一一摧毀.人民憤怒了! 接近二百萬人上街遊行示威,接著出現嘅抗爭行動,越見激烈,越見創意.
因為我改咗班機,所以可以陪同家中兩老出席多場示威.不過,中途落車嘅時候又到啦;六個月之內,我唔會返嚟. 我當然祝願香港人要擇善固執,奮鬥到底.但係我可以喺哥斯達黎加生存嗎?我會變嗎?下次返到嚟嘅時候,香港又會變成點呢?
兩班機,一場大風暴,二十六個鐘頭之後,我帶著疲憊不堪嘅身軀到達胡安 • 聖瑪麗亞國際機場 (Aeropuerto Internacional Juan Santamaría).
哥斯達黎加果然唔係香港.同大部分地方一樣,交通經常出現問題,係呢個時候你就會醒起, 全國家最寬闊嘅洲際公路都只係每邊有兩條行車線咋. 冷氣呢樣嘢,喺大部分屋企都唔存在. 哥斯達黎加面積係香港嘅五十倍,人口就只有香港嘅三分之二.
然而,當細心留意嘅話,哥斯達黎加喺骨子裏同香港嘅某啲地方上有啲相似.大部分係公路驅馳嘅汽車都係現代,富士,豐田等等大家熟悉嘅亞洲品牌.香港製造嘅李錦記蠔油 — 當地人Ticos 稱呼佢做「Chinese Sauce」—會出現喺飯檯上.有啲廣東人會開士多同埋餐館,我可以隨意同佢哋用廣東話吹水.
但係當我到達 EcoTarcoles, 呢六個禮拜我進行義工服務嘅單位同埋我留宿嘅地方,嘩我真係嚇親. 我嘅第一個印象就係呢個地方好牙煙,隨時會冧.間屋仔無任何玻璃窗,只係靠牆上嘅中空磚令到空氣勉強流通.日光日白留係室內簡直好似浸桑拿.出面嘅洗手盆係爛嘅;洗手嘅時候啲水會流晒落對腳到. 落雨嘅時候(即係每一日),屋頂彌漫住一大陣火水味.呢一棟海景樓係會入沙嘅,啲沙沿著屋頂嘅狹縫同埋牆身嘅裂痕入晒嚟,成地都係薄薄一層沙.
仲有仲有好多蛇蟲鼠蟻.去到嘅第一日我或者唔記得拉蚊帳,結果被各類昆蟲咬咗超過一百下,腳踭腫到連行路都覺得痛.講真,我真係頂唔順勁多螞蟻圍著廚房洗手盤同埋廚餘桶氹氹轉.
同大部分地方一樣,交通經常出現問題,係呢個時候你就會醒起, 全國家最寬闊嘅洲際公路都只係每邊有兩條行車線咋.
有幾次我真係問自己究竟我係咪能夠繼續落去:我嘅體能走晒樣,進行基本嘅體力勞動已經喘晒氣. 即使係咁樣,我決定一啲都唔會退縮:係我自己揀嚟呢度認識下自己究竟有幾能屈能伸;我係一個擇善固執嘅人.更甚者,仲有一陣民族自豪感煽風點火:之前有兩個香港義工令到負責人留低非常差嘅印象;佢哋本身諗住永不錄取香港嘅義工,只係因為佢哋見到我喺美國接受教育,所以決定破例一次.
我唔係會丟香港人架丫嘛?
香港係咪中國呢?
呢個問題嘅答案真係要精雕細磨,政治正確.
而我呢,我會首先講解「 一國兩制」 嘅歷史背景同埋原意.然後呢,我會表示對中國人嘅尊重.唔係講笑,我認識嘅大部份中國人真係都係良善,聰明嘅.筆鋒一轉,我會話畀佢哋知,香港係可以用 Facebook,Twitter,Google,Youtube,同埋 Netflix㗎.香港有宗教,言論,新聞自由,堅守司法獨立(最少大部分時間啦,你懂的)仲有部份— 仲未係全部 — 民選出嚟嘅議員.
中國大陸無呢啲嘢. 一啲都無.學資深記者區家麟話齋,香港係「中國最後的自由堡壘」.
最後我一定會強調嘅尊重內地人,而且同情佢哋嘅無知,慨嘆佢哋處處被箝制.我覺得我好似林肯總統所講,一個一邊驅趕纏繞嘅蜜蜂,一邊傳緊福音嘅牧師.
自由好脆弱,一個唔留神,侵略者一出手,我哋所一直擁有嘅就會蕩然無存.
同我對話嘅每一個人,心入邊嘅疑惑變成震驚,憤怒,再變成懊惱.哥斯達黎加係中美洲第一個因為「經濟原因」同台灣斷交再同中國建交嘅國家.中國即刻送咗個價值一億嘅國家大球場比佢哋.Ticos 食嘅用嘅好多都係 hecho en China (中國製造),安全風險同埋侵權問題就街知巷聞啦;我又估唔到華為手機面臨來自美國嘅間諜行為指控同埋禁售,竟然係呢度賣到成巷成市.
而家望返轉頭,呢個就係點解哥斯達黎加有似曾相識嘅感覺.佢同香港一樣, 都係局勢不穩嘅地區入面,象徵繁榮,穩定,自由嘅一小片綠洲.佢同香港一樣,最叻越級挑戰,但係外人對佢仍然有好多誤解.
佢同香港一樣,越嚟越受到中國「無形之手」嘅干預.
有一次,我被邀請參加 Global Village;係呢個活動入面, 我同埋喺哥斯達黎加各地嘅義工會各自向公眾分享自己嘅文化.基於我嘅雙重身份,主辦人提議我不如代表美國啦.
我話,我堅決要代表香港,因為佢係我嘅家.我得到佢嘅全力支持.
幾日之後,我喺主要城市卡塔戈嘅一個商場入面向路人介紹我嘅家.我投影片嘅西班牙文標題係:
Hong Kong no es China.
你可以話我事後孔明,但係我當時應該搵一個更加準確嘅主題:
香港不是中國.
暫時未係.
當其中一個項目負責人 Fernando 繼承呢間屋嘅時候,佢已經被丟空咗超過十五年.
佢都算係喺呢間屋度成長嘅,話晒呢度以前都係佢阿爺阿嫲嘅渡假屋.當佢同女朋友,亦都係項目負責人嘅 Raquel 終於返到嚟將呢間屋,開始重新打造成佢哋嘅基地嘅時候,佢哋總共用咗足足兩個禮拜執屋.我諗當佢成年之後第一次行入間屋,情況一定觸目驚心. Rio Grande de Tárcoles (塔爾科萊斯河) 喺距離呢度唔係好遠嘅地方匯入太平洋;呢條河係全個中美洲最受污染嘅. 啲沙灘成地垃圾,遠至太平洋嘅另外一邊都有(我曾經執到一個膠樽,包裝寫滿晒簡體中文).呢個絕對唔係一棟理想嘅海景樓.
然而,Fernando 當然有備而嚟啦.佢事先用咗兩年度橋,究竟要做啲乜,點解要做,同埋點樣做,都有非常之清晰嘅願景.喺義工嘅幫助之下, 佢哋起咗用竹做嘅環保浴室,旱廁.佢哋由得土雞,孔雀周街走,並且享受非常好食嘅雞蛋(佢哋食素架). 一行又一行新種嘅 alemandro 樹整齊地列喺岸邊,樹上面嘅杏仁果吸引艷麗嘅五彩金剛鸚鵡(scarlet macaw)棲息覓食.
如是者,當我嚟到嘅時候, 情況開始出現轉機.
我真係好佩服兩位負責人嘅堅持:自從佢哋開始咗呢個項目,佢哋已經甚少離開哥斯達黎加. 我漸漸以洗碗碟,餵雞,掃地,煮嘢食等嘅家務為傲.螞蟻之所以比之前少咗,純粹係因為我係佢哋發現食物之前已經將佢哋清理妥當. 係呢六個禮拜裡面,呢間屋成為我嘅家;而我哋又令到我哋呢間屋 ,我哋嘅家,每一日變得更加美麗,舒適,環保.「斯是陋室,惟吾德馨」,此言得之.
我真係有啲後悔初來報到就咁快對呢個地方落定論.我之後先知道 Fernando 原來曾經申請重建呢間屋,但係因為一條保育生態,限制海岸發展嘅法例而被當局拒絕.縱使佢哋面對住一個爛攤子,因為佢哋單純地愛呢個家,所以能夠成功力挽狂瀾,轉危為機.去到呢一日,市政府甚至表揚佢哋為當地環保運動嘅生力軍.
我同自己許下承諾,無論屋企發生乜嘢事都好,我一定會盡我所能令到佢變得更好.少少苦楚,咪就係等於激勵?
我哋養咗一隻雞仔,去到邊都會喺度雞叫;Fernando 形容呢隻雞仔簡直係一部噪音機器.
有一日 Fernando 教緊我點樣用佢哋部洗衣機嘅時候,雞叫聲突然間冇咗.Fernando意識到情況有古怪,就即刻衝咗去屋企隔離嘅一片空地,從一隻麻鷹嘅爪之中救返隻雞仔出嚟.好彩佢警覺性咁高,唔係嘅話,麻鷹捉雞仔嘅情況就會喺現實中上演.
自由好脆弱. 一個唔留神,侵略者一出手,我哋所一直擁有嘅就會蕩然無存.
搞咗好耐,我終於成功打開通往海灘嘅大閘.
我小心翼翼地沿著一條同海岸線並排嘅小徑,避開晒地下嘅垃圾再轉左,撥開生到膝頭咁高嘅雜草,去到黑沙灘.
傍晚六點嘅漲潮好似一面薄鏡咁樣反射夕陽餘暉,慢慢咁燃燒成個海灘, 冷酷嘅灰銀變成柔和嘅粉紫,再成為熾熱嘅朱紅,真係非常壯觀.
眼前良辰美景最容易令人胡思亂想,我就偏偏諗起哥斯達黎加足球國家隊. 嗱,中國就出晒錢出晒力啦,連國家大球場都幫人起埋;果然,哥斯達黎加喺世界盃越戰越強,2014巴西個屆仲入埋八強添.奇怪就在於強國咁耐以嚟淨係入過一次世界盃咁大把,仲要從未破蛋;堂堂大國竟然搵唔到十一個人踢贏人口五百萬嘅中美洲小國?真係震驚十三億人!
哥斯達黎加喺足球同埋其他領域已經搵到自己嘅方向,喺香港能夠亮相世界舞台之前,哥斯達黎加就暫時成為我嘅主隊.如果Ticos做得到,我哋一定可以.
[哥斯達黎加]同香港一樣, 都係局勢不穩嘅地區入面,象徵繁榮,穩定,自由嘅一小片綠洲.佢同香港一樣,最叻越級挑戰,但係外人對佢仍然有好多誤解.
我又會思鄉.
家,係每晚疲勞嘅身心靈入睡之前,你諗起嘅地方.家,係你伸手不見五指,迷失嘅時候所指路嘅明燈(我喺Manuel Antonio National Park嘅時候,一個巨浪湧埋嚟,沖走咗我副眼鏡;回程嘅時候,因為溝通問題,巴士司機竟然將我掉低喺荒山野嶺).無論你嘅家有幾好(或者差都好),你都一定會守護佢,為佢付出.你可能有好多個歸宿,但喺家只有一個.
Fernando同埋Raquel之前喺屋企外面嘅帳篷安裝咗一排燈膽.既然最微弱嘅光都能夠驅走黑暗,何況係屹立喺高樓大廈之間嘅霓虹,又或人心入面嗰團火?
最近我同朋友都有討論前景嘅問題.當然我哋有講笑嘅成分啦,連學位都未攞到,有乜嘢本錢搞移民呢?但喺諗深一層,如果你嘅家再唔能夠住人嘅話,究竟點算呢?我哋好幸福,能夠接受世界級嘅教育,咁冇我哋咁幸運嘅人到時又會有乜嘢下場呢?究竟我哋能唔能夠搵到新嘅家呢?
呢啲問題,尚待下回分解.而家,我哋有更重要嘅嘢需要去做.
隨著陽光漸漸褪色,我堅信喺太平洋嘅另一邊,太陽又會冉冉升起,光照大地.幾千萬年嚟如是,將來亦繼續會喺咁.每一日都會為更美好嘅未來,更美好嘅家帶嚟希望.但喺我哋唔可以懼怕晨曦前嘅黑暗;我哋要擇善固執,堅持到底.
香港人,加油.


text:
上星期介紹過大家去 ICONSIAM 飲茶,唔知大家有無興趣呢?如果略嫌嗰度唔就腳嘅話,咁今日嘅介紹就啱晒你啦~今日繼續同大家講飲茶,而今次介紹嘅酒樓喺正市中心,交通非常方便!今次要為大家介紹嘅,唔係當地品牌,而係嚟自香港嘅阿一鮑魚~
阿一鮑魚嘅背景相信唔使我多介紹,喺香港嘅各位都應該略知一二~不過唔講唔知,佢嘅海外版圖都唔細,新加坡,印尼,泰國等地都搵得到佢!上次同朋友喺新加坡食飯嘅時候試過都唔錯,所以今次喺曼谷就順道去飲茶,試一試佢哋嘅點心!
曼谷嘅阿一位於 Arnoma 酒店裡面,鄰近 Big C 同 Centralworld,附近仲係唔少酒店嘅集中地,例如係之前介紹過嘅萬麗,所以位置夠晒方便,幾乎肯定會路過~佢哋喺曼谷仲有另外兩間分店,不過一間就專門做大型宴會,而另一間嘅位置就比較偏僻,相信大家有興趣嘅話都係會去返 Arnoma 呢一間.
環境雖然同一般港式茶樓無異,但空間就闊落啲,唔使背貼背咁迫.而且佢哋同香港一樣係用點心紙落單,可以話跟足香港嘅模式!最大亮點相信在於佢哋嘅價錢,平日午市飲茶所有點心一律半價!原價就話同香港差唔多,半價之後就完全無得比,非常超值!
阿一係我哋喺曼谷第二間去飲茶嘅茶樓,所以不自覺哋都嗌咗相似嘅點心~今次分別試咗牛肉球,蒸排骨,炸兩,燒腩仔同蛋撻~
牛肉球同蒸排骨嘅水準都屬於中上,上枱嘅時候仲夠哂熱辣辣添~
炸兩亦都唔錯,感覺上幾新鮮,唔會覺得係將隔夜貨攞嚟做炸兩!
燒腩仔陣皮又薄又脆,唔會肥淋淋,食多兩件都唔會有罪惡感~
最有驚喜嘅係蛋撻!本身只係落單嘅時候隨便加嘅一樣小食,反而係成餐印象最深刻嘅一樣!佢哋嘅蛋撻做得出乎意料地好,一定要試一試!
佢哋關於營業時間嘅資料比較混亂,Facebook 專頁,酒店官網以及喺 Google 地圖上列出嚟嘅營業時間都唔一樣,建議大家穩陣啲,唔好太晏去到.總括而言,半價點心唔會得返半價嘅質素,認真值得大家搵一日去飲茶~
如果你有任何關於旅遊嘅問題,例如係揀酒店,行程規劃等等,都歡迎您Inbox我哋或者留言問,我會盡全力解答你有嘅疑難~
曼谷阿一 Facebook 專頁:www.facebook.com/ahyatrnoma/
營業時間:每日 11:00 至 15:00 及 18:00 至 23:00
地址:99 Ratchadamri Road, Pathumwan, Bangkok 10330, Thailand
交通:
乘搭BTS 素坤逸線 (Sukhumvit Line) 前往Chit Lom站 (E1),出站後經6號出口離站,經由Gaysorn Village到地下,再向水門市場方向步行約200米識即達.


text:
一副音質好,通話質素高,網上評價超越Apple Airpod pro嘅真藍芽耳機,你覺得要用幾錢先買到?今次介紹嘅係Raven女朋友買嘅Anker Soundcore Liberty Air 2,官方定價都只係HK$899,即刻睇吓耳機嘅開箱評測啦!
包裝及耳機
Anker呢個品牌本身係一個專門出手機配件,例如尿袋(外國充電器),手機充電線等等.而今次推出真無線耳機,喺包裝同配件上都冇慳皮,一次送上5個尺寸耳塞,總有一款可以適合用家嘅耳窩.而充電線上都印有Anker字樣,可以話係驗明正身.用戶需要將左,右耳兩隻耳機取出,再放入充電盒,就可以開始充電.
Liberty Air 2 音質及聽感
Raven同女朋友都認為Soundcore Liberty 2 Air係一款強調中高頻嘅耳機,分析度唔錯,人聲亦靠前,好適合長時間聆聽.喺聆聽一啲弦樂器為主嘅流行曲可以容易分辨到弦線震動嘅聲音,高頻亦唔會有刺耳感覺.加上專用apps有唔同嘅預設調音,亦有HearID同自定EQ畀用家調節,所以音質可以話唔難滿足大部分人.唯一可能令部分人卻步係耳機嘅低頻相對較弱,聽一啲鼓聲或者重低音樂器,會有種清脆嘅感覺,冇咗一種震憾嘅感覺.
舒適度及電量
Soundcore Liberty Air 2造型類似傳統入耳式耳機/Apple Airpod,唔會對耳仔造成壓力,而且耳塞都可以穩定固定喺耳窩,所以唔洗太擔心日常使用會跌出嚟,不過做運動嘅時候如果出汗,濕滑表面仲可唔可以咁穩定就唔肯定.
電量方面比之前Raven買嘅Nuarl N6 Pro 耳機電量同充電盒電量都細,但係單次充電都可以連續使用7小時,而急用時只要充電10分鐘就可以得到2小時使用時間.
而充電除咗可以用USB Type-C線之外,Liberty Air 2係支援Qi無線充電㗎,用手機無線充電板完全冇問題.
延遲度及連線
以平日聽歌同睇Youtube同Netflix,都唔會覺得有delay.而耳機支援單耳使用,但限制只能夠用右耳,各位需要留意一下.不過日常使用,坐巴士過隧道,過馬路或者喺人多嘅地方都冇出現斷線問題,女朋友表示只係出現過窒一下就順番.
專用Apps功能介紹
下面會介紹一吓Anker推出嘅Soundcore App,而本app功能眾多所以Raven只會介紹幾個比較重要嘅功能.
自行設定按鍵功能
Soundcore app其中一個實用功能,係可以畀用戶自己設定左右耳嘅按鍵,例如短按左耳預設為播下一首歌曲,用戶可以將佢改為增加音量.
Hear ID專屬EQ功能
EQ部份分為Hear ID同3大類EQ:自定EQ,專業音樂人s設定嘅EQ,Soundcore自已調音嘅設定s.
下載Android版Soundcore app:連結
下載iOS版Soundcore app:連結
總結
如果你考慮緊買真無線藍牙耳機,預算係港幣$1000樓下,其實Anker Soundcore Liberty Air 2好適合大家,音質上相信可以滿足到絕大部份用戶,而耳機唔同嘅功能都令到Liberty Air 2超越同級或者更高價錢嘅真藍牙無線耳機.但係如果你同Raven一樣唔鍾意耳機有支柄柄伸出嚟,可以睇吓 日本靚聲真藍芽耳機Nuarl N6 pro評測分享 ,希望呢篇分享可以幫到大家.Byebye~


text:
16 JANUARY 2011 (SUN)
近依排個天氣都真係太凍,為免會冷病小小豬,所以都好耐冇帶小小豬去街街.剛好今日天氣叫做回暖少少,加上又有特別任務,所以就帶埋小小豬去街街啦!
我地今日個節目都真係幾豐富,第一站就係去沙田車公廟還神.因為係新年時小小豬仲係我肚入面時,我地都有去拜過神期望小小豬可以平平安安出世,所以就要嚟多謝保佑嘛~
當然小小豬仲細,加上都有啲煙怕煙到小小豬,所以我帶小小豬去『請請』左之後,就係門口等大肥豬佢地啦!
離開沙田,我地就去第二個目的地,荃灣四面佛還神,不過因為小小豬做左懶瞓豬,所以冇親身去『請請』,同大肥豬留左係車度瞓,就由我去負責做嘢啦~
之後就到重點節目,就係直入元朗,因為今日係我姨姨所開嘅精品店開張,我地帶埋小小豬一齊去同賀吓姨姨呀!不過當日人太多,小小豬又未習慣咁多人,所以有啲扭計,唔記得影相添..哈哈.
係姨姨精品店留左一陣,我地JOIN就細路,一家八口入深井食燒鵝啦!
嘩...原來真係有好多間燒鵝酒家,不過因為小小豬係度,所以我地就搵左間最大同最乾淨(感覺上)去食啦~
講真,依間啲餸真係麻麻,服務態度又唔係咁好,所以都應應唔會再幫襯呀~
食飽飽之後,就發生左一件大事,就係小豬爸部車唔知仲乜攪左好耐都開唔到,好在在場負責泊車嘅人仕都幫手整,整左好耐用埋『過江龍』都係唔得~
好彩最後都有驚冇險,成班男仕幫手推車,等個機頭著番就得啦 (其實我都唔係好明,係小豬爸咁講呀)!
唔知係唔係小小豬玩左成日野性左,所以返屋企抺完身之後都唔肯瞓,仲眼碌碌咁,要等成個鐘先瞓著,真係激C我啦...哈哈!


text:
面上斑仔跟左我好耐 心思思想做laser打走去 但又怕痛 又聽人講易反黑
搵醫生打,反黑既機會低好多
搵醫生打,反黑既機會低好多
醫生打又會貴啲
搵大間少少既醫美搵治療師做,其實都OK
醫生打又會貴啲
搵大間少少既醫美搵治療師做,其實都OK
大間醫美會唔會好hard sell
其實反唔反黑好關自己做完皮秒之後既護理
你打完斑又唔防曬又唔保濕就一定反黑
大間醫美會唔會好hard sell
睇你去邊間.
我去過幾間
暫時覺得BEAUSKIN 沙田分店既醫生最好,唔會SELL買PLAN
做皮秒 冇咁大機會反黑
Lumiere個enlighten Pico皮秒去斑更生療程可以一試,具FDA及CE認證,以兩種不同波長激光療程,針對性地解決淺,中,深層色斑,膚色暗啞不均等問題,提升細胞代謝力,達至嫩膚效果
睇你去邊間.
我去過幾間
暫時覺得BEAUSKIN 沙田分店既醫生最好,唔會SELL買PLAN
醫生做我可能太貴afford唔到, 有治療師可以做嗎?
pico係冇咁易反黑 但都要留意返部pico機咩型號 係唔係原廠正貨
大間醫美會唔會好hard sell
我之前去過Beaunique度打斑,so far冇反黑
冇乜sell過我
皮秒激光雖然話比傳統去斑激光效果好 但真係間間美容院做到嘅效果都唔同 我本身係易出雀斑體質 做左一兩間都冇乜用 見個friend係Lumiere做開話啲用料同儀器都好有質素 啲治療師又係有足夠訓練嘅就去試左 佢地嘅皮秒去斑唔係淨係去斑咁簡單 真係會幫你諗多幾步 由第一個step就開始幫你嘅去斑之路鋪路 等去斑效果倍增
搞到我都想試下
Lumiere有得免費體驗enlighten Pico皮秒去斑更生療程呀 仲要係真係試全面 而家做緊9周年giveaway 可以贏Hermes 手袋 頸鏈 做完免費療程再送多張萬寧現金券


text:
呢日柏茵音樂義工隊繼續出隊喔?今次去到港島區做社區中心探訪, 受訪機構香港勵志會陳融晚晴中心, 上次曾經參與佢哋嘅生日會暨春茗活動, 今次可以有機會直接探訪中心我哋相當興奮??
今次有機會讓一班老友記體驗下木箱鼓嘅樂趣, 而當中嘅7歲半小義工仲為老友記以長笛吹奏經典嘅 >及 >?一班老友記都相當欣賞呢位小義工年紀小小已經咁有才華????
其實講才華又點及得上呢班老友記?佢哋個個都好好奇木箱鼓呢樣樂器?有D老友記更加將課堂學習用手機拍低, 話驚唔記得?嗰種積極其實D年青人都未必有, 而且仲好快就學得識, 呢D先叫真.才華?
呢個暑假話咁快就進入倒數階段啦?
柏茵基金會喺呢個暑假☺
走訪到唔同嘅機構同社區中心?
開辦各類型嘅音樂義教班?
其中我哋去到元朗仁愛堂蕭鄭淑貞「仁間有愛」社區支援中心
呢度嘅小朋友相當活潑好動??
所以我哋特別為佢哋安排左Ukulele DIY?
比佢哋盡情發揮創意?
打造一支專屬佢哋自己嘅Ukulele?
盼望佢哋都會愛惜所擁有?
學懂應如何數算日子?如何好好發揮所長?
2018年6月16日 呢一日柏茵音樂義工隊馬不停蹄??上午去完太古做音樂義工探訪, 下午就馬上趕去屯門出席由柏茵音樂基金會主辦嘅Parkland Summer Student Show 2018!??????? 明明睇天氣預報話會有雨?但係相當感恩, 活動當日太陽相當猛烈☀☀☀大家都曬到變左黑人??♀??♂現場嘅音樂氣氛相當濃厚, 我哋呢班音樂義工更出力獻唱幾首充滿積極正面訊息嘅歌??為左表達人生其實可以好美好, 每個學音樂嘅人都可以將你所學到嘅變成祝福!??


text:
今日你11點半打黎同我講因為我呢兩日少左update, 所以你要DEL左呢個APP.其實我已經好聽你講,冇再去煩你, 冇再去搵你, 我只係想繼續有個機會. 呢個係我最後既機會. 我知道你比過好多機會我, 我都冇好好珍惜, 對唔住.我知你由半個月前果日開始就用盡一切方法去憎我唔記得我. 你開始會懷疑我冇愛過你 你開始懷疑我同你經歷所有野都係假 你開始懷疑我呢個人從來冇出現過. 所有既原因主要係因為你好想去忘記我. 你盡哂你能力去將我同你以往經歷漠湖化, 然後你就可以慢慢唔記得我. 呢個係你呢兩星期好努力去做既野, 基本上好快你就會好憎我, 憎我憎到係唔會再記起我. 我都有聽你講嫁, 冇再去打擾你同麻煩你, 我淨係希望呢個最後既平台, 你可以繼續睇落去.我唔係唔更新, 只係我呢兩日都有唔開心同埋都真係冇乜特別事情發生, 對唔住, 我會做好少少.
其實我好想話你知, 我愛你除左係一個我個人超級主觀既感覺.仲係有一D好實在既經歷.無論你點樣去否認, 都係發生左.我做錯左好多好多野, 我好想去改變自己,然後再去重新搵返你. 我如果冇左呂詩敏呢個女朋友會點, 我答過你, 呢個唔係假話, 就係重新追過你.雖然我知你對我感受冇乜興趣去知.我唔係要你同情我, 我只係講個事實比你知, 聽完就算, 冇需要對我有任何感覺. 主要係我接受左我已經永遠唔會再有機會同你一齊. 我依家做既野打既字唔係想挽回我同你既關係, 好明顯我知道左我就算做乜都唔會再有可能.你同我講, 你想我唔好再煩住你, 我真係冇再煩住你. 我知你好想用盡一切方法唔記得左我, 你會做到.時間問題, 你好快會唔記得我. 我想講我真係冇再去唸害下一個人, 我好想做一個好人.我冇辨法再對你好, 我冇辨法再有機會, 我亦都冇辨法再同返你一齊.對唔住, 我害你太深.
我唔知我仲可以做D乜, 呢個就係我呢兩日既感受.因為我知道, 就算我去左拯救世界, 我都冇可能再同返你一齊.你不斷去質疑我冇愛過你, 完全唔愛你, 所有野都係假, 主要係因為, 你好想唔記得我, 你好想好瀟灑咁唔記得我.唉, 我愛你係真, 唔係假, 你自己好清楚.
我好希望你可以唔好DEL, 比個機會我, 我應承你, 我一定會好好打.比個機會我啦. 對唔住, 係我唔岩, 呢兩日打得好HEA, SORRY. 我唔知點樣去彌補你同佢, 你放心, 我好快會還哂D錢比你. 唔會走左去
其實因為我呢兩日要同你講既野都真係有提到, 我都只係如常咁返工放工唔知可以講D乜. 今日都係一個好平常既返工日, 溫度係32度, 我出地盤既時間好多, 然後曬到好熱, 跟住又曬到勁黑.我唔知仲可以做D乜, 呢個世界唔係每樣野都有MODEL ANSWER. 對唔住.


text:
有機會去胡志明市嘅話,一定要好好欣賞下西貢河畔美麗嘅夜景呀!原來胡志明市以前嘅名係西貢,即係越南首都.西貢河係東南亞好重要嘅港口,同時係胡志明市嘅主要河流.好多旅客都鍾意坐遊船去睇下夜景,品嚐船上美食,欣賞下兩岸色彩繽紛嘅城市風光.
夜遊西貢河活動其實從90年代興起,每日只有一至兩班遊船提供比乘客飽覽岸邊風光.網上有唔少遊船嘅晚宴,除左可以搭船一邊欣賞西貢河岸嘅夜景,一邊享用豐富菜式之外,仲可以係船上面欣賞精彩絕倫嘅音樂表演同舞蹈表演,真係有多重享受呢!西貢河嘅觀光船有唔同等級,有普通至高級嘅程度分別.
通常成個西貢河嘅遊船過程大約係3小時,參考比較出名嘅船公司-Saigon-tourist,船公司係行豪華高檔路線.船上有傳統越南民俗表演,帶動船上氣氛.活動時間如下:
18:00-20:00上船時間
20:00遊船出發,開始觀光西貢河風景
21:00 船返到碼頭,結束
另外,佬小編發現依家係kkday到買遊船飛仲好抵,一張都係HKD$139起,就可以體驗到遊西貢河同飽覽兩岸嘅美景.費用已經包括左晚餐,入場費同遊船費,簡直係物超所值.
夜遊西貢河活動豐儉由人,大家可以根據自己嘅財力,去選擇返適合自己嘅遊船之旅.相信無論係普通等級,抑或豪華等級嘅遊西貢之旅都會帶比大家一個難忘嘅旅程.


text:
18世紀
1701年至1800年呢一段期間俾人叫做18世紀.呢個世紀注重嘅係「穩定」同「和諧」,同時亦係人類對自然探索嘅萌芽期.政治上,歐洲各國開始同中國,印度,重有土耳其進行小規模嘅通商貿易,重持續響東南亞同大洋州建立殖民據點.呢個時候多數嘅王權國家(如清,蒙兀兒帝國,法蘭西帝國,奧圖曼土耳其,奧地利帝國,俄羅斯帝國)正係響全盛時期,但民主思潮亦逐漸燃起,最終引發美國獨立戰爭同法國大革命,對後世影響深遠.學術上,西歐興起啟蒙運動,挑戰基督教教會嘅思想體系,令科學嘅成果感染到社會各個層面,而歐洲以外地區亦透過傳教同貿易嘅方式接觸呢股思潮,產生小規模嘅學術復興運動.
另外,由於商業需要,部分技術應運而生,成為工業革命嘅濫觴.而喺技術外,生產同管理方式響西歐逐漸發生改變:傳統世襲嘅學徒制逐漸被破壞,分工同工廠生產方式開始抬頭.
藝術同文化方面,追尋希臘同古羅馬風格嘅新古典主義盛行西方世界,重影響埋印度同中國嘅宮廷藝術.但同時,中國同大洋洲嘅文化物品流入歐洲,令西方世界嘅上流社會吹起非常表面嘅異國風.
重要事件,發展同成就[編輯]
- 工業革命開始
科學技術[編輯]
- 蒸汽機技術被改良同廣泛應用


text:
認識咗Beta之後,大家有無做功課睇睇自己手頭上嘅資產,Beta值係高定低?如果Beta偏高,而個大市又唔穩定,相信您嘅心情就會同個市一樣chok下chok下,升嘅時候升得多過人,跌又跌得多過人,真係會又愛又恨!
當個市進入調整,搞到成手蟹貨,您可能有好多個問號:幾時先反彈?仲會唔會繼續跌?係咪應該止蝕?假若世事都被您看透了咁,仲使乜返工丫!不過高買低沽係投資大忌,更何況持有高Beta嘅資產未必係壞事,反彈嘅時候分分鐘幫您一舖番身,如果而家沽貨離場,到時見住佢急升隨時仲肉痛.如果想降低風險,唔想自己個心情成日好似坐過山車咁,不妨試下降低返成個投資組合嘅Beta值,就算再跌市都可能幫您蝕少啲,升市嘅話亦都有機會受惠.
就算您仲賺緊錢,都唔可以掉以輕心,因為投資無長勝將軍,嚟緊個市係點,就連股神都未必知!市況波動之下,賺到賺唔到,唔係靠彩數.不如主動做返啲野,降低投資組合Beta值,鎖定一部分利潤同時降低風險.
點先可以降低Beta?假設您重倉科技股,新經濟股等較高Beta嘅股票,只要喺投資組合中加入較低Beta值嘅資產,就可以拉低整個投資組合嘅Beta值,好似公用股,基建股,銀行股等都係唔錯嘅選擇.想再穩陣啲,亦可以考慮加入基金,因為基金同單一股票最大分別就係分散投資,可以幫您將投資組合分散到其他較低Beta 嘅行業,而其他防守性較高嘅資產類別,同樣可以拉低成個組合嘅Beta值,從而達到降低風險嘅效果.就好似飲咖啡咁,下下都double shots espresso,好易心跳加速兼手震,間唔中飲返杯latte,溝淡啲咖啡因,日頭提到神,夜晚都好瞓.
仲未諗好點砌您個投資組合?呢個時候就梗係揾專家幫手啦!Citibank基金買賣平台就有專家根據您嘅理財經驗同目標,為您推薦適合嘅基金組合,入場費仲低至HK$100起,即係一杯Happy Hour Drink嘅價錢,就算想細細地玩吓先都無問題!隨時隨地喺Citi Mobile® App撳幾吓就搞掂,簡單易用,全程自己control,無論係投資新手或者有啲經驗嘅朋友,都可以輕鬆上手!


text:
背景介紹:地盤佬一名,賺的多去得都快,平時會買下漫畫打下機,沒有不良嗜好.以家同條女住,租金我比,女方就負責水電煤,一起2年.尼排條女有幾個朋友都結婚(on99肺炎先來結婚),搞到條女心思思都想結,但大佬啊!人地結婚有老豆老母幫補下,我同你都是靠自己,份人又大洗,買個袋都成皮!買左曉飛咩!又話要2卡戒指又話抽居屋,妖!日日都扯到盡!敷衍又唔係,結婚又搞唔掂!!好x想散!一了百了!
老老豆豆,你有無同人地講過將來先?
如果你比曬計劃佢去一齊儲錢,條女都唔一齊努力,師兄你咪飛咗佢囉
你唔諗住結婚既就唔好阻佢發達啦CHING
水電煤都係條女比,好幸福啦,我條女乜都要我比呀,我只係個文員仔炸,一個月交租水電煤都冇左我成皮野,得番幾千蚊洗,同朋友出街食飯都要計住,真係DLLM!?
我覺得同佢傾清楚會好啲,結唔結婚都好,都係要一齊生活,如果大家其實都真係唔岩唔夾或者對將來既打算意見分歧,而大家又冇諗住點樣一齊解決問題,咁就真係勉強冇幸福既. 你俾唔到佢想要既野俾佢,同時佢又唔肯遷就你大家慳啲洗草下錢,咁大家放過大家都係一件好事黎
大家坦白溝通下,或者有咩大家將心裡講晒出,佢肯改變,大家條仲會好好行,如果講了佢都唔ok ,盡早分開好過,冇謂嘥時間,大家可能會搵到對的人,同埋對大家都是好事,可以諗諗呀
已經分手,上星期同前女友爆大獲,忍唔住小左出來,講左分手.以家揾地方搬ing,唔知點解有種解脫的感覺,忽然有感,我都幾渣男?


text:
乜系牙結石?點解會形成牙結石?
口腔疾病嘅發生,與口腔環境唔潔,牙垢,牙石嘅生產有着密切關系嘅.喺牙周組織疾病嘅預防和治療中,徹底清除牙結石系非常重要嘅事情.關於牙結石形成原因 ,有以下幾種可能:
1 口腔環境鹼化
唾液中含可溶性嘅酸性磷酸鈣和酸性碳酸鈣,當唾液分泌到口腔,二氧化碳逸出,唾液呈鹼性,菌斑,軟垢周圍環境鹼化,pH升高時,可溶性鈣鹽就變成唔溶性鈣鹽沉積下嚟.再者,菌斑和軟垢中嘅細菌,能使唾液中嘅尿素分解成氨,使唾液鹼化,pH升高,鈣鹽易沉積.
2 磷酸酯酶升高
正常牙齦組織中含磷酸酯酶,喺炎症或外傷時,酶含量增加,牙菌斑和脫落嘅上皮細胞也能釋放磷酸脂酶,使唾液中嘅磷酸鹽沉積;還有一種碳酸酐酶,使唾液放出二氧化碳,促使唔溶性鈣鹽沉積.
3 膠樣蛋白質逸出
唾液中含有一種膠樣蛋白質,能粘合鈣,磷離子,使唾液中嘅磷酸鹽維持過飽和狀態,當唾液停滯於牙面,膠體沉降,過飽和狀態唔得維持,磷酸鈣鹽則沉積出嚟.
4 礦物質沉積於牙面
礦化物沉積必須存在鈣化嘅核心,菌斑中嘅細菌,上皮細胞和細胞間質可能成為主要嘅核心物質.菌斑細胞間嘅基質,主要為蛋白多糖復合物,可以從唾液中絡合鈣鹽成為鈣化中心.菌斑中嘅細菌本身也系一種基質,如纖毛菌屬和放線菌屬,可構成有機嘅支架,吸附礦物質沉積於牙面.
牙結石形成嘅速度,形態和硬度因唔同嘅人而異,一般嚟講,新產生嘅牙結石需要十二至十五嗰钟头.快速形成嘅牙結石要比慢慢形成嘅牙結石要軟且碎.所有剛形成嘅牙結石都系軟軟嘅,經過一段時間嘅鈣化就會開始變硬.因此喺牙結石形成陣,使用口腔清潔法或擦牙法,都很容易清除牙結石,等到鈣化之後就唔易清除咗.
相關推薦:
《用醋祛除牙齒周邊嘅牙結石掂唔掂?》
《牙齒有黑黑嘅嘢系唔系牙結石?洗牙結石好唔好》
護牙小tips
vickongmacau
上一篇:用醋祛除牙齒周邊嘅牙結石掂唔掂?
下一篇:細路有牙結石點處理?


text:
護照
護照係一國政府發出嘅証書(証明文件),證明持有人身份及國籍,畀佢出國周遊之用.護照上通常有持有人姓名,出世日期,性別同出生地.亦可能會加相甚至生物識別資料.好多時國籍就等同於有公民身份.
有護照唔等於持有人可以入第二啲國,又唔等於有領使保護或其他特權,除非兩國有協議.之不過,有護照通常都表示持有人畀返去簽發國.領使保護權係國際協議,而返國權係簽發國法律所定.有護照唔等於可以響簽發國度住.
史改
護照喺中世紀歐洲嘅一啲文件可以由當地嘅統治力量頒發畀旅行者,而一般包括持有者可以通過嘅城鎮嘅名單.呢種制度延續到法國,例如,直到1860年.喺呢段時間入面,護照並唔係旅行到海港嘅必須品,呢樣嘢同自由貿易有關,但係需要護照從海港去內陸城填.早期嘅護照經常係咁,但唔係一直都係咁.呢啲護照包括持有者身體嘅描述,而相係直到20世紀前十年,先加埋上去嘅.
喺中國大陸嘅歷史入面,唔同歷史時期會有不同嘅稱呼,例如稱為符,傳,過所,公驗,度牒,路證,通關文牒,安全證書,通行證等.到咗清朝,會根據通行證件嘅證明身份,提請邊境關防檢查機關予以「保護」「關照」,給予通行嘅便利同埋必要嘅協助嘅功能,而將「PASSPORT」呢個詞,喺1845年首次譯做「護照」,重用到今日.
喺世界大戰之後,國際聯盟,聯合國同國際民間航空組織,頒佈咗護照嘅設計同埋特徵嘅指導標準,呢啲指導好大方面上形成現代嘅護照.近幾年就有MRP(Machine Readable passport,機器都讀到嘅護照)統一規定持照人嘅資料頁喺封面嘅內側頁,並有可利用掃描方式畀電腦可判讀嘅資料,節省喺海關驗證所需嘅時間.
近幾年,有一種形勢將生物信息引入護照入面,以改進身份嘅安全性.咁樣就提出咗一個疑問,係咪某啲技術都可以有效噉改進護照呢?由於缺乏可靠嘅結果,美國已經延遲咗引進這項技術.
護照嘅種類改
- 因為旅行目的嘅公民,頒發嘅係普通護照.
- 頒發畀外交人員嘅係外交護照,用來證明佢哋係所屬國家嘅外交代表.佢哋享受佢哋執行任務時嘅外交特權同豁免權(當所屬國家承認佢地係外交使團中嘅一份子)
- 服務護照發放畀外交使團入面嘅專業同行政人員,好似大使館同領事館嘅隨從人員,呢啲人擁有嘅外交特權同埋豁免權比外交人員少.維也納外交保護公約有詳細規定.
- 某啲國家向因為公務旅行目的嘅政府官員頒發公務護照,呢個取決於國家之間嘅協義,某啲例子入面,持有公務護照嘅外交送信人員可能需要簽證,但係,持有服務護照嘅外交送信人員唔需要簽證,某啲例子入面,公務護照持有者可能會得到免簽,正常護照持有者則需要簽證.
- 團體護照好似學校團體旅行咁,包括喺旅行期間嘅所有細路仔.
護照通常係國際旅遊中都必定要用到,通常係國與國之間嘅邊境時需要使用.但係有啲時候,某啲國家嘅公民出境到另外一個國家時,由於國與國訂立咗某啲契約(如歐盟),可能就唔需要出示護照,但又有可能會以其他身份證明文件來證明身份,如駕駛執照,個人身份證,護照上嘅簽證.
有啲國家為咗控制人口嘅流動,制定咗一種叫做“戶籍”嘅證件.舉個例,如:蘇聯嘅Propiska,所有公民都會擁有咁樣嘅一個證件去控制人口流動.Propiska喺蘇聯政變後嘅俄羅斯得到保留.
同常用身份證明文件一樣,護照好容易俾人盜竊以及偽造.
喺國土內需要護照先可以去第二個地區嘅例子改
- 英國 - 海外領土
- 中華人民共和國 - 香港同澳門特別行政區擁有自治領既嘅性質,會發行佢哋自己嘅護照同有自己嘅行政領域同入境規例,運作上同國家差唔多.有啲國家同地區對呢兩個地區採取免簽證政策,同時中國嘅居民都需要性質等同護照嘅通行證來往香港同澳門特別行政區.香港同澳門市民如果要進入中國境內,唔可以用香港同澳門簽發嘅護照入境,而須另行申請港澳居民來往內地通行證(回鄉卡).
- 蘇聯


text:
拔智慧齒痛唔痛?有冇d術後注意事項?拔智慧齒痛唔痛?如果你有體驗過拔牙,就會知,係牙醫幫手拔智慧齒嘅過程,因為有打麻醉,一般都唔會痛.但係麻醉效果消退後嘅一段時間就好痛苦架.唔止要承受疼痛,仲要特別注意飲食,清潔.有d朋友就唔清楚術後tips,導致拔智慧齒後難痊愈,痛苦加倍.想避免拔智慧齒後嘅長期痛苦,我想係昵度同大家分享拔智慧齒後注意事項.
——拔智慧齒後嘅建議
我係年前去深圳羅湖嘅維港歡樂口腔拔智慧齒,搵左個有豐富經驗嘅牙醫.因為我自己都好驚痛,所以拔牙前有問醫生,「麻醉過後係咪好痛,有冇d建議可以減少疼痛呀」.牙醫細心回答左我,我將牙醫嘅專業建議總結以下幾點,同大家一起分享:
1. 剛做完手術嘅一個鐘内,所有血水同口水都要吞落,因為佢哋可以帮助血液凝结,加速伤口复原,24小時內唔可以刷牙;
2. 返屋企之后,先用冰敷一个鐘,如果再唔舒适,可以選擇热敷;
3. 有可能會出現低烧,喉嚨疼痛现象,要多注意休息;
4. 拔牙後會有牙洞,食粥都有可能會粘住d飯粒(我就試過,整左好耐先整出來),所以要盡量避免用拔牙邊食嘢,餐後要注意口腔衛生;
5. 最後要講嘅係,通常拔的时间越耐,肿胀的时间都會比较耐,特別係阻生牙,所以唔可以盲目同人哋比較,心急想恢復原來狀態,要按醫囑按時食消炎藥.
上面就係我想同大家分享嘅「拔智慧齒痛唔痛同注意事項」,希望可以幫到您.正常嚟講,麻藥效力過咗之後,拔牙窩會有細微疼痛,但痛感亦都在我們的接受範圍之中,一般牙醫都會在拔牙後給我們一些消炎藥同止痛藥,我們拔牙後一定要按照醫囑準時食藥,避免後續傷口感染.
牙科小Tips:


text:
-
celular嘅發音發音人 tajoya (女,來自葡萄牙) 女,來自葡萄牙發音人 tajoya
User information
Follow
0票 好 毋好
添加到喜愛嘅發音裡肚
下載報告
-
celular嘅發音發音人 guapetin (男,來自巴西) 男,來自巴西發音人 guapetin
User information
Follow
1票 好 毋好
添加到喜愛嘅發音裡肚
下載報告
-
celular嘅發音發音人 WILWSO (男,來自巴西) 男,來自巴西發音人 WILWSO
User information
Follow
1票 好 毋好
添加到喜愛嘅發音裡肚
下載報告
-
celular嘅發音發音人 jefersonfs (男,來自巴西) 男,來自巴西發音人 jefersonfs
User information
Follow
0票 好 毋好
添加到喜愛嘅發音裡肚
下載報告
-
celular嘅發音發音人 Vitorcr (男,來自巴西) 男,來自巴西發音人 Vitorcr
User information
Follow
0票 好 毋好
添加到喜愛嘅發音裡肚
下載報告
-
celular嘅發音發音人 raphaelc1591 (男,來自巴西) 男,來自巴西發音人 raphaelc1591
User information
Follow
0票 好 毋好
添加到喜愛嘅發音裡肚
下載報告
-
celular嘅發音發音人 na1rodrigues (男,來自巴西) 男,來自巴西發音人 na1rodrigues
User information
Follow
0票 好 毋好
添加到喜愛嘅發音裡肚
下載報告
-
celular嘅發音發音人 megskae (女,來自巴西) 女,來自巴西發音人 megskae
User information
Follow
0票 好 毋好
添加到喜愛嘅發音裡肚
下載報告
-
celular嘅發音發音人 alexaround (男,來自巴西) 男,來自巴西發音人 alexaround
User information
Follow
0票 好 毋好
添加到喜愛嘅發音裡肚
下載報告
-
celular嘅發音發音人 maaaark (男,來自巴西) 男,來自巴西發音人 maaaark
User information
Follow
0票 好 毋好
添加到喜愛嘅發音裡肚
下載報告
-
celular嘅發音發音人 lucasmatiello (男,來自巴西) 男,來自巴西發音人 lucasmatiello
User information
Follow
-1票 好 毋好
添加到喜愛嘅發音裡肚
下載報告
-
celular嘅發音發音人 FoXMuLD3R 匿名嘅Forvo用戶發音人 FoXMuLD3R
User information
Follow
1票 好 毋好
添加到喜愛嘅發音裡肚
下載報告
-
celular嘅發音發音人 honcho501 (男,來自美國) 男,來自美國發音人 honcho501
User information
Follow
1票 好 毋好
添加到喜愛嘅發音裡肚
下載報告
-
celular嘅發音發音人 brasileirinhu (男,來自美國) 男,來自美國發音人 brasileirinhu
-1票 好 毋好
添加到喜愛嘅發音裡肚
下載報告


text:
二副一落機有兩名大波美女接機,羨煞旁人不特止,及後仲比人發現三個一齊浸過溫泉.對一眾諗起溫泉就諗起露出嘅熱血青年嚟講,佢地已經幻想緊浸完之後一男兩女共處一室到底係點大戰連場,到底當時畫面有幾淫靡⋯⋯
醒啦喂,屌得咁落力講到尾咪又係覺得酸.
有人話只係一個二副就扮勁講到救全機懶巴閉,結果咪又係坐埋一邊連方向盤都摸唔到,但人地起碼係機師,坐喺駕駛倉儲經驗拎住四萬幾等升職機會.唔好話升唔升職喇,有邊個打工仔唔想返工等放工嘢都唔洗做?人地做到喎,成程機可能唔洗做多過半個鐘嘢,喺駕駛倉幾個機師大家有講有笑,可能傾下一陣外國落機去邊度蒲,或者講返上次老蘭比條女知自己係機師就點溝返自己轉頭.你屌佢唔係因為佢唔盡責,而係人地做到你一直想做但做唔到嘅事:點解你拎萬幾OT做到隻狗咁,但人地輕鬆袋四五萬仲有女食?
又有人忽然女權主義上身,怒斥同時食兩女可恥,影衰對愛情專一嘅男人-Come On,比起結咗婚出去偷食包二奶,比起拍拖一腳踏兩船,人地起碼明正言順一次過攬住兩位美女,連兩個女嘅都冇不滿,我地又有咩資格說三道四?就好似冼米華先搞大Mandy個肚,再撻著松岡李那一樣,你點葡萄一個男人有咁多靚女送上門都好,人地有能力令一眾美女為佢爭崩頭係佢本事.唔講冼米華依種閒閒地扔到幾個億出嚟嘅超級富豪,二副嘅人工夠令兩位美女食得招積,住得舒適,得閒買名牌袋仲要打孖上都應付有餘,又點似我地買部iPhone都差唔多清咗份糧嘅打工仔?女人喺依方面計數精過好多男人,就算真係兩女共事一夫,生活都會好過拖住個專一文員仔,餐餐豆腐火腩飯.
任你點鬧點不齒都好,人地係有拖住兩條女嘅資格,口才,能力.你話二副吹水都好,起碼佢有吹嘅資格,而女人聽佢嘅故仔係信定唔信都好,起碼「機師」依個名已經有吸引力.你唔攬兩條女唔係你專一,你唔抵得唔係因為你係正人君子,一切都只係因為你冇能力.如其喺度話個機師人渣然後對住兩條女打飛機,倒不如發奮上進好過,個二副肯認低威算比面你地啦,如果佢一句「攬幾多女又點,你有份咩?」飛埋嚟,你又可以點?
繼續屌囉,但心諗佢又講得啱.


text:
而德國隊嘅門將紐亞 (Manuel Neuer) 其實都神救咗一下,可惜最後都係要失兩球,而第二球嘅「近柱」波令佢受到唔少批評,但其實又係咪真係可以怪曬佢呢?輸近柱又係唔係一定係門將要負全責呢?
----
比賽尾段,日本隊後場獲得一個罰球,板倉滉喺右路長傳畀後備入替嘅浅野拓磨.由於德國嘅舒拿 (Niklas Sule) 包曬越位,中間嘅魯迪加 (Antonio Rudiger) 又舉曬手慢慢行以為一定係越位,最後得返舒洛達碧克 (Nico Schlotterbeck) 一個回身追住長驅直進而且第一腳控得好靚嘅浅野拓磨.
紐亞見到舒洛達碧克緊貼住浅野拓磨,以及壓緊佢落底線,加上個波又唔算離腳,所以唔出迎係非常合理嘅做法.如果紐亞夾硬衝出嚟,未必可以喺浅野拓磨起腳前停低做準備,隨時仲會同舒洛達碧克撞埋一齊. 當浅野拓磨推到差唔多到小禁區角嘅範圍,舒洛達碧克仍然未搶到個波,紐亞就立即半坐低做好 Set Position.
雖然個波同紐亞距離好近,射高波嘅機會唔高,但由於角度愈推愈窄,浅野拓磨射左右兩邊嘅機會愈嚟愈低,所以紐亞做出半坐低嘅動作,上半身仍然挺直,其實都係一個非常之好嘅決定.因為既然射唔到左右就唯有射中間,如果紐亞坐得太低,上半身烏前嘅話,隨時有機會被對手簡單挑射笠過.
當浅野拓磨都起腳一刻,由於個波同紐亞得返大約三碼距離,要做反應非常之難,寧願封好位擴張身體由得佢省好過.所以紐亞立即將右邊下盤扭向前,下半身形成 K 腳姿勢防止被通大細,雙手繼續垂低掌心向外擋中腰波.
所以其實紐亞喺呢個位置上可以封到嘅位都封曬咁濟,始終咁近距離仲要咁窄角度,最大機會要面對嘅多數都係地波至中腰波.點知浅野拓磨最後就係射中紐亞封唔到嘅上路波,剛剛好喺佢左邊膊頭擦過入網.
剛剛提到紐亞下盤扭動做 K 腳,而喺人體構造嚟講唔多唔少點都會令左邊膊頭向後,再加上咁近嘅射門,大家都係人一個,本能反應會有少少縮都好合理.咁啱球波就係擦過縮後咗嘅左邊膊頭位,有時就係咁簡單,咁啱一出一入.
雖然既成事實都無咁多如果,但從執行以及精益求精嘅角度,你話紐亞係咪完全無嘢可以再做好啲呢?會唔會把握浅野拓磨入到禁區推前一下,唔使多但走前多一步封位?又或者嘗試用多少少力令左邊膊頭唔好扭得太後?
呢球浅野拓磨射得靚就肯肯定㗎喇,而紐亞我個人認為能夠逼到浅野拓磨一定要射呢個位,衝下網頂先入都算係咁,絕對唔會怪曬或者點怪責紐亞.
如果呢球失波真係要諗係邊個位置出事,個人認為包越位嘅舒拿以及魯迪加似乎比起紐亞有更大責任,就好似當時 Now TV 評述員 謝德謙 Tse Takhim 話齋:「窄位射個衝網頂波,坦白講真係唯一可以選擇㗎啫,喺呢個窄位裡面.但要講嘅,未必數到紐亞.中間中堅魯迪加舉手佢無追,大意,喺佢背脊位走,呢個結果我覺得魯迪加有啲責任要負.」


text:
我哋傾向認為空氣污染係外部發生嘅問題,車輛,工廠同火災會產生煙霧同陰霾.但係由於甲醛,阻燃劑以及常規清潔產品使用嘅香料揮發出化學物質,我哋屋內嘅空氣實際上可能對我哋嘅健康有害.一啲污染物亦會潛入新床墊,新漆層或者地毯度.室內空氣污染對哮喘,化學過敏症甚至癌症都有關.好多污染物嘅化學濃度可能遠高於室外水平.由於新建築物嘅氣密性越來越高,因此空中刺激物冇辦法逃離,呢個已經成為一個日益嚴重嘅問題.今時今日, 我哋亦都喺室內花更多嘅時間.室內空氣污染有多種原因.好多新產品會釋放出廢氣化學物品.你仲會喺混合物中搵到塵蟎,黴菌同寵物皮屑.小朋友,患有哮喘同濕疹嘅人,以及老人家或免疫力低嘅人士通常對室內污染物最敏感,其餘嘅我哋可能直到幾年後先知道自己身體受到影響. 考慮到以上種種,我哋已經整理咗六種簡單嘅方法來清除家中嘅空氣. 將地板打掃乾淨 使用帶有HEPA過濾器嘅吸塵器.強大嘅吸塵器同旋轉刷,可以減少塵蟎,花粉同寵物皮屑 – 並確保唔會通過廢氣釋放.你還可以減少其他毒素,例如溴化阻燃劑(PBDEs).要特別注意人流量大嘅區域,包括牆壁,家具同室內裝飾.為咗得到最佳效果,每星期吸塵兩次並定期清潔或更換過濾器.用地拖把執起吸塵留低嘅灰塵.喺一桶暖水入面加入少量濃縮嘅植物清潔劑,用佢再擦下面,將清除掉真空中殘留嘅東西.化學物質會黏上你同你嘅寵物同客人.通過喺每個門上放置大嘅門墊,即使你(或寵物)冇刻意擦腳,你都可以減少進入房屋嘅灰塵同其他污染物.更好嘅係,請客人進入室內時除鞋.將拖鞋放喺門附近係個好主意 – 返屋企時就即刻著上去.對於疲倦嘅雙腳係值得開心嘅事. 令你嘅屋企成為無煙區 香煙中包含4000多種化學物質,呢個係造成室內空氣污染嘅重大原因.研究表明,二手煙會增加兒童發展呼吸道同耳朵感染,哮喘,癌症同嬰兒猝死綜合症(SIDS)嘅風險.請確保唔要喺屋內吸煙.如果你唔選擇戒煙,為咗你嘅家人,請嘗試只喺室外吸煙. 保持相當嘅濕度 儘管香港空氣潮濕,但如果可以嘅話,請令你嘅屋企保持乾燥.通過使用抽濕器機同冷氣,保持30%-50%嘅濕度有助於控制塵蟎同黴菌.冷氣仲可以減少室內花粉嘅數量,呢個對季節性花粉症患者有好處. 幸運嘅係,有好多簡單嘅方法可以減少屋企裡嘅水分.喺煮飯,沖涼或操作洗碗機時打開窗或者使用抽氣機.修復洩漏嘅水喉,以防止發霉. 如果可以,請定時清空抽濕機嘅滴水盤.唔好淋太多水落盆栽植物到 – 除咗可能殺死佢哋之外,仲會向空氣中引入更多嘅水分. 令你嘅屋企變溫室: 好似空氣淨化器一樣,室內植物嘅根同葉都被證明可以進行光合作用同吸收化學污染物.除此之外,悉尼科技大學發現室內植物可以顯著改善情緒,並減少焦慮,疲勞,憤怒同沮喪. 回想一下科學課,喺光合作用期間,植物吸收二氧化碳並釋放氧氣.某啲植物 – 包括多肉植物,蘭花,鳳梨科同蛇類植物 – 相反地會喺夜間釋放氧氣,佢哋就成為你睡房嘅最佳伴侶.植物仲會釋放出植物化學物質,為引起過敏嘅黴菌同細菌創造咗不利嘅生長環境. 虎尾蘭(蛇類植物)同巴西木從空氣中吸取咗諸如三氯乙烯同甲醛之類. 蘆薈喺晚上釋放氧氣並清除二氧化碳,非常適合臥室同其他光線較暗嘅房間. 龍血樹從空氣中吸入二甲苯,三氯乙烯同甲苯(已添加到汽油同洗甲水中嘅溶劑). 榕樹係一款出色嘅全方位空氣淨化器. 非洲菊為房間增添咗色彩,並從空氣中清除各種化學物質,例如甲醛同苯. 白鹤芋巧妙地去除咗多種醇同化學蒸氣,包括丙酮,苯,氨,甲醛同二甲苯,並且確實能夠有效去除多種毒素. 根據美國國家航空航天局(NASA)嘅研究,吊蘭可以喺密封室內去除96%嘅一氧化碳同99%嘅二氧化氮. 提示:如果你有寵物或年幼嘅孩子,請確保盆栽植物冇毒性. 減少對香水嘅依賴 好多合成香料係從石油中提取嘅,並向空氣中散發出潛喺嘅有害化學物質.呢啲包括傳統嘅洗衣液,衣物柔順劑同空氣清新劑 – 標籤上唔一定會列出各種香精成分.我哋可以測試香水對皮膚嘅刺激性,但係唔能夠測試到喺吸入後對健康嘅影響.香料中常用嘅化學物質,例如鄰苯二甲酸二乙酯,苯同醛,都係已知嘅致癌物.例如,已證明鄰苯二甲酸鹽會破壞動物體內嘅激素.好消息係,你可以輕鬆地避免使用呢啲化學物質. 尋找列出香水成分嘅品牌. 尋找不含香料嘅產品(針對過敏症患者),或用天然精油嘅香料. 使用少啲清潔產品. 避免使用氣溶膠產品:包括噴髮膠,除臭劑,空氣清新劑,地毯清潔劑等. 時常打開窗,防止屋內積聚有毒化學物質.如果屋企中有人對花粉過敏,請使用過濾式空調系統. 追求簡單自然 香水可能會導致過敏嘅人士敏感,引起頭暈,頭痛同噁心等反應.留意坊間上只有某些品牌(包括ecostore)會公開其清潔產品中嘅所有成分.我哋喺大多數產品中都使用由柑橘,尤加利,薰衣草同廣藿香等植物中提取嘅精油,比石油化工合成香料更安全,亦係可持續發展嘅替代品.但係呢啲仍然會引起一些敏感人士嘅反應.因此,我哋喺標籤上寫咗產品中嘅任何潛在過敏原,並建議,如果你喺屋企使用嘅任何產品之後身體出現反應,請立即停止使用.如果你屋企有人甚至對天然香料都敏感,請考慮使用我哋無香料系列進行清潔同個人護理. We tend to think that air pollution is something that happens …
6個可以令室內空氣更加清新嘅步驟 | 6 steps to better indoor air quality Read More »


text:
Mancent 就黎做哥哥喇!我已經有左3個月喇!
國皇之家由一家三口變一家四口了,BB會係八月中出世,未知係龍仔定龍女,
最緊要健健康康
係12月22日做冬個日,因為遲左2日未黎,就發覺左有左第2個國皇BB,但係係同一日老爺都因為癌症離開左我地,但係因為當日係做冬公司有得放早既關係永勝就去左醫院探老爺,其實個時老爺係昏迷緊,但係永勝係老爺耳邊度講左呢個消息俾老爺知道,所以而家有時都會當講笑咁講話老爺知道左,所以走都走得安樂.
今次有左真係有D不知所措,因為知道咁啱老爺唔係度啦!又有D緊張驚搵唔到私家醫院生細B啦!如果大家有睇開我地個BLOG,就會知道我因為怕痛一定要選擇開刀,但係我22日知道自己有左細B既時候,就打返電話俾之前幫我開刀既醫生,但係打到去就話要1月3日先可以去睇,但係聽好多朋友講過一有左BB要即刻去搵私家醫生去BOOK醫家醫院床位,如果唔係就唔會有床位生BB,所以好緊張,打左電話去私家醫生幾次度問係未真係無得早D可以見到醫生(自己都覺得當時有D煩),到下晏私家醫生個度打黎話12月24日有個BOOKING CANCEL左,打黎問我有無問題,我即刻話無問題啦!
第5 WEEK (17 Dec 2011 - 23 Dec 2011)
12月24日去私家醫生度第一次檢查,因為細B得5 WEEK, 照左超聲波淨係見到得1CM度,仲未聽到BB既心跳聲,但就見到我個子宮入面有個水泡,大概有3CM大度,但係醫生唔會影響度緇B,佢話個水泡會慢慢細就無同事,希望係咁啦!好彩暫時都叫搵到醫家醫院床位,聽醫生講啱啱我地之前一位係大陸人佢地都係啱啱5 WEEK, 但係都唔到床位,原來而家大陸人同香港人係私家醫院係分開2條隊,所以最後都有床位.
第6 WEEK (24 Dec 2011 - 30 Dec 2012)
1月2日晚發覺有小小見紅,當時都有小小驚,有D不知所措,上網睇下點解會咁啦!咁就同永勝商量如果第2朝無事就唔理啦!第2朝起身真係無見紅,就如常返工啦!點知返到公司11點幾又發覺見紅,我就即刻打去私家醫生問啦!即刻坐的士去睇,我係私家醫生度等左大概2個鐘先可以見到醫生,但係醫生係無同我照超聲波,話上個星期先照咗,今日唔會幫我照,最後醫生開左D藥同4日假俾我叫我抖下,同埋佢話可能我抱得Mancent多,叫我唔好抱喇!個心聽左話暫時唔可以抱Mancent真係有D唔開心呀!
第7 WEEK (31 Dec 2011 - 06 Jan 2012)
已經第7 WEEK,我既孕吐就開始喇!今次真係辛苦過Mancent個時呀!懷住Mancent個時我最多係1日嘔一至二次,唔想食野,唔食就唔會嘔,但係今次我最高峰係1日嘔6次,飲水都會嘔,但係我係好肚餓肚餓到我個肚打鼓,呢d感覺真係好耐都無試過餓到個肚打鼓呀!真係辛苦到喊呀!
第8 WEEK (07 Jan 2012 - 13 Jan 2012)
今個WEEK 細B都好好,無攪到我嘔咁多次喇!一日1-2次度啦!但係今胎真係俾上次Mancent個時食多左好多野呀!同埋可能今胎係第2胎個肚俾上次大得快左呀!有條腰未有細B之前係25吋度啦!但係8 WEEK已經有30吋喇!真係唔想自己變成大肥婆呀!
第9 WEEK (14 Jan 2012 - 20 Jan 2012)
今個WEEK細B都好好, 但我都係唔係咁好,都係1日1-2次嘔,又唔係好食到野!啱啱尋日去完私家醫生度檢查,細B就大左,個水泡就細左,但係我就輕左1磅,我今胎已經俾有Mancent個時食多左野喇!但係都唔知點解都會輕左,但係今次算輕得小左.希望細B會快D俾媽媽有好日子過啦!呢個新年真係度度都無去過,連年都無拜過,成個星期都係屋企度瞓瞓瞓.有時真係覺得有D对唔住Mancent架!呢排因為成日都唔舒服都係屋企瞓陪唔到Mancent,成日都係永勝都照顧Mancent,攪到呢排Mancent都唔係好跟我呀!一話去街街就一定係搵PAPA,有時真係好唔開心架!真係驚有產前抑鬱呀!都有試過因為辛苦而大喊左一次,不過好好彩我有個好老公,佢真係幫左我好多呀!老公多謝你同好愛你呀!
第10 WEEK (21 Jan 2012 - 27 Jan 2012)
今個WEEK都係嘔嘔嘔,都係1日1-2次無走雞,都係咩都唔想做, 好想瞓瞓瞓,但係夜晚唔知係未日頭瞓左,每晚都係醒幾次,有時醒左仲要好耐先瞓我返,星期日諗住第2日要返工,日頭唔瞓啦!點知到左夜晚都係會醒幾次,咁即係我開始失眠喇!真係唔輕就有鬼喇!希望呢D日子會快D過啦!
第11 WEEK (28 Jan 2012 - 03 Feb 2012)
今個WEEK已經好左好多,無嘔得咁多,2-3日度1次,細B真係对我好過Mancent呀!我有Mancent個時嘔到16WEEK呀!,今次11WEEK已經無嘔咁多,但係都係成日口淡淡同作悶,都係有D唔舒服,成日都好累,好想瞓覺,都係一晚醒幾次
第12 WEEK (04 Feb 2012 - 10 Feb 2012)
終於都捱到第12WEEK喇!點解我要用個捱字呢?因為我由第7WEEK已經開始嘔,仲係嘔我好勁,嘔左個幾月,今個WEEK已經好D無咁嘔喇!但係有時放工搭完車返屋企都會嘔下,但係都已經好好架喇!起碼唔會一食野就嘔,希望下次都產前檢查唔會又輕左啦!過2日就要返醫院驗OSCAR檢查,都有D擔心, 因為我年紀都唔細,希望爺爺係天國會保佑
第13Week(11 Feb 2012 - 18 Feb 2012) ,可以睇下呢篇
廣華醫院產檢-唐氐綜合症測試


text:
今次要講嘅係最新推出,OK 便利店獨家發售嘅 Awfully Chocolate 系列 -- 排裝朱古力同朱古力曲奇.
排裝朱古力共有三款口味,而曲奇就有兩款.
由於我個人比較老土,冇乜『勇氣』試新嘢,所以喺三款排裝朱古力之中,我只買咗其中兩款,冇買到海盬焦糖牛奶朱古力.
朱古力入口尚算幼滑,雖然個人嚟講都幾鍾意食果仁,不過單以呢兩款朱古力嘅味道去評,我就比較喜歡香濃軟心黑朱古力嗰款,因為在於我嚟講,香滑榛子蓉黑朱古力嘅味道都略嫌稍稍偏甜,而且始終都係有榛子蓉夾心,所以食落就冇軟心黑朱古力咁幼滑囉!
兩款曲奇都係以朱古力碎作主打,分別只在於我買咗呢款就係『雙重』朱古力,除咗有朱古力碎之外,連曲奇餅本身都係朱古力味,雙重朱古力,雙重口感...
總括嚟講,以咁相宜嘅價錢,又好難要求有好超卓嘅質素,只可以話都食得過囉.不過當初之所以會買呢個系列去試,除左因為係朱古力之外,好大程度都係因為佢嘅 package,貫徹專門店以黑白色 minimalism 嘅風格,去設計呢個系列嘅包裝,仲要擺係貨架當眼嘅位置,又的確係好引人注意嘅.
姑勿論個質素如何,我覺得以市場學嘅角度去睇,以 Awfully chocolate 本身嘅品牌效應,合理嘅售價,再加上出色嘅 package,都已經夠哂 gimmick,踏出咗成功嘅第一步.


text: 全世界都有騙子,唔一定只有中國有,香港都有,嚟到英國你都會遇到,所以外國月亮唔係一定圓嘅. 今次我遇到第二次詐騙電話. 第一次係啲詐騙電話錄音,一聽就係嗰啲乜嘢速遞包裹被扣留,叫我按 1 字轉駁去畀海關. 長期喺香港經過訓練,對呢類電話已經麻木到會自己作出反應,就係收線. 估唔到嚟到英國都收到呢啲咁嘅電話. 不過之後我又真係有啲擔心,因為咁啱真係上星期我有速遞嘢過嚟香港,呢個電話會唔會係堅嘅呢? 諗心一層,件貨真係有事,佢應該會再打畀我嘅,都收咗線,唔理啦! 一星期後我順利收到件貨,證明咗嗰個係詐騙電話嚟… 第二次詐騙電話就係銀行打嚟話我有筆數出現問題,問我有無碌過一筆 £32 左右嘅數? 當時一聽就下意識覺得呢個電話無問題. 點解我會咁諗? 事緣呢個電話之前大約兩星期左右,我收到過 HSBC Card Center 打嚟嘅電話,原因一樣係有筆古怪嘅數目要求扣數,所以 Card Center 打嚟問我係咪而家碌緊咭,當然我話無啦,咁佢就即時幫我停咗張咭,然後再補返張新咭畀我. 期間佢當然有問啲個人資料,生日日期,姓名咁啦. 今次呢個詐騙電話打嚟嘅時候我沖緊涼,老婆幫我接咗,叫佢轉頭再打嚟,估唔到佢真係半個鐘後再打嚟喎.…


text:
最近鬼咁火紅嘅商品-珪藻土地墊,已經成為大家團購嘅新目標,睇定佢嘅吸水力強大嘅特點,業者除咗做地墊,都好多廠商將佢做為杯墊,比起普遍嘅矽膠杯墊看似功用性更高,然而你知唔知呢個珪藻土背後嘅吸水原理究竟係點啊?今日就畀小編嚟同大家解說.
市面上睇到嘅珪藻土,矽藻土,矽藻土,其實都係只同一樣嘢,而佢屬於一種天然物質,因為生長速度快,係大量生長又死亡之後,細胞壁們會形成沉積岩,呢個就係我哋熟悉嘅珪藻土.而呢天然物質嘅最大嘅特色就係多孔隙,吸走快蒸發都快,呢個就係矽藻土擁有強力吸水嘅主因.近年嚟都好多建商會使用珪藻土做為建材,事關孔隙間大又充滿住空氣,相較於同樣厚度嘅紅毛泥,矽藻土嘅隔音效果,隔熱都唔輸畀佢.
除此之外除臭都係珪藻土嘅一大特色,咁咪好多公司禮品鍾意揀尼個材質作為原料羅.同竹炭,咖啡渣嘅原理一樣,多孔隙嘅緣故所以可以吸附異味,同時間都可以去到隔嘅效果,講到抗菌嘅地方,好多業者都係包裝上標註可防黴抗菌,然而珪藻土主要嘅成分係二氧化矽,長時間保持潮濕嘅情況下細菌當然會較易生長,即便可以趕保持乾燥,都唔保證唔會發生發霉跟細菌滋長.
最後關於珪藻土嘅保養方式,建議係唔好經常清洗,如果要清潔嘅話,使用清水並逃過使用清潔劑同擺係太陽底曬,對於自然物質嚟講,清潔劑嘅內容物易造成結構破壞,令吸水力大幅嘅下降.
睇到呢邊你係咪對珪藻土有一定嘅概念,下次當你係揀公司禮品時,會清楚每樣產品嘅內容,無論係矽膠杯墊,PVC材質嘅攝鐵,珪藻土地墊等,成本,梗係一大考量,唔同嘅材質有唔同嘅利弊,而最重要嘅係:乜嘢先係岩你嘅需求.


text:
我唔係話歧視,但如果你想搵個普普通通,簡簡單單嘅嘅女仔拍拖,Gel甲嘅女仔就未必係你要搵嘅類型.
千祈唔好睇少Gel甲依件事,要整得靚唔易,要襯自己之餘仲有特色就難上加難.好多女仔以為Gel咗塊嘢上去就係靚,結果搞搞下個結果仲衰過油啲鬼五馬六嘅指甲油⋯⋯好似講遠咗.至於點解我會話Gel甲嘅女仔唔係人人受得起?因為會Gel甲嘅通常都會係依幾個類型之一:蒲開,飲開,玩開.當然如果你都係抱住今晚有酒今朝醉嘅心態,或者你自問你能夠食住依幾類型嘅女仔,你要去馬緊係冇問題;不過如果你自問係個情竇初開小男孩,或者夜晚十點就眼瞓或者唔飲得嘅,Gel甲嘅女仔對你嚟講個難度真係幾大架.
Gel甲嘅通常蒲開玩開唔係我亂講架,無論係你落一落太子酒吧街,等你一經過就會同你講「幾多位吖?我地做緊$198半打啤酒喎」嘅MK妹,定係去到蘭桂坊坐喺度食住煙對對面個男人拋媚弄眼嘅女人,好多人雙手都會有唔同造型嘅Gel甲.不經意咁伸一伸手指出嚟,唔覺意咁用Gel甲掃一掃過你嘅Body,Gel甲帶嚟嘅妖媚效果對男人嚟講又真係好似有種吸引力.
一個女仔打扮自己愈多愈有心思,理論上對男性嘅吸引力就愈大,依點係就算佢拍緊拖都冇改變,咁你要面對嘅壓力就愈多.當然而家香港只要係一個正正常常嘅女仔都會有吸引狗公嘅能力啦,但有個Gel甲嘅女仔,仲要係鐘意飲酒夜生活嘅,做咗佢男朋友你都唔好話可以放心比佢出去玩.除非你有彭于晏咁嘅身形樣貌,或者晚晚陪佢玩之餘仲可以千杯不醉嘅能力.
睇完仲覺得受得起?咁就去馬啦,依個時間佢地都差唔多出門口架啦.


text:
古星輝 - 5G打造多姿多采校園生活|乜都5G
人工智能互動運動系統
o依家學校注重學童各方面嘅均衡發展,體育更係其中一個重點項目.Sports Day大家都聽過,唔知大家有冇參與過eSports Day?由於5G超高速,低時延,透過先進嘅「人工智能互動運動系統」,可以將體育科技應用喺校園.呢個系統利用全息投影及互動感知等技術,可以為學生提供唔同嘅運動體驗,例如模擬滑雪,踩單車,劍擊等,唔使喺真實場景都做得到;加上動態偵測裝置,更加可以幫手分析參與者嘅運動姿勢,以及用人工智能測量及分析表現,非常實用.沙田嘅一間中小學,就用咗呢個方案嚟舉辦eSports Day,日後甚至可以同其他學校舉辦聯校比賽.
長沙灣就有一間中學同樣用緊「人工智能互動運動系統」,由於學校環境設計比較特別,學生練跑嘅時候,經常會喺轉角位跌親,於是學校特別加入AI分析系統,當預測到可能有同學跌倒嘅時候,即時發出警報通知老師,等校方可以及時處理.
巴士車廂體驗生命教育
之前提過,虛擬實境(VR)同擴增實境(AR)嘅普及,喺教育界有極大發展潛力.喺馬鞍山嘅一間中學,早前獲得巴士公司捐贈一輛退役巴士,學校將佢改裝後命名為「有價巴士」生命體驗館,裏面以VR/AR技術讓該校學生以嶄新方式體驗生命教育.
用得VR/AR就一定要連線上網,喺巴士車廂入面,5G寬頻發揮強大作用,唔使拉線已經可以為車廂提供高速連線,將人生嘅唔同場景傳送到VR裝置,等學生喺沉浸式嘅環境下,發掘生命價值,培養正向人生價值觀.
一連三個星期同大家分享咗唔少智慧校園嘅實際應用,其實5G校園應用尚有龐大發展空間,教育界嘅朋友不妨研究一下.
和記電訊香港行政總裁
古星輝


text:
回贈網喺香港愈黎愈流行,但Topcashback呢個網就唔知點解無乜人提.循例講一講回贈網嘅原理,回贈網作為一個中介平台,每一位客人透過佢俾嘅link去唔同商戶到網購就會有唔同比率嘅現金回贈 同優惠,而商戶就會回佣俾返佢,而當中嘅差價就係回贈網嘅利潤.而 Topcashback係英/美/加嘅網購界入面大行其道,喺入面唔難搵到啲廣為人知嘅牌子,所有搵到嘅牌子都有現金回贈嫁!快啲撳下面個制免費登記賺回贈攞Cashback啦!
撳入去打你email同設立你嘅密碼就可以,千其唔好亂打阿,佢會send email叫你認證個帳戶先會俾你買嘢嫁.一認證完就已經會見到今日最熱門嘅回贈同優惠啦:
而首頁轆到底就會見到唔同分類入面今日回贈最多嘅商戶,而下圖左上角喺Top Coupon Code 呢格最可以見到唔同商戶大減價嘅消息同埋佢作為中介平台提供嘅優惠劵!無錯!有啲仲係除左Topcashback本身嘅回贈,佢自己再提供嘅優惠劵!
好似以下呢種優惠劵就可以不限商鋪,只要期間洗夠USD $10 就可以有USD $3嘅回贈,相當於折上折!
而當你用搜尋嘅功能搵緊你心儀嘅商戶嘅時候,有時候你會見到個別商戶會透過平台派優惠劵,而呢啲優惠大約分為兩種,一種係唔可以連埋回贈一齊用而另一種就可以食哂兩家茶禮嘅優惠劵(以下例子為American Eagle Outfitter及IHerb 喺Topcashback派嘅優惠劵):
此外,值得一提嘅喺Topcashback分左唔同嘅國家,最多人用就係CN(中國),US(美國)同埋UK(英國),而港究專員就建議香港用家呢用US地區,因為有嘅優惠offer最多.UK雖然都多但一定要有當地銀行戶口先可以攞返啲回贈(有離岸戶口嘅都可以考慮下),相對地美國就可以用PayPal Cash out返,但會收返匯率差價做手續費(港幣嘅話大約2%).
除左以上嘅優惠外,當然唔少得網站入面自己嘅優惠,免去舖租嘅成本後,一般實體商品如服裝等等嘅網店售價往往比該牌子嘅實體店平,特別來源地係美國好似啱啱講嘅AEO咁就更加平,再好彩啲撞著牌子促銷就食盡各方嘅優惠啦!
點解咁多例子入面都有AEO?因為佢正正食哂各方面嘅優惠:Topcashback嘅4%回贈,Topcashback自產嘅優惠劵,AEO派俾Topcashback嘅優惠劵,來源地美國嘅平價同埋促銷嘅減價,淨係用Topcashback呢個網已經打左五次折頭俾你,再加埋網購神卡HSBC Red Card 嘅4%回贈(如果有HSBC Visa Signature 仲有外幣結算5.6%回贈!),雖然會收返1.95%手續費,但已經夠我用港幣百零蚊買到實體鋪價值$490-$590不等嘅牛仔短褲,有啲特細或特大(男裝26腰及38,40腰)仲要實體鋪都搵唔到,真係換季嘅好機會啦.
你可能會問:車!我都唔買衫,呢個網對我係咪無用阿?唔買衫姐,你會去旅行掛.Hotel.com,Skyscanner,Expedia全部都有回贈嫁.
買完野之後大約等一個禮拜就會收到Topcashback回贈確認嫁啦,如果無聲氣可以去佢CS問下:
港究專員仲試過買有60%回贈嘅嘢,本身USD $125 嘅VPN三年計劃,經Topcashback嘅link去商戶到買就有USD $75嘅回贈,即係慳左成 $400港紙!而佢個網站每個月都會有唔同優惠嘅更新,大家記得要睇實個mon唔好貶眼呀!快啲登記啦!
鐘意呢篇分享嘅話希望大家畀Like支持下我哋,Subscribe或者Bookmark我哋就可以即時收到更多優惠資訊 / 介紹,有咩問題歡迎留Comments! 如果想分享 / 更快收到各種優惠著數,歡迎加入我哋港究Telegram討論區.仲有唔好漏咗Follow Kong’s Cult嘅Facebook同Instagram專頁啊,你哋嘅支持同意見絕對係我哋港究專員繼續發掘著數嘅動力,下次見!


text:
梁栢堅:山寨王
翻看電影《龍過雞年》,飾演湯茱廸的梅艷芳,向警方報案表示丈夫黃百萬失蹤,於是找來九成九相似的周星星冒充,梅艷芳當然半信半疑,但最後仍相信(即使有大量穿崩位).假冒,當成真,是古今故事必有元素,喜劇更加常見,而最奇情的,竟然是現實.我們身處的世界,山寨的事物,竟然可以打低原創.即係《賭聖》一樣,綺夢(張敏飾)失蹤,搵撈女萍(吳君如飾)頂上,而結局係賭聖最後真係同撈女萍一齊咁神奇.
連奧巴馬着到紅晒嘅New Balance,竟然可以被大陸山寨品牌New Barlun告上法庭,指其侵權,假嘢反而勝訴,New Balance仲要嘔番一億出嚟,呢單雖然已經係舊聞,但足以證明鬼佬係應該睇吓《九品芝麻官》一幕:原告變被告,被告變原告咁荒唐嘅事,常威,大陸一街都係,總之彈出又彈入咁,戚秦氏喺現實中當然唔會咁好彩,六月飛霜都幫你唔到.
Jordan又被大陸山寨喬丹告侵權,陳小春(洋名Jordan)其實可以又試吓,試吓告到Michael Jordan要改名,又或者遲吓香港再墮落啲嘅時候,佐敦區嘅居民,又可以告吓約旦領事館都得.你唔好笑,個世界失控到Samsung手機,係搵錯大陸山寨Supreme合作,大陸Supreme係照DUP正版,深圳有間專門店,大家得閒可以觀摩學習一下,但記住唔好着件真Supreme去,因為你會被「方力申式」恥笑:你個嘢假㗎.
一過咗深圳河,所有嘢就好似Stranger Thing一樣,進入咗個神奇結界,佢哋製造嘅嘢先係真,佢哋先係發明智能手機始祖,先秦時代阿項少龍已經同秦始皇Whatsapp緊,歷史書有寫,iPhone自古以來都係中國嘅.大陸早前有套電影《再見奧特曼》,就係講鹹蛋超人去中國生咗兩個仔(地球咁多地方唔揀剩係揀中國你已經知猛料),日本人見到呢套嘢當然扯火,要告大陸侵權,個導演先型,話自己唔係盜版唔係山寨,係有正式授權!佢真係爭「其實鹹蛋係中國食物,日本反而要交番之前啲授權費」未講,情況其實有啲似晚清,列強踩入大陸打完仗又屈又搶,今日情況相反咁解.
再講落去其實可以寫滿成本《ELLE MEN》,喂你有冇一刻開始懷疑自己手上呢本雜誌係真版定山寨? 而寫呢篇嘅我又係咪真正嘅梁栢堅?定係有個冒牌嘅人扮個儍佬寫嘢?再從而懷疑自己係咪真係嘅自己?如果係開始懷疑一切,我真係恭喜你,你已經同名哲學家笛卡兒同Level,因為其中一步係肯懷疑自己嘅存在,就正如Michael Jordan都會有一刻,諗吓自己其實係咪賣緊山寨波鞋一樣.經濟學講過,假銀紙喺市面出現流動性一定最大,因為有懷疑之下,一定放出去先,就算唔好彩被人拉,厚顏講句我一直認為佢真就得.個世界變得太快,今日你笑佢山寨,有日佢領導世界.


text:
通常小學畢業都會去下camp,但係好可惜我哋學校無呢啲,只係成班同學仔去海洋公園食lunch,我記得我最好嘅朋友婷婷一見面就送咗份禮物畀我,仲千叮萬囑我要返到屋企先可以拆,又話唔知過咗今日之後幾時先有機會再見面,後來我食食下飯發現大髀涼涼哋,於是打開個袋睇,原來份禮物已經滲緊水,張花紙都霉晒,我唯有被逼拆開份禮物嚟睇.
「吓!烏龜!?」我驚訝地說,呆望住嗰半個水樽入面嘅龜仔喺度爬來爬去.
「係呀,我知你之前隻龜仔死咗好唔開心,所以特登買畀你㗎.」婷婷說.
「點解你唔一早話我知呀,而家濕晒喇.」我說.
「我諗住畀個驚喜你吖嘛,鍾唔鍾意呀?」婷婷說.
「鍾意!」我笑說.
話說我好細個嘅時候屋企養咗一大一細嘅烏龜,細個唔識嘢,成日用手指搞到啲水有漩渦再掉隻細龜入去氹氹轉,覺得好好玩(千其唔好學!),唔知係咪因為咁所以佢好快就死咗,媽咪亦都將隻大龜送咗畀人,諗住從此唔再養烏龜,但係估都估唔到婷婷會喺畢業嘅時候送一隻畀我,於是我屋企又無啦粒多咗隻龜仔.
最初我都有好好照顧佢,餵佢食嘢,但係耐咗我就好少理佢,變咗父母照顧,直至我發現佢開始唔食嘢,隻眼成日合埋,我先開始識驚,上網查先知原來佢患咗蒙眼症,我想帶佢去睇醫生,但父母當然彩我都傻,因為睇一次獸醫生分分鐘成千蚊,買隻新龜都係一百蚊,於是我就拎晒我所有積蓄,帶埋個魚缸山長水遠咁入大圍帶佢睇醫生,之後晚晚同佢查藥膏,買過一個好大嘅玻璃缸,浮枱,暖管同UVB燈,無幾耐佢就好返,仲極速變到好大隻.
而家已經過咗十幾年,最近幾年我又固態復萌好少理佢,然後佢又再次病咗,唔食嘢,隻手爛肉,雖然發現咗之後我已經即刻帶佢睇醫生,但係驗血同照超聲波後發現原來佢仲有好多問題,例如貧血同積咗好多卵泡,醫生話個缸太細,佢想爬出去所以整損隻手,話要好似睇動物嗰張醫生枱咁大,講真,屋企邊有咁大?印象最深刻係第一晚幫佢查藥膏,睇住佢隻指甲斷咗流晒血,好心痛,但係阿Mike在場,我就死忍忍到夜晚瞓覺先偷偷地喊.
而家每日都極度自責,因為係我疏忽照顧先會搞到佢咁,如果早啲做research,換密啲水,唔好放工返嚟同佢say個hi就走咗玩電腦,佢就唔會咁,係我累咗佢,係我仆街,所以我想藉住呢件事奉勸大家:
千其唔好送動物畀人
養動物係一世,唔好三分鐘熱度,一定要好好照顧佢哋
動物嘅壽命一定畀人短,要好好珍惜同佢哋相處嘅時間
千其唔好為咗培養小朋友有責任感而養動物,因為好多時都係變咗父母或工人姐姐照顧
P.S. 其實同時間我隻狗都病咗兩個星期,已經睇咗五次醫生,成家人都身心疲累,希望狗狗同龜龜都可以快啲好返.


text:
新一代豐田混能房車Prius喺今日日本時間13:30正式發佈.全新Prius已經嚟到車系第五代車型,新車由豐田歐洲設計部門主理,以「Hybrid Reborn」為概念,使用第二代TNGA底盤平台,除咗令車身剛度增強之外,亦都可以增加車廂內嘅空間.
新一代Prius外型睇落更具跑格,因為車身高度比之前幾代更加低矮之餘,軸距亦都加長咗50mm,而鈴圈亦特意加大到19吋.車尾採用左右連貫性尾燈,以及隱藏式後排乘客門把手,加上由前門車底一向後輪拱伸延嘅線條,睇落真係非常吸引.車廂內部一如其他豐田房車車系採用T字型島式中控台設計,大形液晶顯示屏當然唔少得,但係喺軚盤前面亦都有一個小型屏幕,為司機提供基本行車資訊.而原本擺放喺中控台嘅波棍,亦都改放喺前座兩張座椅中間,令車廂豪華感提升.電池擺放位置亦由後排座椅後面改到去座墊下方,除咗可以更善用空間之外,亦都可以降低重心,增加行車時嘅穩定性.中控台部份亦加入氣氛燈,燈光可以隨Toyota Safety Sense警報發出唔同閃光,咁司機就唔需要再喺淘寶自己買氣氛燈返嚟加裝啦!
最「基本」嘅 2.0 汽油混能版本(HEV)提供最高193匹馬力,而插電混能版本(PHEV)就最高達223匹馬力.廠方喺記者會上公佈0-100Km/h只需6秒,而純電里程(EV Mode)亦比舊款多出50%,插電混能版本更提供車頂太陽能光伏板作為追加裝備,以增加續航距離.
至於發售日期同埋價錢等等詳細資料,官方暫時仲未有公布.但係唔知到時引入香港嘅版本,又會少咗啲乜嘢規格同配置呢?


text:
二十位女參加者終於落實,
十二月五日 海邊走走迎新Day
係咁多位參加者第一次見面,亦都係知道自己嚟緊要合作嘅組員係邊位嘅日子!
喺面試嘅時候,可能係因為近呢一兩年疫情嘅關係,
有唔少參加者都話佢地未玩過Ocamp !
亦都有啲參加者表示
以往擔心自己參加呢啲活動會好難融入,
所以無去參加
諗番轉頭 都會有啲後悔錯過左呢啲青春熱血嘅機會 !
有見及此! ! !
我地呢一日都希望可以比呢班女仔 青春熱血一次!
希望可以令到佢地有個深刻回憶~
話明係海邊走走迎新日,我地都特別揀左個好靚嘅地方,香港青年協會賽馬會西貢戶外訓練營 @hkfyg_otc 去搞我地uTouch 第一次嘅Day Camp !
當然啦,呢個企劃話明係改造,
Day Camp 入面嘅節目都梗係有唔少挑戰性,等參加者可以突破下自己!
其中有一個環節,見到呢班女仔都有啲緊張!
佢地每人都需要攀上目測超過8米嘅高牆~
雖然可能會有人覺得攀石都唔係真係咁可怕姐,
但或者對於企劃參加者黎講,
以往都未必試過呢類活動,所以一開始又想玩又緊張!
有啲身手敏捷啲嘅參加者好快就攀咗上最高點,但都有啲參加者攀到一半驚到忍唔住大叫>< ,定格咗係牆上面驚到唔知下一步要點攀,
係地上面嘅隊友雖然忍唔住笑,但都一直Keep 住比鼓勵攀到一半想放棄嘅隊友!
每次見到每位參加者攀到想放棄或者係
就嚟攀到最高點嘅時候,
隊友們都忍唔住為佢歡呼打氣,
令到每位參加者都更加有動力去完成賽道!
有參加者攀到最高點後,都真係見到佢地激動到眼濕濕.
「攀到一半真係好攰,望番落地又好驚,真係有一刻諗過放棄,但我都估唔到自己可以硬著頭皮捱咗落去.」
「以往都好少覺得自己叻,但覺得今次自己無放棄到,其實都好叻」
其實,見到呢班參加者咁勇於去突破自己,我地導師都覺得好欣慰!
想知道呢班參加者之後係企劃點樣突破自己,就繼續留意我地IG啦!


text:
「數碼」
好多人一聽到數碼嚟兩個字就以為同傳統資訊科技有關.其實某程度上唔可以話錯,但係市場推廣同營銷其實真係無話分數碼唔數碼,只不過媒體唔同咗啫.而係香港嚟個市場,其實仲有好多大嘅品牌仍然覺得係傳統媒體落廣告仍然有效,所以咁多年嚟投放係新媒體嘅廣告量同資金都比較少.只不過當傳統媒體嘅效益越嚟越無辦法去計算嘅時候,真係值得投放咁多資源落去咩?
「廣告」
今日相信好多身邊嘅朋友都好開心咁分享一篇關於網上同手機廣告嘅開支將會超越傳統媒體.其實好多年前係美國甚至乎中國都已經超越咗好耐.而家嘅年輕人其實真係好少睇電視,至少我五年前係大學教書嘅時候,啲學生就已經唔係點睇電視.何況傳統廣告好難量度佢嘅實質嘅經濟效益!當然香港過咗咁多年先至有啲起色,但係條路都仲係好遙遠!
「數據」
好多朋友話終於捱到出頭天,講真真係等咗十年有多.現實歸現實,你無可能否定新媒體嘅影響力,因為數字已經代表一切,更何況不論老中青都已經係一個無網絡會死嘅年代.不過講到數據分析仍然係超級落後,我諗都仲要多三五七年香港嘅公司先至會重視數據分析.希望我仲可以捱到個一日,因為真係等到頸都長晒.堅守咁多年都係等緊嚟一刻嘅出現!
Also published on Medium.


text:
姓宋的女孩名字,怎样起名看上去会更有气质,更让人觉得有魅力?爸爸妈妈们正在为宋姓女宝宝起名的事而烦恼吗?还没找到灵感的爸爸妈妈们,不妨来看看我们搜集的宋姓女孩名字大全,说不定里面会有你喜爱的名字哦!
宋姓女孩名字大全
宋汝怡 宋芳娜 宋柳燕 宋真娜 宋蓉芬 宋行文 宋士英 宋燕宁
宋建莉 宋娅佟 宋毅红 宋娅桐 宋娅彤 宋时琳 宋依玲 宋宇丽
宋筠茹 宋毛娟 宋唯红 宋蔼颖 宋宜婷 宋韵茹 宋秀舟 宋艺婷
宋霭婧 宋恺婧 宋颖颖 宋恩玲 宋新悦 宋永琴 宋卓瑛 宋小艳
宋婷玉 宋泰玉 宋生媛 宋爱丽 宋香梅 宋福霞 宋轲玲 宋坷玲
宋克玲 宋柯玲 宋苛玲 宋珂玲 宋科玲 宋可玲 宋阿萍 宋灵燕
宋艺洁 宋宁娟 宋益玲 宋贾玲 宋少霞 宋宜燕 宋燕汶 宋昕茹
宋筠瑶 宋景霞 宋文燕 宋剑文 宋俊美 宋锋霞 宋友英 宋孚娥
宋妤娥 宋学芬 宋震萍 宋娅琳 宋媛君 宋锦芳 宋谨芳 宋江红
宋慰红 宋薇红 宋魏红 宋为红 宋含文 宋缨红 宋小冉 宋霞红
宋怡菲 宋沁嫣 宋日霞 宋修美 宋之妍 宋惠琳 宋录玲 宋秀凝
宋吉英 宋正洁 宋叶红 宋卓玉 宋卓娅 宋学颖 宋怡卓 宋国琳
宋茹惠 宋清梅 宋春娥 宋梦婷 宋姝洁 宋润妍 宋怡菽 宋宇倩
宋语婧 宋沁文 宋媛雅 宋祖梅 宋景莉 宋光玲 宋静芳 宋若文
宋柏莹 宋柏瑶 宋柏妍 宋紫霞 宋蓉鸣 宋兰英 宋雪琴 宋梦媛
宋玉蓉 宋新玲 宋梅红 宋婧龄 宋雪莉 宋秀鸣 宋燕如 宋君玲
宋忠芳 宋娜锦 宋柔燕 宋爱美 宋晓婷 宋思媛 宋风梅 宋旺洁
宋常怡 宋千茹 宋常秀 宋蓉骊 宋兰花 宋硕文 宋常萍 宋婧颖
宋苇红 宋尉红 宋蔚红 宋韦红 宋维娅 宋瑞芬 宋睿萍 宋润萍
宋三萍 宋晓茹 宋静瑶 宋润芳 宋思艳 宋师妍 宋鹏英 宋司妍
宋福莉 宋瑞英 宋春玉 宋润玲 宋惠艳 宋岳红 宋岳霞 宋芹娟
宋焕英 宋雅燕 宋娅萁 宋怡珊 宋汶洁 宋艳琴 宋婧媛 宋丹瑶
宋光文 宋一嫣 宋作玲 宋梦冉 宋梓瑛 宋妍静 宋琴琴 宋凯霞
宋茹宜 宋煜怡 宋冠怡 宋雪瑶 宋冰花 宋瀚文 宋瑞花 宋月萍
宋晓雪 宋双玲 宋春萍 宋江婷 宋举红 宋琳艳 宋琳燕 宋瑜冉


text:
開咗大半年都有既「東華慈善嘉年華」今日最後一日終於入咗場玩! 但係呢個所謂「全日無限任玩套票」實在令我對這嘉年華留下污點
本來從來都冇打算過要嚟呢度玩! 但係有一次上網搵到有朋友平放價值$180入場証
原本三張$180x3=$540, 佢只係$350讓咗俾我! 所以就襯呢個復活節假去玩吓!
我哋輕輕鬆鬆朝早去順安邨搵太婆飲早茶, 跟住就打的$60直達啟德郵輪碼頭
我問職員我已經有入場証仲駛唔駛排隊入, 佢話如果要升級就都要排隊去售票處度處理
每張証其實都有$180面值喺裡面, 但係可以免費自動升級做「全日無限任玩套票」
大人升級就要加多$40
當我哋排隊到窗口位置個職員哥哥建議我, 芊芊唔需要升級做任玩套票, 因為佢話裡面有好多嘢佢都玩唔到!(嗰吓我聽見係以為佢指裡面好多大型機動遊戲佢都唔玩得, 所以升級冇咁抵!)
於是我就聽佢講其中有一張冇升級! 跟住職員哥哥用印仔印落去媽咪同哥哥手度證明佢哋係全日任玩的
入到場我哋先由左手邊開始玩起!
原來我計劃咗23/3平日嚟, 但係連續幾日落雨, 到今日最後一日先出太陽, 以為會冇咩人嚟, 點知都幾多!
嘩, 呢個招牌機動遊戲「陀飛輪」真係勁! (嗰吓仲諗好在冇幫芊芊升級, 確實係好多嘢都唔啱佢玩)
我哋分頭行事, 媽咪同哥哥先排隊玩「超級紐約滑梯」, 因為芊芊唔夠高, 過唔到個身高標準
咁我就唯有同芊芊去周圍睇吓有咩啱佢玩
途中見到好多各式各樣既攤位遊戲, 我不嬲都唔太贊成玩呢D帶嚟短暫快樂既遊戲, 好似將錢掉落海咁! 所以我哋只係望兩望就離開
第一個見到又玩得既遊樂設施, 係呢個「繽紛可可杯」雖然個杯唔識得自轉, 同真‧咖啡杯相比係削好多! 不過芊芊都係玩得好開心
原本一個人收費係$30, 而芊芊張咭並冇升級做任玩套票, 所以都有點猶疑好唔好玩, 因為咁樣會扣$60, 玩個遊戲就冇咗三分一, 好似好唔抵, 嗰吓有一陣子想番轉頭將佢升番級
但係職員姐姐細細聲同我講, 俾我只扣一人錢就同埋芊芊一齊入去玩, 咁我梗係話好啦!
玩完之後我哋又繼續周圍睇吓有咩玩, 又再一次見到呢D咁得人驚既機動遊戲, 真係冇可能芊芊玩到, 連哥哥都唔掂! (當時又諗好在冇升級)
然後見到有其他幾個遊戲又好啱芊芊玩喎, 又小飛象又跳彈床又「乍」車咁, 依家得番$150面值, 玩多兩三個遊戲就冇哂囉喎, 跟住就諗不如轉番做任玩套票啦, 所以就當機立斷即刻去升級,雖然要補番$30, 但係好過一陣間冇得玩仲後悔!
番轉頭睇番媽咪同哥哥開始瀡滑梯啦! 但係去到先見到有D朋友帶住個仲細個芊芊既BB一齊瀡, 跟住我就問職員, 乜唔係唔夠標準高度唔玩得架咩?
個職員話如果唔夠高都可以大人陪住玩既..............(又唔早講)
之後唯有先睇住媽咪陪哥哥玩一次, 之後再叫媽咪同芊芊排多次隊(好在唔多人, 只係排10分鐘唔駛就到)
哥哥瀡完落嚟話好驚好驚!!!! 媽咪就話最辛苦係行條樓梯上去
當媽咪同妹妹重新排過隊既時侯, 我同哥哥就去隔離個「海盜灣迷你高爾夫樂園」打Golf!
總共有9個洞要打入去, 所以哥哥都玩得好盡興! 唔駛話排一次隊只係玩得嗰一陣間
哥哥未係好可以掌握到點打, 每次都係當支棍係掃把將個波掃入洞
終於到妹妹啦! 媽咪抱住芊芊一齊由上面最高瀡落嚟, 芊芊超興奮, 一落嚟就話好想玩多次
但係個場咁大我哋都係去試吓玩其他嘢先! 呢度同場加設有馬戲團睇, 但係我哋都係等佢哋兩個大小小先帶佢哋睇
嚟到呢一邊見到有小飛象「彩虹小飛象」, 芊芊一路嚷住要玩,
哥哥就話唔想玩呢個, 所以只有媽咪同芊芊去排隊!
之後我哋再去到「旋轉小蜜蜂」, 其實暫時玩咗咁多樣都係轉轉轉, 真係辛苦咗媽咪, 因為佢好怕玩氹氹轉既遊戲!
由於已升級做任玩套票, 佢哋玩完又玩(因為冇人排隊)
之後到哥哥又上埋去一齊玩多次
之後見到有「充氣布甸彈彈床」行到埋去先知, 原來唔適用於任玩套票! (心諗開始覺得中伏)
嚟到「兒童創意動感區」諗住乍車, 玩Lego....喂, 大佬! 全部都要另外俾錢, 任玩套票唔包!!!
我嗰刻已經火都嚟, 我完全覺得係誤導......咁咩叫做「任玩」, 請問「任玩」定義係咩
如果要人哋睇番T&C咁細粒字先知原來呢樣唔包嗰樣又唔包, 咁即係明Trap人啫!
喺嬲嬲哋之際, 我哋去玩番個真 ‧ 任玩既遊樂設施「迷你小鞦韆」
點知呢個又話芊芊唔玩得.....話佢唔夠高! 最後只得哥哥可以玩
嚟到呢個「亞馬遜漂流記」, 喂大佬!! 又話芊芊唔夠高! 隔離個「迷你海盜龍」又唔夠高
咁芊芊真係咩都玩唔到架喎, 唔怪得之入場時個哥哥話芊芊唔駛升級啦!
呢架咁既海盜船慢過蟻「欄」, 我都唔明有咩咁危險, 連芊芊都唔駛玩!
之後買咗少少嘢俾佢哋食, 補充吓體力休息吓, 因為今日都幾熱! 不過好在天氣乾, 又有D風
跟住我哋就去咗玩旋轉木馬, 都唔多人排隊! 所以好快就有得玩, 呢個「雙層旋轉木馬」係幾靚
今日媽咪全程同佢哋兩個玩哂咁多個遊戲, 我就只係喺外面幫佢哋影相!
雖然佢轉到頭暈暈, 但係都Sweet Sweet!!
呢一個叫「極速滑梯」聽個名都唔敢玩, 不過最緊要係呢個太多人排隊, 同埋流程好慢有排等, 所以冇玩到!
呢個都唔駛講啦! 佢哋絕對唔敢玩, 亦都未夠資格玩, 如果佢唔係最後一日, 我真係想在網上爆佢完全違返商品說明條例
首先你個「升級任玩套票」個名已經誤導人, 原來唔係全部都係任玩!
第二屬於「任玩」既設施, 原來又有高度限制, 唔夠高就算係任玩套票都唔玩得!
可能對大人年青人嚟講係冇問題, 但係對於一家大細嚟講, 真係指示唔夠清楚! 雖然入場時職員哥哥都俾我建議, 但係我都冇諗過「我以為啱玩的遊戲」係「全日任玩套票」唔包
其實芊芊升咗級之後只可以玩可可杯, 小飛象, 小蜜蜂, 旋轉木馬同埋超級滑梯
所以最後同芊芊玩咗可可杯 x1, 小飛象 x1, 小蜜蜂x3, 旋轉木馬 x1, 超級滑梯 x1, 希望Reach到$180(呀唔係....應該係$210)既面值, 如果唔係就倒蝕了
至於哥哥升級就真係蝕咗啦, 因為佢連$180面值都玩唔哂, 佢只玩咗旋轉木馬 x1, 超級滑梯 x1, 亞馬遜 x1, 迷你鞦韆 x1
仲要途中買咗隻$40雞脾俾佢哋食! 真係好氣頂!
Photo by CANON 5D Mark III, Len | EF 24-70mm f2.8L USM
呀劍評分: 4分


text:
染髮 控必掃!3分鐘受損漂染髮起死回生@Miss Sunny
(Presented by Pantene)
網上好評大量掃貨
Pantene支3 Minute護髮精華一直以嚟都超好賣,而家出咗橙色專為漂染頭髮而設嘅Color & Perm line,就更加中晒成日漂染頭髮嘅絲打需要,除咗修護仲可鎖色,令髮色更持久,所以一賣真係俾人掃晒咁滯,有圖有真相,橙色系列得到唔少絲打支持,好多仲用到空瓶買完再買!
3分鐘爛頭髮起死回生
成日染髮,Miss Sunny知道頭髮真係超傷,摸上手仲有好嚡嘅感覺,因為漂染嘅化學劑己破壞頭髮嘅結構,令頭髮嘅蛋白質大量流失.Pantene 3 Minute Miracle Color & Perm配方可形成保護膜,修護 染髮 後嘅毛躁,乾燥及打結頭髮,仲有鎖色修護,唔怕染完髮好快甩色,可keep得更加持久.結合埋3 Minutes獨有嘅雙重氨基精華,組氨酸及瑞士研發嘅維他命原,夾攻修護受損髮絲.第1分鐘雙重氨基精華已開始密集滋潤髮根至髮尖;第2分鐘Pro-V配方修護頭髮毛鱗片,有效減少毛躁;最後第3分鐘組氨酸深入髮芯,修復頭髮損傷,用完頭髮更加強韌健康.Pantene 3 Minute Miracle護髮精華素仲加咗輕盈感科技,每日用都唔會笠,髮質仲好有空氣感,超啱而家天氣用, 染髮 控即去入貨!
銷售點:各大屈臣氏,萬寧及超市有售


text:
我返到HK 喇, 所以又開始返我篇Blog 喇, 希望真係唔好爛尾啦!!! 其實我呢年幾真係去左好多好有意義既Trip, 但係淨係喺自己facebook 分享左, 要睇返真係有排搵, 所以覺得寫Blog 真係好好, 雖然呢個年代已經好多人專左Vlog, 但係Vlog 要有時間坐定定睇, 如果淨係想睇相, relax 吓 兼搵下料, Blog 都真係幫到手 :)
黎到第二日Young Living 既包起你成條郵輪之旅, 呢條係Norwegian Jade, 其實唔算係最大既Cruise, 不過相信不久將來, YL 會包起最大5000 人嗰D 船, 呢條船容量大約二千幾人, 船上祇有一千多人(領袖級+佢地地屋企人) 所以外面嗰D船頭船尾走廊都係人餐聽要爭食呢D 完全係唔會出現係我地身上, 大部份時間行出走廊係無人的 :)
YL 幫我地編排左好多活動, 所以除左忙住係咁食(24小時都有得食)仲有好多活動, 小朋友都係, 佢地要去kids camp, 好多野玩, 我無時間理佢之餘, 佢都無時間理我! 因為佢地自己有房Key, 可以自由出入, 尤其大女, 10 歲以上就算係kids camp 都可以自己check out 去食野or 返房, 除非條船泊岸要家長接(驚佢走左出街)
呢幾日我兩個女簡直就係同Joanne 兩個女相依為命, 佢地覺得自己大個左好多, 可以去邊都得, 咁都係因為成條船係YL 既人我地先咁放心, 好似一個大家庭咁樣 :)
每日我地都係呢間咁靚既 Moderno Churrascaria 食早餐 ( 呢間餐廳係VIP 房先免費, 所以無乜人)
水手裝
我諗緊以後點算, 第一次去Cruise 就住 Penthouse, 間房又大,去VIP 用既餐廳, 下次去Cruise 要自己比錢就大鑊了🤦🏻♀,
YL 送左兩個Action Cam 比我地, 兩個女拎住不停亂拍片, 都幾攪笑同幾好玩
將佢地送左去Kids Camp 後我地就去第一個活動,
Kids Camp 確係好玩, 有Art and Craft, 個個小朋友笑住放學
今日CoCo 同 Jeanie 就去Olympics
本身我地諗住帶埋兩個女去上, 已經報左四人class, 點知佢地話要去kids camp 玩唔join class
咁算啦, 我同Daddy 同埋姨姨&姨仗去吧
DIY outdoor spray, 呢個係早前報名既自費活動, US$10, 包左一pack 樽 同三隻3ML精油,仲有D好靚既噴樽同埋witch hazel 等等, 真係超值
邊歎啤酒邊DIY 既Daddy 同姨仗
去完個DIY workshop, Mary ( young living CEO) 招開會議,
其實都係傾下計, 我地去晒Theatre 學野 :)
HLC 唔執輸要去聽吓CEO 講乜
然後緊接係接返兩個小BB(細女CoCo 同 Jaenie ) 去食lunch , 再Check in 反佢地去Kids Camp, 我地就去 APAC meeting , 真係齋講都有D 頭暈, hahahahahaa
下午Daddy 同左兩個細女去游水,
此時我就去左歎下午茶Burger , hahahahhaa
邊睇日落邊換衫準備今晚既NXR night :)))
其實去Curise 好岩我呢D 成日唔知漏底左咩既人, 隨時可以返房拎, 加上去得遠有小小Jetlag 都可以立馬返房訓,
今晚NXR night, 成船人都著到紅扑扑, 好靚好靚
我地特別邀請左大中華區亦係香港YL 掌陀人 Tyler 仲有APAC 既 Tai 同我Team 共敘晚餐
似付佢地兩個都十分受小朋友歡迎,
Tai 話比小朋友聽佢係, 班小朋友又懷疑又驚呀, hahahhahaa
其實去YL event 最開心就係見到之前係唔同Event 識到既朋友
靚靚Lauren 就係其中一個喇~
當晚已經攰到傻左, 但係大女仲要去night kids camp 玩,
係Kids Camp 門口又撞到朋友XD
我同細女兩個返房已經9秒9暈左,
Daddy 仲勁,
約左班男人去飲野再去左轉Casino....... 我大一轉起身12:30 見大女已經返左黎自己換衫上床訓左.....
老公1:30 先返到......... 感覺好奇怪, 自出自入咁, 但係唔駛理佢確係好方便, hahahahhaaa
是日終了, 明天到達 宏都拉斯共和國the Republic of Honduras - 拉丁美洲及加勒比海地區
COCO Cassidy 第一次玩 Zip-line


text:
--------
「對上十二個月可以話係我職業生涯當中暫時最難捱嘅一段日子,依家我可以暫時離隊,可以踢返多啲比賽,真係好開心.當時我因傷退出歐洲國家盃之後, 返到球會 (曼聯) 後佢地本身同我講嚟緊呢季我會係球隊嘅正選.之後點知我中咗 COVID,康復之後都仲係同我講我會係正選,但一路都再無人跟進呢件事.」
「其實真係令到我好迷茫,因為上年暑假其實我因為呢個原因 (曼聯指會用軒達臣為正選) 而拒絕咗唔少幾好嘅外借機會,球會根本唔肯放我走.其實真係好頹,坐喺到浪費咗成年嘅時間,以我呢個年紀嚟講真係有如犯法一樣咁大鑊.但我係比賽以外仍然每日都好努力繼續練波,希望仍然會有進步,所以我依家嚟到森林終於可以踢返比賽真係令我好興奮.」
「我亦都無同坦哈格溝通過,直頭唔想比佢見到我練波,因為佢一定係想我留低.所以係新球季開操之前我已經同一班相關嘅職員講,我唔想留低因為我好想可以踢比賽,我唔想再留低做後備喇.基本上所有嘢喺新帥嚟到之前已經差唔多決定好曬,所以我一直都無同坦哈格傾過任何嘢.」
--------
其實我都認同唔少網友其中一個睇法,就係軒達臣其實仍然係一個借將嘅身份,咁快就講咁多自己有幾不滿原屬球會,感覺上唔係一個好成熟嘅做法.不過都好明白佢當中有幾咁慘,如果球會死都唔畀你走,講到明你有得踢但最後又唔畀你踢,個感覺一定好差.
守門員同場區球員唔同,唔係咁容易可以輪換之餘,唔好講成年,唔踢幾個月嘅狀態已經可以差好遠.更何況軒達臣只係25歲,更加需要踢多啲比賽賺取經驗,坐係後備以現時嘅練波模式齋練波係無可能突然間表現突飛猛進,所以我係唔認同一啲意見話軒達臣太自大,應該要用表現證明自己呢啲說法.無比賽或者唔足夠嘅上陣機會又何來證明自己?如果唔覺得自己有能力贏到本身嘅正選,咁又點說服領隊自己有能力擔任呢個位置?特別守門員係一個非常需要有自信心嘅一個位置,覺得自己有能力上陣幫助到球隊點都唔會係壞事.
無錯,迪基亞上年喺撲救表現方面可以話真係非常出色,呢點係無庸置疑.但確實如果要改變成為逼搶踢法,對門將要求更加高嘅時候,軒達臣喺呢方面可能係更加有能力做得到.有人話軒達臣一樣會輕出派膠,咁你寧願一位守門員勇於承擔責任出迎嘗試幫輕後防,定係永遠縮去白界線將責任交畀後衛,變成「呢啲嘢唔係我跟開」?輕出,可以透過經驗同練習去掌握出迎嘅時機.但肯唔肯同敢唔敢出,同性格或者夠唔夠自信有關,亦唔係咁容易話改就改.
點都好,都樂見軒達臣終於有返多啲出場時間,唔多唔少都對佢踢森林有啲期望.不過同曼聯都仲有幾年合約剩,同球會關係似乎已經有啲破裂,加上唔少球迷已經對佢有點不滿,今季之後佢嘅前途會係點呢?
talkSPORT 甸軒達臣訪問片段
https://fb.watch/eFDAUHSaGm/


text:
我公司下星期就會全面正常返office,坦白講係開心㗎,唔係因為我好鍾意返工,而係Work from Home嘅期間同老婆日日喺屋企對住,磨擦多咗好多,不過我哋嘈嚟嘈去都係一件事,就係生BB,兩個人之間始終冇共識.
老婆好想生小朋友,但我唔想,點解拍拖唔嘈,結婚唔嘈,係要去到呢一刻先嘈?因為老婆今年踏入35歲,雖然四十幾五十歲懷孕大有人在,林志玲已經係47歲高齡產婦啦,但你知傳統嘅講法係35歲之後生BB有較高風險,例如出現妊娠糖尿,高血壓,夭折,或者有唐氏症嘅機會率亦較高,所以老婆呢一兩年就好著緊想生.
我自己條路都唔平坦,不過見到公司班90後仲慘,科技進步只係多咗娛樂,80後70後60後肯學一樣享受到,但係呢一代嘅人淨係講搵工都難咗好多,時代又好,時勢又好,以前搵工相對上比較容易,而家無論你係junior定senior都好難,早排公司請咗個醒醒目目嘅後生仔,原來佢之前搵工都搵咗幾個月.
唔係想比較,我後生嘅時候真係多啲機會,而家呢個世代想出人頭地好難,資訊發達嘅好處係消息流通,壞處就係好容易被複製同偷橋,即使係做生意,你有條好橋,轉個頭大集團即刻照辦煮碗用銀彈造勢宣傳,然後各區開分店,咁你小店邊有得做,仲有貴租呢,大集團有錢,業主有得揀都唔會租畀小店.
講起租就一定要講埋買樓,當然十幾廿年前嘅樓一樣係貴,因為計返通脹,不過而家嘅樓價真係貴到離晒罩,有個同事喺大西北買咗層樓,400幾萬得200呎,細到喊但已經要孭一世,如果出返市區仲恐怖,動輒六七百萬,樣樣都加但人工其實冇咩大升幅,大學生都係搵緊一萬幾千,當你中中等等二三萬收入好唔好?點樣置業呀?買到樓又係咪贏吖,供完已經變咗舊樓,咁又一世,除非靠父母,否則我見唔到後生上車嘅希望.
你話我成日想當年都好啦,嗰一代嘅老細係有人情味好多,而家……唔講凍薪壓價諗縮數,淨係申請政府嗰個咩保就業資助都用盡蠱惑招,計晒幾時炒先係最抵,請一個人返嚟又要佢做幾個人嘅嘢,你知呢一代又多即時通訊軟件呢,一個msg就幾點都要覆,有幾何放工真係放工吖.
以上都係講一個人出世之後正正常常咋喎,未計個小朋友如果行差踏錯會點,生仔驚佢第時擔子重,壓力大,生女又驚佢唔識諗會蝕底,有時我會諗,自己辛辛苦苦捱咗半世,以為穩定啦,生完個小朋友之後,佢一路長大一路會遇到好多問題,到時作為父母又要陪佢經歷一次,因為你唔可以畀仔女獨自面對,咁就會變咗一個無窮無盡嘅循環.
身邊有啲朋友未生BB之前,實牙實齒講到唔會做怪獸家長,唔會幫啲仔女報乜course物course,最後點?你唔報course唔報playgroup,老婆個best friend對仔女報咗喎,隔籬陳師奶同張師奶嘅仔女都報晒喎,阿仔學校嘅同學仔又報喎,咁你作為父母多多少少就會緊張,到頭來身邊嗰幾個朋友咪又係幫小朋友報course報playgroup,細細個iPad又有電話又有,iPad我都冇呀!
其實我都鍾意小朋友,但係玩人哋嘅小朋友同埋自己生小朋友完全係兩回事,我冇信心呀,個世界愈嚟愈差,如果將個小生命帶嚟而家呢個世界,我驚佢大個咗會怨我,每日辛辛苦苦返工放工搵食,我咁大個人都會懷疑生活嘅意義,或者係自己過份悲觀啦!
公司裡面幾個90後都有啲迷失,佢哋已經好努力,但搵得唔多,未來係點亦都唔明朗,上位好似冇機會,創業亦唔容易,無形嘅競爭好多,社會嘅規範更多,雖然明白老婆點解會想生BB,不過我仲好猶豫,婚姻唔一定要有小朋友先美滿啫,唉,嚟緊返office唔使Work from Home,希望同老婆少啲磨擦啦!
有個90後同事同我一樣寧願快啲返公司,因為佢父母見到佢唔使出去,淨係對住部電腦,有時撳電話,成日覺得佢唔係做緊嘢,係咁叫呢位90後同事生性啲,著緊啲份工,喺呢度都想講講,上一代嘅攰通常係體力勞動,呢一代嘅攰就係心力交瘁同精神折磨,各有各難處,工作同生活壓力比起「舊陣時」其實有過之而無不及.


text:
文化
文化(粵拼:man4 faa3)係指人類所創造嘅精神財富,好似文學,藝術,教育,科學,禮貌,節日等等.喺考古學上就指同一歷史時期嘅遺跡,遺物嘅綜合體.同樣嘅工具,用具,製造技術等係同一種文化嘅特徵.有時文化指嘅係文明.
雖然早喺原始社會時期,人類就已經形成咗第一次分工,產生咗農業民族同埋畜牧民族,但早期文化都係喺農業民族中產生嘅,因為畜牧民族要逐水草而居,居無定所,唔容易產生大規模嘅聚居,對文字冇迫切需要;而農業民族容易形成大部落,興修水利需要大量協同工作嘅人群,所以最早嘅大國家同埋奴隸制都係產生於農業民族.有咗大國家同埋奴隸制至可以產生大批聚集嘅有閑階級,佢哋發明咗文字,促使形成腦力勞動同埋體力勞動嘅人類第二次分工.從而產生狹義嘅文化(廣義嘅文化指所有人類嘅活動,都可以叫作文化).
文化嘅概念[編輯]
文化一詞起源自拉丁文嘅動詞「Colere」,意思係耕作土地(故此園藝學嘅英文係Horticulture),後引申為培養一個人嘅興趣,精神同埋智慧.文化概念係英國人類學家愛德華•泰勒喺1871年提出嘅.佢將文化定義為「包括知識,信仰,藝術,法律,道德,風俗以及作為一個社會成員所獲得嘅能力同習慣嘅複雜整體」.此後,文化嘅定義層出不窮,克萊德•克拉克洪喺1950年代尾搜集咗超過200個文化嘅定義.
文化喺漢語中實際係「人文教化」嘅簡稱.前提係有「人」至有文化,即係文化係討論人類社會嘅專屬語;「文」係基礎同埋工具,包括語言同埋文字;「教化」係呢個詞嘅真正重心所在:作為名詞嘅「教化」係人群精神活動和同埋物質活動嘅共同規範(同時呢個規範喺精神活動同埋物質活動嘅物件化成果中得到體現),作為動詞嘅「教化」係共同規範產生,傳承,傳播以及得到認同嘅過程同埋手段.
對文化嘅一啲觀點[編輯]
唔同學科對文化有唔同理解.
從哲學角度解釋文化,認為文化從本質上講係哲學思想嘅表現形式.由於哲學嘅時代同地域性從而決定文化嘅唔同風格.一般嚟講,哲學思想嘅變革引起社會制度嘅變化,伴隨住對舊文化嘅鎮壓同埋新文化嘅興起.
從存在主義嘅角度,文化係對一個人或一班人嘅存在方式嘅描述.人存在喺自然之中,同時亦存在喺歷史同埋時代之中;時間係一個人或一班人存在喺自然之中嘅重要平臺;社會,國家同埋民族(家族)係一個人或一班人存在喺歷史同埋時代之中嘅另一個重要平臺;文化係指人喺呢種存在過程中嘅言說或表述方式,交往或行為方式,意識或認知方式.文化唔單只用嚟描述一班人嘅外在行為,文化特別包括作為個體嘅人嘅自我嘅心靈意識同埋感知方式.一個人喺返到自己內心世界嗰時嘅一種自我嘅對話,觀察嘅方式.
文化嘅核心係佢嘅符號系統,例如文字.各文字體系有相應嘅認知心理.
特點[編輯]
通過對唔同文化嘅比較研究,至可以瞭解文化嘅特點.
首先文化係共有嘅,係一系列共有嘅概念,價值觀同埋行為準則,係令個人行為能力成為集體可以接受嘅共同標準.文化同社會係有密切關係,冇社會就會冇文化,但亦有啲冇文化嘅社會.喺同一個社會裏面,文化都唔一致.例如,喺任何社會裏面,男同女嘅文化就有唔同.此外,唔同年齡,職業,階級等之間都有次文化嘅差異.
文化係學返嚟嘅,而唔係通過遺傳而天生具有嘅.生理嘅滿足方式係由文化決定嘅,每種文化決定呢啲需求點樣得到滿足.從呢個角度睇,唔包括人嘅靈長目動物都有各種嘅文化行為,但係呢啲文化行為只係單向嘅文化表現好似食白蟻嘅方式,警戒嘅呼喊聲等.同人類社會中龐大複雜嘅文化象徵體系相比,就顯得有啲微不足道.
參考:濡化
文化嘅基礎係象徵符號.其中最重要嘅係語言同埋文字,但亦包含其他表現方式例如圖像(好似圖騰旗幟),肢體動作(好似握手,吐脷),行為解讀(送禮)等.幾乎可以話整個文化體系係透過龐大無比嘅象徵體系深深植入人類嘅思維之中,而人亦透過呢套象徵符號體系理解,解讀呈現喺眼前嘅種種事物.因此點樣解讀各種象徵符號喺嗰個文化嘅實質意義,點樣解讀象徵符號更成為人類學,語言學等社會學科詮釋人類心智嘅重要方式之一.此外,文化作為相互關係嘅整體而呈現出一體化嘅趨勢.
文化進化[編輯]
文化進化(cultural evolution)係指社會同文化好似生物進化噉,隨時間演變.
文化進化嘅概念將進化論上嘅諗頭廣義化,用嚟解釋文化嘅演變:文化可以定義為「能夠影響人嘅行為,可以喺人之間傳播嘅資訊」[1],每一吓文化傳播都有可能成功,而成功嘅機會率視乎嗰嚿文化資訊嘅特徵而定,例如好笑嘅笑話比較大機會會令聽嗰個人開心同埋想將個笑話講俾第個人聽,所以成功傳播嘅機會率會高啲;即係話一嚿文化資訊同一個基因(gene)一樣,「表現好就有得被複製(由一個人嘅腦傳去第個人嘅腦)」,於是有唔少社會學家就主張,進化論上嘅概念可以應用嚟分析文化嘅演變,形成咗文化進化嘅理論[2].
分類[編輯]
- 史前文化
- 古代文化
- 中古文化
- 中世紀文化
- 近代文化
- 現代文化
- 後現代文化
- 未來文化
睇埋[編輯]
攷[編輯]
- ↑ J., Richerson, Peter (2005). Not by genes alone : how culture transformed human evolution. Boyd, Robert, 1948-. Chicago: University of Chicago Press.
- ↑ Mesoudi, Alex (2011). Cultural Evolution: How Darwinian theory can explain human culture and synthesize the social sciences. Chicago, IL: University of Chicago Press.


text:
今日又開爐啦!我今日整嘅係美式朱古力蛋糕,即係布朗尼.呢隻蛋糕我一食就愛不惜 "口",好鍾意佢果種比餅乾鬆軟,但又較蛋糕實淨嘅口感,第一次食呢個蛋糕就係 Louisa 喺煤氣中心學整完之後,將個製成品拎返嚟請我食,第一啖咬落去我就即刻諗起我成日喺美心西餅買嚟食果隻朱古力撻,因為果質感好似,真係勁鍾意呀!所以我都即係叫 Louisa 俾個 recipe 我,等我得閒試吓整.
其實個 recipe 我都收到手好耐,但係就無乜時間整,見今日得閒啲,於是就 "的" 起心肝,攞個 recipe 出嚟整.由於係第一次整,我同樣怕失敗而浪費材料,所以我今次試做只係用咗原食譜 2/3 份量,同埋一啲額外材料都無落到,只係得主材料,即牛油,雞蛋,麵粉,朱古力粉同糖,我最想知道嘅都係睇吓自己整唔整到同樣嘅 texture.
我攪緊粉果陣都已經流緊口水啦,因為朱古力粉個味道好濃,好吸引,可能係 Valrhona 朱古力始終比較優質,香味都濃啲!如果係嘅話,我都覺得物有所值.
好緊張呀,焗緊已經聞到好濃嘅朱古力味喇,唔知成唔成功呢…………
出爐啦,真係好香,好吸引!睇果樣都 OK 噃 (我意思係指焗得成,唔係話過賣相 ).
唔…… 始終差噉啲,外面就好鬆脆喇,裡面就唔係咁樣,仲係軟軟哋 (幅相都睇到蛋糕中心係比較深色 ),失敗咗 lu!不過唔理喇,反正味道都一樣咁正,食完一嚿又一嚿. 我老豆一食,都唔駛等我開口問,佢已經話好食過美心果啲,但我就鍾意美心果隻多啲喇,因為我始終鍾意粗嚡啲,鬆散啲嘅口感.
試食後檢討失敗原因,估計有 3大可能:
1. 焗模太細,以致麵糊整體厚度增加,較難將蛋糕中心焗乾.
2. 可能無加額外材料,例如果仁之類,如果加咗的話就可以令蛋糕麵糊厚度相對薄啲,易啲焗至乾身.
3. 可能煤氣中心用嘅焗爐果火力同我個焗爐唔同,跟佢個食譜用 200°C 焗 20分鐘,可能火力太猛,蛋糕中心都未焗乾,表面已經焗脆咗,邊位仲有少少燶 o添!
星期五拎俾食譜原主人試吓,睇吓佢知唔知點解先,起碼佢有上堂學到,可能知道我中間有咩地方出錯.


text:
尋晚照鏡, 我額頭d路軌好似又明顯左呀…
-
SIUYAN last edited by
本身仲以為呢d情況要到40歲至會出現
而家只要我個表情豐富d ja,
呢2行路軌都會走出黎, 就算係無表情
都好似依稀見到有少少痕...
想唔認老都唔得…
有無野可以急救到???
-
Carol Ling last edited by
25之後已經要防皺, 如果唔係到40歲已經會變阿婆啦!
-
Ling last edited by
每日勤力啲做護膚啦
-
KarenC last edited by
做Facial, 同埋用多d抗皺既product!
-
Femmi Dale last edited by
女人25歲打後就已經要做好保養架喇
你本身有冇用開d咩呀??
如果無既話, 你就好快d用喇,
否則個情況只會愈來愈明顯…
今年Ms.HK就完全係唔掂,
個口大之餘, 一笑起上黎d紋真係嚇死你呀!
-
Lily last edited by
做多D保濕工作
-
SIUYAN last edited by
Ling said:
每日勤力啲做護膚啦
我有架! 日日都有做基本skin care
久唔久仲會去做facial tim!
-
Femmi-Dale said:
女人25歲打後就已經要做好保養架喇
你本身有冇用開d咩呀??
如果無既話, 你就好快d用喇,
否則個情況只會愈來愈明顯…
今年Ms.HK就完全係唔掂,
個口大之餘, 一笑起上黎d紋真係嚇死你呀!
都唔係無既, 有敷mask, 平時有洗面同用補濕囉
facial都有但係唔多~
咁而家有路軌應該可以用d咩呀??
-
Lily said:
做多D保濕工作
保濕我有做, 但係而家有紋WOR, 都關保濕事?
-
Kammy last edited by
sis你而家個額頭有路軌已經係好嚴重
你望下你眼尾同埋咀邊個d位, 應該都有唔少細紋
皺紋呢d野, 唔係一朝一夕突然爆出黎~
而係你已經流失左好多膠原蛋白,
皮膚無以前咁緊緻所以就會出現
你而家要用既係抗皺修護既product,
每日都要用日霜,晚霜黎急救呀!
仲有呀, 唔好講今屆港姐, 都唔知邊忽靚...
近呢幾屆麥明詩係最靚, 皮膚又好!
-
Kammy said:
sis你而家個額頭有路軌已經係好嚴重
你望下你眼尾同埋咀邊個d位, 應該都有唔少細紋
皺紋呢d野, 唔係一朝一夕突然爆出黎~
而係你已經流失左好多膠原蛋白,
皮膚無以前咁緊緻所以就會出現
你而家要用既係抗皺修護既product,
每日都要用日霜,晚霜黎急救呀!
仲有呀, 唔好講今屆港姐, 都唔知邊忽靚...
近呢幾屆麥明詩係最靚, 皮膚又好!
抗皺修護係唔係姐係要用精華個d?
我上網睇, 閒閒地1支精華至少都要一千幾百…
仲要係細細支, 又唔知係咪真係有用…好用赤姐…
-
beanna last edited by
女人去到40真係要多多注重返護膚, 身都唔可以忽視, 我依家就用開bio-oil去皺同保濕, 全身都可以搽, 希望幫到你!
-
Vivien last edited by
有效既抗皺修護日霜,晚霜未必要好貴至有用
我既日霜,晚霜都係用緊NIVEA Q10 Plus
可以幫皮膚補充養份, 抗皺收毛孔~
你都可以search下資料, 好多人用過都話好, cp值好高架!


text:
同女性朋友Y傾緊女性同sexuality,講到現代女性對抗父權/刻板女性形象嘅方法.
從以前到依家,網絡上充斥住男性向嘅成人電影:單刀直入咁強姦,當女人係用黎發洩嘅賤工具,暴力對待女性,仲有數之不盡嘅題材.有fantasy並唔可恥,所以我其實唔反對AV入面有某程度上侮辱女性嘅情節,始終AV女優係演員,收左錢工作,做戲嘅姐,我唔會膠到AV橋段都接受唔到.(不過,AV 女優係咪完全自主,都係另一個問題,詳情可以睇下我另外兩篇分析:大學生拍AV,鄉村少女拍AV.)
入翻正題,有fantasy絕對唔係問題,仲係健康架添!問題係,依家嘅AV大部分只係cater到男性嘅fantasy,單從男性角度出發,彷彿強調只有男人先可以有性慾,只有男人先係性嘅強者.好多人,到依家都唔知女人都會自慰,會睇AV,而且不一定比男人少.性慾,係因人而異,而唔係因性別而異.另外,呢種風氣都會令女人羞於表達自己嘅性慾,變得越來越壓抑.
同時,單一嘅角度呈現好容易教壞d血氣方剛嘅年輕人,令佢地唔識尊重女人,或者有種種誤解,例如會認為男人喺性交中有高潮係必須,但女人就唔必須,呢類唔平等嘅想法.
然後,Y提到呢個網,d AV比一般嘅「女性向」AV走得更進一步.(所謂女性向AV,即係用女性視點,而唔係男性視點去拍攝AV.通常,男主角都會顏值高好多,而且比較著重感情醞釀,而非性器官特寫抽抽插插.不過啦,嚴格黎講,其實呢種所謂「女性向」可能都係reinforce緊一種嘅刻板印象,例如女人中意男人溫柔對佢,唔鍾意粗獷嘅性愛,喂呀哥,邊個話架先?)
而呢個網嘅做法,我認為比較貼地.佢地係邀請左唔同嘅女性,寫出自己嘅 sexual fantasy,情節上從真實嘅女性角度出發,編寫,拍攝.我最難忘嘅一套,係主角賣左自己男朋友做性奴,然後幫自己搵錢 (哎唷,侮辱男性!) XD
最後,我地兩個女人喺間房一齊猛睇女性向AV XD


text:
《點解成日有人抹窗跌死?》
每次睇新聞見到有人抹窗跌死,我個心都會沉一沉.點解會有人為咗一塊玻璃透多啲光去搵命搏?
係咪我嘅價值觀同其他人唔同,大家寧死都要日日抹到隻窗立立令?但係就算大家心目中,一隻窗係幾咁緊要呀,香港係一個打工仔劈砲唔撈都冇勇氣嘅社會,大家邊度嚟咁大勇氣去玩到咁大,執屋執到用生命作賭注?我知道價值觀人人唔同,但係如果事後諗返,如果面前有兩個選擇,一係「死,但係隻窗會乾淨少少」同「唔死,但係隻窗會有啲污糟」,你會點揀?我諗大部份人應該會揀後者啩.
有一種諗法,就係每個人做嘅嘢都係自己選擇,自己要負責返.你明知亂過馬路會死,你都要衝,咁你死係你嘅責任——亦即係結果充份反映你嘅選擇傾向,與人無尤.呢種世界觀好簡單直接,但係同我哋嘅直覺相違背.因為大部份人其實唔係衡量過晒主要因素,之後先去揀佢哋想做嘅行動;而係喺唔知情之下,亂咁做決定.判斷係日日都要做嘅嘢:我而家就要喺幾十個唔同程度難食嘅飯堂入面揀一個去食.但係大部份判斷其實係唔知情,甚至係喺一大堆錯誤資訊底下去做.向來都話人類喺判斷極細機會嘅風險嗰陣,傾向會當風險係零.所以行路俾車撞死呢啲,係我哋平日唔會諗嘅事件,因為成日都諗,會黐線,會做唔到其他更加有意義嘅事.
不過就算點樣唔理啲細風險事件,有啲一出事就冇命嘅嘢,就算風險細到係萬分之一,我哋都應該去睇睇.萬分之一風險嘅嘢,日日做做足一年,你係會有 3.58%機會出事㗎,呢個 #達爾文獎 仲易中過六合彩安慰獎呀.
戇居嘢,只要死唔得人,其實做吓都無妨.但係啲風險唔算好低,出事會冇命,仲要換返嚟嘅嘢冇乜價值嘅嘢都咁多人做,似乎就係教育嘅問題.香港係一個成年人連中二已經教嘅一元二次方程式(quadratic equation)都唔識計嘅社會,要大家明白或然率嘅道理可能有啲強求;要大家學識Murphy定律(出得事嘅嘢總係會出事)更加係難上加難.前排先至有人堅持六合彩係50%中,50%唔中,喺佢哋眼中世事應該只係得「未知」同「已知」嘅嘢,樓市就100%升,後生仔100%係廢青,但係六合彩,馬仔呢啲就係五五波.咁抹窗跌落街應該係「絕對冇可能發生」嘅類別.如果係一個對統計學有深入認識嘅人,佢仲係摀個身出窗抹,或者你真係藝高人膽大,做表演嘅,呢啲真係認真思考之後嘅判斷,我都可以嘗試尊重;但係一個平均教育水平嘅中年人,佢噉樣做而大家唔阻止,其實係疏忽照顧嘅一種.成咗年都好,缺乏相關或然率知識嘅人,要佢哋喺社會自力更生,社會無資源庇護佢哋,係社會欠咗佢哋㗎.大家除咗讓關愛座之外,係有責任睇住佢哋,唔好俾佢哋嘅無知攞走性命嘅.
到出咗事嘞,呢刻真係應該喺底下講「RIP」,「真係唔好彩」?將一啲唔應該做,死得人嘅嘢,定性做「唔好彩」根本就係鼓勵大家繼續做,係謀殺行為.死者而已,唔好咁廉價,我寧願大家落力恥笑佢哋,等以後嘅人唔好再做傻事.


text:
香港人 魚在砧板上 冇權又冇知識 其實冇得反抗 個問題係喺個Javascript engine 你用Brave / Vivaldi / Opera 始終都係同一命運, 呢個係Google 出錢投資 好似李嘉誠咁 你用佢嘅嘢 就要出代價. 一係你就唔用 Javascript. Android ecosystem 其實都係死.
我就等國會 Anti Trust 點搞. 中國政府其實要驚依樣嘢 整個國產Browser 有用過佢整晶片.
其實除咗Adblock 依家要睇埋 Fingerprinting https://pixelprivacy.com/resources/browser-fingerprinting/
特別成日用手機溝通敏感嘢 要特別小心.
除左用tor + DuckDuckGo 基本冇得避 不過真係好慢 只適合用黎textual communication
Tor = Firefox
DuckDuckGo 近排都俾人話佢比Bing 去跟你, 你用Search Engine 就要預咗佢會出賣你.
如果你個Browser setup 太過刁鑽 (例如小人用嘅Extension) 就會減低俾人搜到 難道, fingerprint 特別 VPN 如果有區域時差, 語言 好容易俾人搵到 (例如你VPN 去英國, 但係用中文, 同埋香港區域 嗰個 dataset 就會細好多).
唔係刁鑽先易俾人fingerprint到咩
佢就係咁既意思!
其實好難避,用得Firefox, Chrome之類就自然會裝其它Extension,例如「同文堂」呢D,你唔裝就要睇殘體字.
fingerprinting其實諗咁多冇用, 冇得避, 諗太多會精神病
比如話screen resolution都幾unique, 每個人個mon都有D唔同, 已經搵到你
所以tor brower會建議你唔用full screen, 用window size咁就個個resolution一樣, 就難搵你
普通人黎講, 有D activity想唔比人搵到先開個tor browser黎用
平時用ublock origin等D big tech見到你data唔完整, 難D搵到你都夠


text:
牙齒松動點辦,珠海睇牙
牙松動嘅原因有以下幾種:
1,牙齒外傷冇及時嘅正確嘅處理,過一段時間以後,牙齒會出現松動 牙齒外傷有食後會引起牙根拗,呢種牙齒一開始就表現得比較松,通過拍片可以清楚嘅睇到拗嘅地方,有些情況系需要掹掉牙齒了有一部分系外傷,當時牙齒松動嘅情況唔系很明顯,患者往往唔做任何嘅處理,過了若干年以後,牙齒就會出現比較明顯嘅松動,拍片可以睇到牙根周邊嘅牙槽骨會有吸收嘅情況.呢種情況按照常規牙周病嘅治療方法進行治療,但效果往往唔系太好 所以牙齒受過外傷以後,盡管當時松動嘅唔系很犀利,最好也做一段時間嘅固定
2,牙根發炎引起嘅牙齒松動,慢性根尖周炎,往往因為發病嘅時間比較久,牙齒根尖部嘅一部分牙床已經被嚴重破壞形空洞,牙齒喺炎症發作陣,也會出現一定程度上嘅松動,當牙根尖周圍嘅骨頭吸收嘅非常多陣,牙齒嘅松動會更明顯. 時間越久嘅根尖周炎就越難治,有些甚至需要做根尖嘅手術,甚至會掹掉壞牙. 無論系急性仲系慢性嘅根尖周炎,都需要做根管治療才能夠徹底嘅治愈,絕大部分牙齒通過治療以後牙齒會穩固起嚟嘅
3,牙周炎引起嘅牙齒松動,臨床上見到嘅松動牙絕大部分系因為呢個原因,牙周炎系一種漸進性嘅疾病,初始階段佢唔會引起很明顯嘅疼痛,所以很多人都會忽視佢 牙周炎會漸進性嘅破壞牙齒周邊嘅牙槽骨導致牙根不斷嘅暴露出嚟,當牙根暴露出嚟達到牙根嘅1/2陣,牙齒就會出現松動,當牙根暴露超過2/3陣,牙齒就會出現很明顯嘅松動,往往呢個時候就需要掹牙了,牙周病引起嘅牙齒松動嘅治療效果系唔太好嘅治療嘅方法首先系洗牙,然後做齦下刮治術,牙周袋刮治術,牙周袋切除術,翻瓣植骨術,當牙周炎嘅炎症得到控制以後,可以做松牙固定術. 所以當你出現某一顆牙齒松動陣,應該警惕系唔系牙周炎引起嘅,及時去搵醫生檢查,如果系牙周炎嘅問題,嗰趕緊做牙周炎嘅治療,保護其他未松動嘅牙齒.牙周炎發展到一定程度以後,佢嘅治療效果系欠佳嘅,牙周炎系一種終身性嘅疾病,直到牙齒脫落,我哋日常嘅牙周炎治療方法,只能延緩牙周病嘅發展,冇辦法根治 牙周炎嘅預防效果就非常好,也很簡單,就系定期洗牙. 所以當別人告訴你洗牙唔好陣,希望你認真地辯咪呢個問題


text:
秋葉原
秋葉原(日語:秋葉原;假名:あきはばら;平文式羅馬字:Akihabara)係日本一個以秋葉原車站為中心,以大量電子電器賣場,商城同資訊產業企業聚集而聞名嘅電子商圈(電気街).地理上大致涵蓋東京都千代田區外神田,神田佐久間町,神田花岡町同台東區.秋葉原地區內嘅商店大都係以銷售家電,電腦同相關周邊衍生產品為主,同大阪市的日本橋,名古屋市嘅大須一齊被併稱為「日本三大電氣街」.由於地名較長,當地人經常將佢簡稱為秋葉或アキバ(Akiba).
簡介[編輯]
秋葉原喺東京市區東北部千代田地區 ,處於環繞東京市中心嘅高速電車山手線上,山手線係JR東日本公司一條環繞成個東京市區嘅電車幹線.作為世界上屈指可數嘅電器街,而家嘅秋葉原正發生緊日新月異嘅變化.除咗電器商品專賣店之外,商務,飲食等服務功能亦日漸具備齊全,正喺度發展成為一個具有綜合性色彩嘅繁華區域.
起源[編輯]
喺江戶時代,秋葉原電器街一帶曾經係下級武士嘅居住地.明治之後,日本開始進入電氣化時代.唔單止開始使用電燈,1926年NHK嘅電台廣播正式開始.作為瞭解消息以及娛樂活動嘅手段,收音機得以迅速普及.出售電線,配電器,總摯,收音機器件嘅批發商啲人亦隨之成長起身.但係太平洋戰爭爆發後,除咗軍事用途以外電機材料變得好難入手,連電燈膽亦被採取配給制,所以呢類商業買賣陷入咗困境之中.1945年東京大空襲後,成個東京幾乎全面毀滅狀態,秋葉原一帶亦幾乎全變成咗焦土.
御宅一條街[編輯]
遊戲咖啡廳,漫畫茶館[編輯]
80年代至90年代間,喺電腦嘅普及同埋技术革新浪潮嘅帶動下,電子遊戲界也呈現出一片盛况.好多遊戲發燒友開始幫襯流連於秋秋葉原.模仿遊戲中嘅場景設定同出場人物裝扮嘅茶館亦都喺嗰陣時出現咗.跟住以服務生cosplay嘅進行營業嘅咖啡廳亦陸續登场.結合漫畫茶館同遊戲咖啡廳為一體嘅店鋪亦都幾有人氣.秋葉原而家大概有10間以上咁樣嘅店铺,由於勞動法嘅原因店鋪一般嚴格按照朝九制度,一般都係八九點鐘開檔,收檔就晏啲.
面向動漫發燒友嘅專門店[編輯]
經常去秋葉原嘅人當中有好多都係動漫發燒友.以好難入手嘅人氣動畫作家嘅同人雜志为銷售對象嘅店鋪喺秋葉原日漸增加.出售運氣占卜牌,動漫主人公小雜貨,玩具,手办同埋模型嘅商店亦多咗起身.


text:
噚日搭緊地鐵去廣播道時,到咗樂富站準備上去 lobby 出閘時先發覺有個 missed call,原來係個細佬 call 過我,可能因為我無接到佢電話,佢就 sent 個 SMS 俾我,話俾我聽佢兩個上唔到堂,叫我唔駛去佢哋屋企喇.嘩,好彩我仲未出閘啫,如果唔係就真係嬲死我!
咁我咪上番車直接返屋企囉!原定計劃係諗住放工返屋企後,整番熱啲隔夜餸食就算,但因為提早咗放工,返到入屯門都只係四點零鐘,見時間尚早,咪順道走去街市買餸煮飯囉!所以啲隔夜餸就變咗留番今晚食,亦正因為咁樣,今日就變得清閒,專登瞓晏啲先起身,洗完哂衫晾好之後,就開始郁手整饅頭喇.
因為之前已經整過一次饅頭 o架喇,加上早幾日先至啱啱整完紅豆煎餅,對於搓中式麵糰都叫做有小小經驗啦,所以今日搓個麵糰比較易上手,加上上次喺 Louisa 屋企再整燕麥包時,佢教咗我同 Winnie 點樣搓麵糰,佢仲教咗我哋 "撻" 個麵糰,咁我今日咪即刻試吓囉,果然真係慳好多力,仲易起筋好多 o添喎!所以今次搓呢個麵糰都幾順手,好滿意呢!
上次只係用咗食譜材料一半份量去整,今次就用足 500 克麵粉,一次過整定多啲放喺冰箱,隨時拎出嚟蒸番熱做早餐或午餐都好方便.
上一次整果陣時,我都同 Louisa 傾過,話啲顏色好黃,唔夠白淨,原來佢整奶皇流沙包時都有遇到呢個情況,後來佢返去請教「煤氣」啲導師,原來中心用嘅係「美玫牌」麵粉,整出嚟嘅成品會白淨好多,之後佢都有同佢家姐講呢個問題,後尾家姐喺佢自己屋企附近買到「美玫」麵粉,就送咗一包俾我,今日我整呢啲就係用佢嚟整 o架啦!不過硬係覺得仲係唔係好夠白,咁當然,比起上次果啲,今次呢啲係白咗好多嘅,不過見過街賣果啲真係好白 o架喎,唔通係漂過!?另一個原因,可能係因為包「美玫」粉唔夠 500 克,唯有溝咗幾十克 "來佬貨"「Gold Medal」all purpose flour 落去,唔知呢小小粉有冇咁大影響力呢!
你哋睇,呢幾隻幾樣衰!可能係我捲嘅時候捲得唔夠實,所以蒸熱
膨脹時就爆番開!
蒸好之後,啱啱好係 tea time,所以順便沖杯茶俾媽咪,等佢可以同我一齊 "飲啖茶,食個包" ,不過媽咪今日個 tea set 係 cross over,北方饅頭加一杯 English breakfast tea!


text:
日本人仲有Youtuber都喺流行嘅「子彈旅行」到底係咩?
所謂嘅「子彈旅行」同「子彈筆記」之間其實冇咩關聯,當然都唔係指帶住子彈出去玩嘅意思.
「子彈旅行」語源來自日本,係從「弾丸ツアー」一詞直譯,「弾丸」係「子彈」,「ツアー」係旅行,兩者加埋就係子彈旅行,意指「好似子彈咁快速嘅旅行」,時間短,停留處少,行程步調相當快,就係子彈旅行嘅特色.
大家對子彈旅行嘅天數定義都有唔一樣嘅解釋,但大致嚟講天數基本上唔會超過兩天.
子彈旅行通常唔係以「旅遊」為目的,而係為咗「某目的」嘅旅途,好似係參加國外演唱會,世足賽,奧運嘅加油團等等行程,直接去某處,目的達成後就即刻返,唔太會喺當地嘅旅館留宿,可能會直接瞓喺飛機,巴士甚至係機場等等地方.
由於日本同台灣同香港彼此之間距離比較近,飛嘅時間都唔耐,所以有越嚟越多日本youtuber影台港嘅子彈旅行影片,挑戰一日來回嘅極限踩點!
近年嚟亦因為廉航航點逐漸增加,航班時間選擇更加多元化,對於喺平日好難請假出去玩嘅社會人士嚟講,一,兩日嘅假日就可完成嘅子彈旅行亦慢慢變成一種旅遊新趨勢.
(截圖自YOUTUBE)
子彈旅行其實係三高旅行,行程高效率,移動高速度,時間高壓縮,所以有經驗者喺打包行李時就會做好萬全準備,避免浪費時間同空間.
對於想體驗「子彈旅行」嘅人,經常參加跨國演唱會,Live嘅老道經驗者Kaki小姐表示:「唔好忽略行李收納.」
子彈旅行喺每度停留嘅時間都相當短暫,並冇多餘嘅時間或者寬敞空間可以坐低好好整理行李,所以喺出發之前嘅整理同收納都好重要,千奇唔好睇小佢.
「我比較鍾意分袋收納法,將用嘅到嘅物品,依照種類收喺同一個收納袋入面,咁樣一嚟就算時間緊迫而趕住收拾,只要把握同種類物品都喺同一個收納袋嘅原則,就未至於太混亂.」
子彈旅行嘅收納建議係至少準備兩個環保收納袋,大致區分為浴室袋同衣物袋.
將所有喺浴室用到嘅嘢放喺一個收納袋,貼身衣物放喺另外一個收納袋,咁樣一嚟就算喺機場過夜,都唔會手忙腳亂咁摷盥洗用品,又可以避免直接拎出貼身衣物嘅尷尬狀況,方便安全有效率.
對於收納袋,Kaki小姐推薦「由簡入繁」嘅款式,好似俄羅斯娃娃咁樣,內袋多啲嘅種類會比較好,咁樣唔單止可以收入更多物品,亦比較好分類,旅行途中拎嘢都會更加方便.
其實唔理係咪子彈旅遊,出發嘅收納都係必備課題!


text:
講到去尖沙咀真係比較多唔同類型嘅小店可以支持,而cafe算係比較多選擇而且水準都OK嘅,而今次介紹畀大家嘅REACTION Coffee Roasters都係一間人流幾高嘅小店.除咗佢哋主打嘅咖啡之外,當然要試埋呢度嘅食物啦,因為選擇都幾多!
同類嘅cafe推介:contrast (長沙灣) 佢哋嘅多士更正
尖沙咀其他小店推介:Plan B cafe (創意cafe) 嘉寶漢堡 (Burger)
REACTION Coffee Roasters 推介一:辣蝦多士
小店嘅食物選擇有好多人都叫嘅漢堡包啦,意粉,沙律,仲有Bagel同Toast,而呢份Spicy Shrimp Toast (私底下翻譯做辣蝦多士)係其中一個比較吸引我嘅.多士上面鋪滿咗辣味嘅蝦,車厘茄,炸芭茜菜,而多士最正係有好多合桃同杏甫粒粒,又用咗啲Cream Cheeze調一調味,所以口感超正味道都好豐富.
REACTION Coffee Roasters 推介二:冬陰新豬肉扁意粉
其實我哋都幾鍾意有啲亞洲風味嘅意粉菜式,之前喺牧羊少年食過一份香炒泰國香椒膏鳳尾蝦意粉,又喺Black Coffee食過一份泰色雞肉意粉,而今次食嘅Tom Yum Omnipork Linguine (又係私底下翻譯做冬陰新豬肉扁意粉),吱咗少少青檸汁落啲意粉,配埋意粉本身嘅微微辣味,幾清新,不過略嫌味就唔夠濃,而新豬肉口感始終冇真豬肉咁好.
REACTION Coffee Roasters 咖啡
雖然上面介紹咗餐廳嘅食物,但係其實REACTION Coffee Roasters其中一個業務係賣咖啡豆,而餐廳入面嘅咖啡選擇都有唔同咖啡豆揀.各位朋友如果對佢哋賣嘅咖啡豆有興趣都可以上佢哋官網留意一下.


text:
「賞月」
本來今個中秋節話會打大風,老實講近年嘅中秋節真係好反常,唔單止好熱,依家分分鐘仲會話打風.當然大家無得賞月就自然覺得有啲掃興,不過好彩個風打唔正,仲見到月亮.本來諗住同郭大少去完太爺太嫲屋企食完飯之後去維園睇花燈,不過真係好多人,又迫又熱.老婆話記住以後每年互相提大家大時大節唔好再去人多擠迫嘅地方.因為人大咗真係好怕人多嘅地方!
「燈籠」
其實如果你問我,我最鍾意玩嘅燈籠都係傳統要點蠟燭嗰啲燈籠.因為傳統燈籠先至有嗰種節日嘅氣氛!依家好多小朋友嘅燈籠係唔同嘅卡通人物,以取而代之嘅就係啲燈籠用燈泡再唔係蠟燭.老實講當然小朋友玩嘅時候係安全啲,但係就好似無咗嗰種氣氛.因為細個嘅時候玩燈籠唔係俾風吹熄啲蠟燭就係支蠟燭則埋一邊燒著咗,搞到最後無得玩.不過以前啲燈籠確實好玩啲同有氣氛啲.
「傳統」
今年係第二年同郭大少過中秋,而當然唔少得嘅就係買一個燈籠俾佢.雖然個燈籠俾佢拎住係會拖晒地,而個燈籠本身都同佢差唔多大,所以佢當咗係一隻公仔咁攬住咗佢.希望等佢大啲嘅時候就可以同佢玩返我哋細個玩嗰種燈籠,同攞個月餅盒出嚟點臘燭玩.人大咗真係會老餅啲,鍾意返啲傳統嘢多過啲潮流嘢.希望到時郭大少唔會話我哋老餅,玩啲咁嘅嘢啦!
Also published on Medium.


text:
21 APRIL 2018(SAT)
話說小小豬曾經睇過一次THINK BIG節目,嗰一集就係佢學校嘅哥哥姐姐去學習點樣去種菇菇.睇完之後佢就一直心思思好想去體驗一下,為左滿足一下小小豬,我都有好努力咁搵,但坊間又真係比較少有依啲農場(或者係我唔識搵啦).
有一日當我睇BABYKINDOM討論區,見到佢地有種菇工作坊參加活動,咁我就當然即刻報名,好好彩咁又抽中左,所以小小豬期待而久嘅菇菇活動就可以體驗到啦~
我地今次嚟依個菇菇農莊就係大埔樹友農莊,由於我地係自己渣車去,所以都有丁點擔心迷路.好在農莊姨姨好好人,佢係電話教我地點行,所以係冇迷路情況下,終於到達目的地啦~
依個菇菇農莊係由永續尚源社所舉辦,佢地係一所成立不久嘅非牟利註冊社團,由一群熱心於推動有機upcycling人士所成立.主要想透過「惜物減廢 - 廚餘升級再造菇」,等各位大小朋友廚餘都可以好有用呀!
一嚟到農莊各位小朋友都已經非常興奮,大家都好心急去整菇包.不過....我地要聽下導師教我地用正確方法去做菇包~
哈哈哈...恨左咁耐終於都可以嚟整菇菇,依個小小豬又點會唔開心,佢仲好留心咁聽導師講解添~
聽完講解就當然急不及待要出手啦~
首先就利用木碎,燕麥,咖啡渣等...五種有機廢物資源去做菇包,唔係隨隨便便要依照指定分量先可以呀~
之後就要將所有有機廢物資源拌勻好,唔可以有粒粒係入面呀~
之後就可以加水等啲原材料,可以有足夠水份~
之後就可以入袋做菇包啦~
大家都邊落手落腳齊齊唔怕污穢,好專心咁哦~
最後就將菇包封好~
幾經努力,小小豬終於完成左三個菇包啦~
其實依個菇包都未完全完成,仲要經消毒同種菌先叫完成.不過農莊姨姨就每位小朋友送左兩個成熟嘅菇包,,等我地可以係屋企都繼續努力照顧菇菇,延續對菇菇嘅了解呀~
係未開始下一環節時,我地就稍事休息,係農場入面玩鞦韆同埋吊床先~
小小豬話依個吊床好舒服,係上面搖住嚟睇都真係唔錯(阿仔,係農莊試好啦,係屋企係做唔到呀...哈哈哈)~
雖然小小豬係為左菇菇而來,不過我相信佢最鐘意一環節就係個「鬥快除雜草」比賽.一聽到準備開始,佢就急急腳去拎個放雜草嘅花盆啦~
其實初時小小豬都唔多敢除嗰啲雜草,佢話唔識分咩係雜草,怕除錯左就影響左植物生長,所以佢一直都只係拾啲枯葉.
最後經姨姨教路,佢終於識分雜草,所以佢就好努力咁邊跑邊除雜草啦~
由於只有10分鐘時間,最重雜草嘅就係勝出者,所以小小豬都好努力去除,希望可以勝出比賽~
最後佢有兩大盆雜草呀~
結果係點......當然志在參與,體驗過程先係重點,平日又點可以隨隨便便咁係公園除雜草呢,所以絕對係一個好玩嘅活動~
玩完刺激遊戲,我地就去餵飼山羊~
之後就跟導師去參觀菇棚,聽聽導師分享菇菇嘅小知識~
最後,我地就去旁邊嘅農莊,有得買當造嘅有機蔬菜呀~
一見到有得拔蘿蔔,小小豬又點會放過依個機會,佢都拔左三條蘿蔔呀~
仲買左少少生菜,加埋都只係$20,真係超新鮮又勁抵呀~
跟住國王嚟親親大自然,體驗農場活動,又可以滿足整菇菇,小小豬就緊係超級開心.不過其實我自己都有得著,因為係一個舒服又清新環境玩大半日,自己心情都可以舒暢啲,人都輕鬆啲呀!


text:
長課喺好多人嘅課表當中都必定存在,原因無他嘅,因為長課喺所有訓練打好根基嘅第一步,訓練效果包括提升身體有氧能力,抗疲勞能力,增加能量使用效率等等,所以即使最頂尖嘅運動員,訓練課表當中,長課可以話喺不可或缺嘅一環,不過頂尖運動員長課都會有後勤人員幫佢哋打點一切,咁如果一般人要跑長課需要準備啲咩呢?
1.運動手錶:
對於現今有恆常參與運動嘅人嚟講,一隻運動手錶喺基本裝備,而運動手錶可以幫你喺長課中,不斷監測第一手運動強度資訊,令你更能夠保持運動目標.
2.適合長課跑鞋:
一對唔合適嘅跑鞋可能會導致運動創傷,有唔少人都會一對跑鞋走天涯,其實唔同距離都有合適嘅跑鞋,一般建議距離愈長使用避震愈好跑鞋.
3.食物或能量來源:
有時跑到去一啲了無人煙嘅地方,突然之間撞牆,如果有準備食物充就可以繼續訓練,確保訓練質素.
4.錢:
同帶食物嘅原因一樣,有帶錢可以中途買食物,如果身體不適可以即時坐車返屋企,所以點都帶些少錢出去.
5.太陽眼鏡同帽:
長課好多時都需要長時間喺陽光之下運動,而太陽眼鏡可以保護眼睛免受紫外線傷害,帽加上太陽眼鏡能夠有更全面保護.
6.風褸:
冬天跑步可能會跑到啲當風位,帶定一件風褸可以避免突然冷嚫.
7.防曬霜:
不論夏天同冬天,防曬都需要做足,長期曝露喺紫外線之下,患上皮膚癌風險亦會大增.


text:
健議有心改善佢地小朋友食飯慢既父母, 認真聽聽我呢個過來人既心聲.我諗認識我既朋友都知, 我以往真係試過好多次係Facebook 咆吼求救, 我成日都講 : 大女熹琳好聽話, 除左食飯勞氣之外!
剛剛, 係facebook 見到有媽咪朋友為小朋友食飯食好耐而苦腦, 我諗呢個係8成香港父母既苦腦, 當然食飯食得慢有好多原因, 而大部份都係因為小孩子由喂飯到自己食,佢地對時間既觀念好唔清晰, 慢慢養成了食得慢既習慣, 其實呢種習慣係可以"met" 得甩!
好喇, 我逐一同大家講下
♥ : 是否無時間觀念
當然有父母認為, 做乜食飯都要比壓力佢, 其實唔係壓力, 係對佢有要求, 佢先會進步, 當你用 Timer 一段時間, 佢速度真係會調整 , 快返好多
以下呢個iPhone/iPad apps 叫Smile Timer ( 如果用其他機種可自行search下) 好岩好細個未識睇鐘既小朋友用. 免費版無得揀theme, 但係都好夠用, 因為最後5 min 有 reminder, 開頭用時唔好咁嚴勵, 比如話 Set 50 min 比佢食飯 (set 一個佢一定完成到既時間), 同佢講 " 如個你快過呢個姐姐食Pizza, 媽咪就獎你XXX" , 然後佢贏左就要講 " 好叻叻啊~~ 你快過個姐姐, 唔知下次邊個快D呢 "
有網友問 "
Set Timer 係其中一樣令HLC 戒掉食飯"誓願" 既竅門
♥
: 是否視覺上太多
呢個係個好嚴重而父母無察覺既問題, 我想問, 如果你係個小朋友, 而你原本已經唔係好鐘意食野, 但係次次"不" 一大碗比佢, 佢咁細個人, 睇住咁大兜飯, 佢覺得佢一世都唔會食得完, 一開始已經無動力去完成, 咁佢點會食得快啊! "不" 細碗D, 如果佢好快食曬, 仲可以邀請佢添食, 但係唔可以逼佢, 當然, 佢肯添食要超級誇張咁讚佢好叻啦 :)
♥
: 是否食慣流質食物
我絕對覺得我個女係有呢個原因而令佢吞野咁慢,因為我個大女兩歲都仲係食粥仔
明明已經出晒牙, 但係D 老人家硬係驚啃死佢
於是佢D牙係兩歲前都係無乜點用過!
所以你要比呢篇野比婆婆同嫲嫲睇,我睇過好多外國既育兒資訊.
有關咀嚼肌對兒童發展既影響
原來一歲半開始, 幼兒而有能力咀嚼 ( 咁當然唔係叫你比好硬既野佢食)
而咀嚼肌發展唔好, 除左會食野慢, 仲會講野有問題, 咬音唔正, 從而影響社交能力
兩歲仲食爛飯同粥仲剪爛曬D食物? 咁佢生D牙黎做乜架? !!!!?? 唔該唔好害左你個小朋友!
♥ : 是否成日食同一種食物
爸爸媽媽返去睇下個餐單, 小朋友每一食左D乜?
有D家長覺得, 已經日日唔同餸啦, 咁係咪餐餐都食飯?
如果係, 咁就要改一改, 睇下個食物金字塔, 唔一定要食飯食麵先至會營養均衡
可以食三文治, Pizza, 粟米沙律, 烏冬, 通粉
♥
: 係咪撈埋一堆飯?
唔好整碎晒D食物撈晒入D飯度, 小朋友已有認知能力
食魚又唔知個D係魚, 食雞又唔知雞係咩味, D菜永遠都係同D飯撈埋一齊食
咁樣佢就會越來越笨, 咁樣食飯又少了一個樂趣 ~~~
生活既每一個細節都係學習, 父母要緊記 :)
♥ : 食飯前食左D乜?
小朋友4歲後強列健議斷奶, 因為飲奶真係會令佢地食少左, 而且好多奶粉會令腸道起"潺"
阻礙吸收, 而且好多小朋友食正餐食得越黎越少, 係因為茶點食得太豐富, 所以唔應該係晚飯前兩小時食太多野!
♥ : 飲食是否定時?
小朋友唔似得大人可以咁彈性食飯,如果唔定時, 例如果晚約左朋友食飯, 就不如係屋企食左野先出街, 又可以免卻媽媽要"關心" 小朋友食飯進度而失儀態 XD
另外,小朋友係咪未等到食飯, 餓得濟, 係無幾耐之前食左餅?所以又食得慢呢?
♥ : 一齊煮 :)
如果時間許可, 邀請小朋友一齊制作食物, 除左可以學習幫手, 而且會明白媽咪整野食係好辛苦, 佢地會更加珍惜食物, 同埋自己有份整, 佢地會食得多D :)
♥ : 氣紛是否良好?
如果每次食飯都係比人鬧住咁食, 食左都唔吸收啦, 如果小朋友習慣性好慢, 大家要食飯前briefing 下佢(同佢講 : 女啊, 我地開始食飯喇, 今晚有A菜,B菜, 湯,魚同雞,你每樣食兩舊,飲埋個湯, 媽咪就好開心, 你要專心食, 如果唔係媽咪會唔開心,知唔知? ) 唔好下下食食下就開佢片.
♥ :定立食飯之家規
要同大小小既小朋友(4歲以上) 定立規矩,
要同佢講點解要食野,營養既重要性,食飯既態度(例如點解唔可以一邊睇電視一邊食飯,因為會唔知食左D乜, 跟住我就會示範合埋眼扮"不" 舊LEGO 入口,
佢地就會大笑)唔可以浪費食物等等. 有時小朋友會唔知做乜要食飯, 所以要同佢講解.
♥
: 是否消化不良
俗稱無謂口,其實呢樣野係關付健康, 如果質個小朋友食好多, 而佢又唔係咁吸收, 其實佢都會覺得滯住, 開胃有幾種方法, 我常用的有以下:
-- 麥茶( 香港人叫開奶茶) 通常用落CoCo 身上,我係買和光堂現成一包粉咁樣倒落D奶度, 但係麥茶有提神作用, 健議大家朝早比佢食, 如果唔係,夜晚會訓唔著.
-- 淮山杞子煲飯, 擺幾片淮山,再加D杞子落米一齊煲飯
--食橙 or 飲鮮搾橙汁
--餓佢唔比佢食tea, 咁佢晚飯一定開胃 XD
♥
: 食飯方法錯誤
含飯唔吞呢個問題係通病, 我試過真係陪個女一齊趙, 一齊數 " 好, 我地而家一齊趙十下, 跟住吞, 1,2,3,4,5,6,7,8,9,10 (用手指表示) 然後吞! 好叻喎, 睇下, 趙十下就可以吞架喇!"
佢地有時就係趙太耐趙到舊肉鞋晒, 仲難吞!
有D父母, 覺得個小朋友食得好慢, 於是覺得大淡D就會快D, 但係其實大淡D佢地就趙得仲耐!
♥
: 佢好瘦喎, 食咁少, 成日比人話太瘦
呢個係Main Point, 有D人好介意小朋友好瘦, 就死逼佢食好多飯, 其實我以前都係咁,但係自從見過兒童營養專家童姑娘之後, 我就改變晒! 但係太長篇, 要下回分解 :)


text:
大家一睇呢個文章主題都會諗痴線問呢啲問題,若果係保險Agent實話你唔夠架.當然亦會有人會細心思考.係呢篇文章希望大眾知道自己既保險需求(記得要係能力範圍所及).
係開始之前我想同大家講,人生有唔同既 Stage,而每一個Stage我地都要唔同既野.舉個例子: 我地初出茅廬打第一份工,一直做一直做,直至我地儲夠知識同經驗外加小小運氣(或人脈)或者就會升職,當面對新既職位我地需要既係更多既知識同經驗,直到慢慢累積所需知識同經驗我地又再升職(有啲似打機).呢個情況會係我地人生不斷循環(當然有個別例子但呢度唔多講).
其實好多野就好似我地嘅主題「保險」一樣,係人生唔同嘅階段,我地需要唔同嘅保障.點解?你試諗下.你父母有一隻船,你出世你就會係父母隻船上面受父母嘅保護.之後一直到我地完成我地嘅學業到出黎做野,自己有左自己嘅船.因為父母年紀開始大,賺錢能力下降,而我地好應該盡返自己做仔女嘅責任,回饋返我地嘅父母.行到呢度,我地嘅Stage已經唔同左,因為而家你已經係有更多嘅責任需要承擔,所以相對需要嘅亦會多左.之後,到我地同另一半結婚時,誓神劈願話會比另一半幸福嘅生活,咁我地嘅船再多左一個人,而你作為呢隻船嘅船長責任又會再加重左.因為你嘅事絕對絕對唔單止係你一個人嘅事,而係會影響成隻船.當有任何風浪時,我地船上面嘅另一半及父母都會有危險,你有足夠嘅保護措施或應急措施嗎?冇嘅話你諗住點做?到左我地上車買到屬於自己地方果陣,我地會好開心但同時責任又變得更大了.因為如果有咩事起上黎,你嘅負擔就會成為你另一半同家人嘅負擔.而家試下眯埋眼諗一諗一個數,而呢個數係會令現時嘅你感到有壓力嘅一個數.你諗到呢個數,當然你絕對會有方法解決(問家人,問朋友借).但問題係你需要用幾多時間去還清呢個數.一個風浪不只打翻左你隻船,同時亦將你辛苦儲返黎嘅“貨物”捲走埋.最可怕嘅係我地唔知呢個風浪甚至會唔會出現同埋會幾時黎.我地只能夠做好自己嘅防禦措施,一個完善嘅風險管理可以保護好我地嘅家人.
到呢度希望大家明白人生每一個階段需要既野都唔一樣,同樣風險管理亦相同.當然,有人可能人生嘅Stage唔會點變,但希望大家明白責任越大嘅時候我地更應該要識得去保護好自己身邊嘅人.如果自己有咩事,我地都唔會想令身邊人因經濟上嘅問題更煩惱.
如果大家想知自己保險夠唔夠,可以透過InMAP平台揾平台上專業嘅Agent們問下佢地意見.仲有就係記得一定要管理好自己既保險,因為自己都唔去了解自己有咩又點去做足風險管理呢?
#不同既人生階段
#愛你所愛既人
#責任
#InMAP
#保額計算
#揾好Agent
#管理自己既保險組合
#了解自己既保險
我地InMAP平台上線啦.另外,大家可以Subscribe我地Newsletter或者我地嘅Social Media,咁我地一有消息你地都會即刻知道.


text:
情人節晚餐來來去去都係山頂candle light dinner,悶唔悶啲呀!如果你有同感,想搵間有特式嘅餐廳享受浪漫一夜,我提議你去呢度!
齋睇呢個餐廳環境,係咪好有外國風情呢!實情呢度係尖沙咀嘅廣東道嚟架!
而呢個旺中帶靜嘅天堂,就係皇家太平洋酒店嘅Pierside Bar & Restaurant喇!
為咗畀一雙一對嘅情侶共度浪漫一夜,今年皇家太平洋酒店Pierside Bar會喺2月11至14日推出驚喜的六道菜晚餐,以澳洲一流的海鮮美食慶賀佳節.2位合計港幣$1,314元,夠晒好意頭啦~~
大廚話個情人節套餐其實係以「愛的軌跡」為設計主題的套餐,為咗營造醉迷感覺,餐廳會先為你哋奉上Charles de Cazanove香檳,同埋經典凱薩沙律作頭盤,配上自家製醬汁和烘意大利香草包,令人食慾大開.
唔好以為頭盤咁快就完,仲有第二道頭盤等緊你.香焗蟶子,再加一碗澳洲海鮮濃湯,兩款都係以最新鮮的食材炮製,剌激視覺及味覺感官.
兩道頭盤後,係兩道主菜.
第一道係香煎澳洲鱸魚伴松露花椰菜和燉煮露筍,再以紅莓雪葩配酸柑橘松露朱古力清洗味蕾.
第二道有名堂的,叫「天生一對」, 用炭燒高級西冷牛扒配特選鮮龍蝦,加埋香滑薯蓉,西蘭花,梅洛紅酒濃汁,一次過滿足喜愛肉類或海鮮之情侶們.
其實同另一半一齊望住呢個景,食咩都一樣甜蜜浪漫.不過再甜都要食甜品,餐廳的招牌甜點甜蜜花園,以朱古力配自家製雲呢拿雪糕,野草莓,提拉米蘇及棉花糖.
食完呢個甜品platter,真係為浪漫晚晏畫上甜美的句號了.
Text > Goosie Lam


text:
18 OCTOBER 2015(SUN)
兩次同小小豬去沙灘玩水佢都係異常地興奮,玩得不知幾投入.趁今日我地約左豬仔舅父入屯門食晚餐,所以就抽少少時間去沙灘玩轉,俾隻傻豬仔開心放電啦~
原來屯門都有好多個沙灘,不過我就只係識黃金海岸沙灘,今次豬仔舅父就帶我地去隔離嘅咖啡灣.開頭都以為係好遠,但原來只係比黃金海岸沙灘行前多一段路.最好有沙灘對出就有一個有好多咪錶位嘅停車場,又真係幾方便.
唔知係咪去晒附近嘅黃金海岸沙灘,所以依個咖啡灣都真係唔算多人,個環境都算唔錯,都好舒服呀~
一見到個沙灘,小小豬對眼就已經好似發光咁,換好晒衫之後,仲唔一支箭咁落水玩咩~
由於我今日唔太方便落水,DADDY又冇帶泳褲,所以陪小小豬玩依個重任就交俾豬仔表姨啦~
平日小小豬都係好痴豬仔表姨,有表姨在場都真係連DADDY都唔跟(緊係啦...表姨成日陪佢玩又俾佢蝦).今日全程有表姨陪玩,佢又點會唔開心呀~
豬仔表姨仲教小小豬游水,睇見佢地玩得咁開心,真令我有點羨慕添~
哈哈哈....羨慕就少少,不過見到豬仔表姨咁鍚依隻百厭豬,我係開心多啲就真(亦都辛苦晒豬仔表姨呀).
玩到個太陽都開始收,啲水又開始凍凍地,所以就轉戰去玩沙啦~
努力掘..努力堆~
成功啦.....小小豬個城堡又好似幾大堆頭咁哦(當然依個又係豬仔表姨功勞啦)~
唔覺唔覺我地又玩左三個鐘,依一刻嘅夕陽真係好靚呀~
其實每一次去沙灘,睇見小小豬玩得好開心,睇見佢個四萬嘅笑容,連我在旁睇都感受到佢嘅快樂,依啲咪就係...你快樂所以我快樂啦!
不過,隨住秋天來臨,如冇意外今次都係依一季最後一次去沙灘了.只好期待下一年嘅夏天先可以再去玩過啦!
**我地嘅FACEBOOK FAGE,唔知大家LIKE左未呢?**
小小豬的成長日誌
大家一齊嚟交流下煮飯仔及去玩嘅親子樂啦!


text:
等我先講件開心事先(我個人覺得),就係我已經同我工作九年多的地方SAY GOODBYE啦~
其實依一份工真係我做得最耐嘅一份,亦都經歷左我好多嘅人生大事(結婚同生BB都係依度做),所以我亦都曾經想過依一份可能係我最後一份工.不過........我真係做得好唔開心,處處被受針對,冇中生有,亦加上日久見人心,所以成日帶埋啲負能量屋企.最後大肥豬都叫我唔好做,唔好成日受埋啲冤屈氣屈出個病來.就係咁,我就放棄左依一份人工都幾OK嘅工,依家暫時全職照顧小小豬同小豬媽先,隔多幾個月等小豬媽身體康復先再去搵工.不過話唔埋我愛上左做FTM呢...哈哈哈!
至於驚同忙嘅事,相信有睇我微博嘅朋友都知道,就係上星期一小豬媽就需要入院做一個大手術.
其實之後小豬媽做完療程嘅時候,我地都估到係需要做手術,不過我地當時都冇估計都個嚴重性同危險性.點知係覆診時,醫生同我地講解時真係嚇左一跳,所以真係俾佢講到驚左好耐.
不過...一切都已經擔心完,小豬媽手術亦非常順利,仲比醫生預計之內好好多,安安全全咁完成,所以都真係放下心頭大石.嗰幾晚真係全天後係醫院陪住小豬媽,亦都係第一次小小豬唔係我身邊同我一齊瞓,所以都真係勁掛住俊傻豬仔呀!不過睇住小豬媽一步步咁康復,雖然有少少辛苦(因為夜晚唔敢瞓),我都係覺得值得呀!
依家小豬媽都已經出左院返屋企休息,所以大家都可以放心了.
依一個星期都有少少事開心事發生,等我慢慢有時間再同大家分享,始終FTM嘅私人時間係少啲嘛!


text:
今日真係超級開心,可以跟美女廚神KIT MAK學煮嘢食呀~
所以當知道「黑白淡奶」新出左一款獨立包裝,我覺得依個包裝真係非常之好,既方便又衛生.除此之外,奶源都好安全,因為同美素佳兒一樣,都係由自家農場牛牛提煉而成,100% 由荷蘭新鮮牛奶製造,新鮮又健康!而且「黑白淡奶」的獨立包裝容量剛剛好,每包30G用嚟來沖奶茶咖啡一包就已經足夠啦!
係未嚟參加活動之前,我都只係以為淡奶只可以用嚟沖奶茶或者係做甜品.不過原來唔止咁簡單,KIT就教我地用「黑白淡奶」煮湯,小食,主菜和甜品,所以原來將「黑白淡奶」加入食物都可以,仲令食物更添香滑濃郁添呀~
KIT為先為我地準備一個小食 - 烘香蕉多士~
將香蕉切片,再加入麥片,蜜糖及「黑白淡奶」,之後用攪拌器成攪拌醬塗上麵包.再係加上香蕉片及玉桂粉,最後放焗爐焗 10 分鐘即成~
烘香蕉多士已經出爐啦~
依款真係好食得嚟簡單又易整,好香香蕉味配埋個脆卜卜多士,真係好味呀!由於整嘅過程都好簡單,所以我打算搵日同小小豬一齊嚟,等我地又可以親子廚房一吓呀!
平日一般飲嘅忌廉湯,都加左好多麵粉,牛油先會做到好CREAMY嘅口感,但今日KIT教我地整嘅甘荀忌廉湯,只係用簡單材料,就可以做到好CREAMY啦~
先將蔬菜加茄膏炒熟,之後加上雞湯煲一陣,再放入攪拌機,最後加三包「黑白淡奶」再煲一陣,咁就完成啦~
完全冇落麵粉,但亦都做都忌廉湯嘅口感,真係健康好多,飲得多都唔怕肥啦~
係未煮主菜時,KIT為我地準備左印式香料奶茶,等我地享受一吓~
講真,我真係比較少飲奶茶,不過依杯又真係幾好飲,個味仲好特別添.可能係加左啲印式香料,加埋個「黑白淡奶」嘅效應,所以杯奶茶都好滑呀~
一邊將已醃好的雞扒慢慢煎熟,另一邊就做個非洲汁,估唔到原來秘密就係加左花生醬,咁就可以有帶出個辣椒味得嚟又唔會辣得好利害呀~
最後加椰絲,就可以放入焗爐爐幾分鐘,食得啦~
不過KIT又教多我地多一個做法,就係如果屋企冇焗爐,就將啲雞扒煎都完全熟透,加上椰絲後,用噴槍燒一燒,咁都可以做都另一個味道呀~
個味道真係唔錯,個汁好香之餘又唔太辣,真係啱晒我依啲怕辣又想食辣嘢嘅人呀~
將所有材料係個煲入面煮溶,之後再加上豆腐,同埋「黑白淡奶」一齊放入攪拌機就得啦~
之後放入雪櫃雪大約兩小時,再加紅豆茸和餅乾碎,就食得啦~
仲唔到豆腐加綠茶個味係咁夾,再加埋有「黑白淡奶」嘅奶香,所以好特別嘅味道,好好食呀~
最後大家同KIT影靚相,過左一個開開心心又飽飽嘅下午啦~
今日仲收到一份小禮物,嚟緊等我試吓用「黑白淡奶」 整啲好味餸等小小豬一飽口福先得(希望做到有KIT一半水準我都已經覺得好叻跚...哈哈哈)~
如果大家想睇多啲「黑白淡奶」嘅食譜,可以去瀏覽FACEBOOK專頁 www.facebook.com/BlackandWhite.hk
小小豬個FACEBOOK專頁,你今日LIKE左未呀~


text:
依家多咗人以車代步,閒閒地都架單車喺手.但入地鐵呀返工呀要拆碌,搵車位,好煩呀!小編就搵到新鮮野,可以摺到細細部嘅電動車,只重7kg,輕鬆解決呢個問題!
呢架型到核爆嘅Smacircle S1電動車只重7kg,重點係摺完可以放入背囊,有別於依家市面上一般嘅摺疊車!試諗吓,接女朋友收工時,喺個背囊抽出一部電動車,啪啪兩吓就組裝完,好型棍呀媽呀!
Smacircle S1由一間深圳公司研發,雖然睇落細細部,但可以載重220磅.官方話部車絕對夠力,連斜路都輕鬆上到,同普通電摺車好大分別!官方片段仲睇到,摺合成部車只需用10秒!而充電只要兩個半鐘,就算吓吓踩盡油,都可以玩到成粒鐘.
一於睇吓官方片段先!
片都睇埋,係咪很想要吧?依家Smacircle S1喺Indiegogo仲係集資階段,不過大家可以用早鳥價649美元預購咗先,即係大約為5059港幣~~如果順利集資,預計今件10月投資者就會收到貨啦!
(小編講兩句)雖然真係好型好方便,但大家都要check 清楚香港真係可以揸出街至好啵…….陣間買咗又拎唔到出街,咁咪大獲!?
相關文章:
2017神奇排隊神器Sitpack!提升持久力必備
EDITED BY CLASSES


text:
產後媽媽身體變化好大,身體真係同做女嘅時候唔同左.除咗餵緊人奶仲未嚟M,身體上面嘅種種唔同,都不停提醒自己,已經係人哋媽媽.又或者因為荷爾蒙,所以獲得種種超能力.
荷爾蒙鬆弛素急降/秒速入睡能力/秒醒/乳頭sensor/體味/頭髮/孕期痔瘡
荷爾蒙鬆弛素急降
響懷孕過程中,身體裏面嘅鬆弛數指數,係頭三個月嘅時候就想急升到去一個水平,然後響孕中期同孕後期嘅時候,就維持水平不變.直到去生完一刻,突然之間直線下降到零,身體裏面呢一種激素急劇變化,怪唔之得會令到個人情緒不穩.
令到個人少少事都好上心.特別係產後頭三個月,要不停同自己講放鬆啲,全部都係荷爾蒙嘅錯.好彩我生之前已經同小寶打定底,響嗰三個月,無論我點鬧佢都好,都唔係我嘅錯,其實我比外星人綁架咗.
秒速入睡能力
因為要照顧BB所以長期都唔夠瞓,產後有一種超能力.好似真係由基因推動,產婦可以秒速入睡,同埋極速進入深層睡眠,先至可以醒訓地維持寶寶生存.
我做女嘅時候好鍾意瞓覺,可以一日瞓12個鐘都唔起身食嘢.但係孕後期開始,就已經習慣咗兩三個鐘頭醒一次嘅睡眠規律,應該係為咗餵夜奶做嘅準備.
秒醒
由於陀緊嘅時候BB嘅細胞已經會入到媽媽嘅血液,(所以T21抽血,就可以檢測到BB性別),好似大家啲細胞會互相溝埋左.以前有睇過啲外國錄影片段,影住爸爸,媽媽,同BB一齊瞓覺,突然媽媽起身一手拎住床頭櫃個面盆放響BB前面, BB即刻起身嘔條彩虹出嚟,媽媽好似有超能力咁樣準確接住嘔吐物.都幾神奇.
有時候我會突然扎醒,然後望住個cubo cam,就會見到BB開始扭扭擰擰就黎瞓醒.
乳頭sensor
睇過一個外國研究話,有個媽媽泵出嚟啲奶會入落奶袋,入雪櫃, 點知發現有幾日啲奶變咗淺綠色.BB屎就話會綠色姐,奶都綠色?
然後拎咗啲奶去代驗,原來入邊多咗對抗感冒菌嘅抗體.原來係BB呢幾日有少少作感冒,所以媽媽乳頭sense到BB口水裏面嘅病菌量,所以人奶餐廳就放多啲感冒菌嘅抗體入去.呢一個新聞令到我印象好深刻,亦都係我好堅持要埋身嘅原因.
一路都話乳頭有sensor,咁全泵媽係點樣知道bb大食咗,繼而製造多啲奶呢?應該都係同BB細胞入左媽媽身體裏邊有關,始終阿媽都陀咗佢10個月.
體味
頭一個月唔知係因為用薑水沖涼定係咩原因,覺得自己加拿大有體臭.然後聽到媽媽谷入邊,有其他媽媽都有同樣情況,先知道原來產後短暫時間會有體味係正常嘅.
好彩半個月左右就已經冇咗,嚇死我,以為咁樣又一世.
頭髮
我陀之前,一洗頭就會甩好多頭髮嘅人.響陀緊嘅過程,甩頭髮變得比前所未有地少,我仲以為係生BB真係改善咗我嘅體質.
生完嘅頭一個月,因為用薑水洗頭根本上洗得唔乾淨,頭髮就梗係甩啦.點知出咗月之後,每一日都比琴日甩得多一點,以為自己做完化療咁.大約D130開始,洗完頭甩嘅頭髮好似越來越少,定係因為我已經睇慣左大巴大巴咁甩頭髮呢?
皮膚
生完坐月嗰個月,雖然佢可以俾我用薑水沖涼洗頭,但係都覺得自己好污糟,尤其是知道唔係日日有得洗頭更加唔想搽任何嘢上塊面度,費事揩到啲頭髮.究竟係因為嗰一個月荷爾蒙旺盛?成個身體嘅修復能力都好好(因為要修復裏裏外外嘅傷口)?乜嘢護膚品都冇用,淨係用熟水洗面,薑水洗面? 但係整體成個月裏面,我面部皮膚係成世女最靚嘅全盛時期.又白又滑,水油平衡.
孕期痔瘡
呢單嘢真係好恐怖,睇返我個陀緊,生產過程紀錄,你就知道佢有幾咁令人痛苦.最高峰有成六粒係出邊遊街.突然我下面好似男人咁,多咗個噹噹,要學識要洗吊鐘.
全盛時期,我痛到要跪響度泵奶.而最恐怖嘅就係生完之後,恥骨痛已經即時消失咗(係咪即係代表鬆弛素已經完全收晒呢),但係痔瘡仍然會響度.但痔瘡去到產後三個月左右,先開始消退.
~D150其後,開始發現有詞不達意嘅問題,有時需要重組句子.記得以前睇過一個研究,話所有英文生字入邊嘅字母,如果打亂排列,都係唔會影響正常閱讀嘅. 所以小寶就負責喺我身邊將我講嘅嘢重組一次.
一孕傻三年,媽媽變蠢嘅原因,我一直以為係BB搶咗媽媽嘅Focus,同埋要照料佢嘅起居飲食,所以太多嘢要做,就會忙東忙西.但原來最主要嘅原因係因為我唔夠瞓, 媽媽荷爾蒙影響,半夜如果聽到BB一個返身嘅細微聲音,都會突如其來扎醒.
生仔都要生三日
產後打大佬
餵奶篇
- 孕期 – 奶粉選擇
- 育兒 – 人奶 vs 奶粉
- 育兒 – 哺乳埋身篇
- 育兒 – 哺乳泵奶篇
- 育兒 – 電動奶泵嘅選擇
- 育兒 – 奶袋篇
- 育兒 – 塞奶篇(D118)
- 育兒 – 返工泵奶篇
- 非官方非正式之塞奶原因
- 育兒 – 追奶之路
尿片篇
洗錢篇


text:
今次測驗第一日係星期五,又早放學,所以等細佬喺屋企食完嘢,我哋就出發去又一城.
一來想去玩具反斗城,二來要去Taste換貨,三來知道GAP做緊減價,買夠6件有65折,都幾抵,所以順便去果度食 lunch & shopping.
Max好叻呀!自己叫嘢食,仲主動問人有冇氣球.
細佬呢!就緊係一齊食啦!但由於佢已經食咗 lunch,所以我就俾咗啲麵包佢咬.咬足大半場,叻叻! Continue reading “(二年級)Eat & Shop @ Festival Walk” →
晚餐:芝士薯仔西蘭花焗蛋,西蘭花,雞鎚
開頭食得唔好,成日掉嘢食落地,食食吓又喊想人抱抱.估唔到氹吓又唔理吓佢,最後可以清哂盤入面啲嘢食!又有一大進步啦!太開心了~
Continue reading “BLW (9M18D) 第一次清盤,好叻叻呀!” →
尋晚又整饅頭.
屋企有蕃薯,本來想試吓整蕃薯饅頭,但都係下次先,因為開始整果時已經10點幾.
呢啲時間兩個小朋友都瞓咗,我先可以安安靜靜地做呢件事!如果佢哋未瞓,我絕對會忍唔住去攪吓佢哋!完全唔可以整.咁點解日頭哥哥返緊學細佬瞓緊覺果陣唔整呢?因為太多嘢要攪啦!又成日都覺得好攰,反而夜晚冇咁嘅感覺!?
今次用多咗一倍份量,但同上次一樣,點都搓唔到個麵團光滑,我諗係因為牛奶嘅比例多咗少少?下次試吓落少啲先.
上次哥哥食到一個唔夠,要食埋人哋果個.今次夠喇掛!點知佢又唔想拎返學校當snack咁食,我都明,緊係想食啲「好味又冇益」嘅零食啦!但係間唔中一兩日食返啲健康啲都要!所以最後佢都帶咗一個饅頭返學校.
咁細佬又點呢?
睇吓佢食到!
我將一個饅頭切開3份,佢幾乎全部食哂,只係掉咗半舊落地,睇嚟都OK鍾意喎!其實都係因為之前見佢食得幾好,我先有動力繼續整,當然哥哥又肯食就更加要整啦!
另外,午餐仲有早幾日整好嘅「焗洋蔥紅蘿蔔雞肉雞肉丸」,因為屋企冇哂蔬菜了!唯有加埋士多啤梨同梨.
今次食到兩個左右嘅雞肉丸,士多啤梨幾乎食哂,梨就食一兩舊就吐同喊 (哈哈!),其實BLW嘅小朋友唔係更加揀飲擇食咩?我覺得好好好明顯噃!!
第四堂 Story Telling 啦!
今堂講嘅故事係 Pinocchio,連小手工都係小木偶個樣呀!
除咗個面具,仲要整埋個長鼻子,Rex 竟然好努力咁……我以為佢係啜啦!點知之後條黃色紙幾乎濕哂!所以我諗佢應該係吹啦!
上完堂又同朋友仔去食 lunch 嚕~
尋晚10點幾開始整,整好之後雪到今日拎出嚟蒸返熱,細佬食到大半個!👏👏👏
午餐:薯仔菜心焗蛋,豬肉丸,紅蘿蔔粒,菜心莖1條
因為只係需要用到一條菜心,葉嘅部份拎咗去攪碎,淨返條莖就同埋啲紅蘿蔔粒一齊蒸.
呢個薯仔焗蛋係上網學的.
材料有:
日本男爵薯仔一個 (因為比較細個,所以只需用一個便夠,本身食譜係用半個薯仔)
菜心 (街市買的)
無激素雞蛋
麵粉 (我用Bob’s我用Bob’s Red Mill Unbleached White All Purpose Organic Flour)
Emmental cheese
做法:蒸薯仔先,再壓蓉.菜心攪碎,mix 埋薯蓉.加雞蛋攪拌,再加已過篩麵粉攪拌.然後平鋪上焗爐紙上,再加芝士碎喺面.
由於未夠鐘食,所以我雪咗一個鐘左右,夠鐘就拎出嚟焗,一邊焗15分鐘左右 (已經唔記得確實幾多分鐘啦!因為我初時焗嘅時間唔夠再加),另一邊焗多5分鐘.
出嚟嘅效果幾好!唔會太軟,用刀切開都要出少少力果種硬度.
睇片:https://youtu.be/e0Ohf6g6A8I
題外話:
(1)細佬呢兩日開始識得雙腳跳起離地!好勁!不過當然要扶住佢啦!睇嚟遲啲識行之後,平衡力好啲時就好快識跳起!記得Max細個係好遲先識㗎!兩個小朋友真係好唔同呢!
(2)識掉個波波入籃球架了!
首先講吓晚餐有啲咩食.
1) 三文魚+菜心+蛋黃+糙米白米飯波
2) 菜心莖
由於Rex下午3點半左右醒咗到晚飯時間 (7點幾8點) 都冇瞓過!本來都好驚佢會太眼瞓而唔肯食,點知竟然幾乎同我掃哂所有嘢!
今次堅唔係掃落地!本身我一開始放低個盤,佢就拎乜掉乜,我嬲嬲地,已經一見佢掉就捉住佢隻手,平時最多擋吓,唔俾佢掉到落地.今次我見佢掉多幾掉就成盤拎走,然後逐啲嘢分批放喺檯.咁樣佢反而開始拎嚟食!丫…明明肚餓,都要掉餐飽先!
有時佢一邊掉,隻狗就一邊喺附近等食,好好似佢餵緊狗咁!😑
然後呢一餐就係佢一路食,我就一路將啲嘢食放喺檯.最後仲食到冇哂,連喺檯上面啲碎哂嘅都拎嚟食!從未見過嘅奇景呀!!
Continue reading “(9個月)BLW (9M11D) 晚餐♡幾乎掃哂” →
晚飯後又帶細佬落樓下行吓,得我同佢兩個.
散吓步又可以當運動,而且都好開心,我好 enjoy 呢段親子時間,雖然只係咩住佢,而且已經日對夜對!
今日有啲涼涼哋,掛緊3號波.本來淨係著咗件 one piece,褲都冇著!落到去咁大風即刻返屋企同佢著返條長褲.
呢種天氣再加上邊散步邊聽舊歌,竟然覺得心情有點藍.
做咗ftm咁多年,我諗我近排先開始算合格!
尋日去 Taste 買咗好多正嘢!分享吓呢幾包意粉.
3包都係0納,啱哂 baby 食,尤其 BLW 嘅BB.
不過左邊果包就細粒啲,要抓握能力好啲先試到.
我今日就先煮中間果包 ~ Delverde 嘅蝴蝶意粉,睇落個外形係最易俾bb拎嘅!
不過Rex似乎唔係好咬到!定係懶呢?成餐都食少好.
用嚟撈意粉嘅白汁就係一向都用開方法整:奶粉 + 麵粉 + 芝士. Continue reading “BLW (9M11D) 新買意粉&芝士♡新嘗試:雞肉丸/餅” →
淘寶買嘅玩具到咗啦!
其中啲蛋蛋係我最想買的!未拆開,但睇落質量都唔差.個繞珠就失望啲,雖然有睇尺寸,但竟然係咁細?右上角個玩具,中間有架火車開著會自己行,Rex 竟然驚!細膽到佢……至於下面果8個拼圖啲質量就差啦!而且佢仲處於乜都擺入口嘅階段,所以會收起唔俾佢玩住,因為有少少木刺.
右下角有個人頭果個,係可以自己幫佢配眼耳口鼻,幾得意.
最後再講吓右上角張遊戲桌,雖然細佬驚架火車,但係成舊嘢嘅質量唔錯!幾好添!RMB200 左右.
呢排愈來愈有進步!由之前食5分鐘,10分鐘就喊,而家開始可以食到20分鐘左右,甚至超過30分鐘都試過.
我亦都好耐冇餵佢啦!(但工人有時我唔喺度時會餵)
今日午餐係:第一次食嘅翠玉瓜,南瓜藜麥飯波,紅椒綠椒豬肉丸,仲有蘋果切片.
食咗20分鐘左右,好似幾鍾意食翠玉瓜,肉丸就好快就「掃」哂!包括食同埋掉,哈哈!飯波成績都唔錯,拎起過4個,食咗大約2個倒啦!都幾大個吓㗎!啲瓜「掃」咗大半,蘋果亦食咗大約2~3條.所有嘢係估計食咗落肚的.
至於代唔代到一餐呢?有時得,午餐可以食完隔3個鐘先飲奶,但有時個幾兩個鐘就餓.晚餐由於接近瞓覺時間,所以通常食完後都會就返時間俾奶佢飲,有時飲得多,有時可以飲1或2安就唔飲,所以都叫間唔中食得飽佢㗎!
2017年8月22日
晨咁早起身,8點多啲出發,Call 咗的士,仲有 Grandma 同工人同行,重點當然係帶埋細佬嚟送機啦!實在太感謝媽咪啦…等我可以見細佬耐啲.
不過離境果陣望住細佬,啲眼淚水好想湧出嚟…好唔捨得呀!果一刻又諗:早知帶埋你!
Max 亦都非常之唔捨得細佬,仲撲埋嚟想喊咁樣!佢咁錫細佬我都好安慰…… Continue reading “(東京二人遊)出發!” →
有兩件事要記低!太重要!
第一,帶咗佢去睇中環果個「名醫」,話Rex嘅嚴重程度只有2,以1~5嚟計,5係最嚴重.
第二,幾次都望住我叫「媽」,唔係講得好正,但我相信係有意識而且知道我係媽媽.仲有,佢亦都識叫「哥」,唔知咁啱定真係識?
今日午餐都好豐富,有南瓜波飯,啤梨蘋果蓉豬肉丸,有機青瓜,仲有生果~無花果!差啲唔記得食呢啲嘢之前仲俾咗啲自制嘅基本麵包,但佢食好少咋,雖然好肚餓 (我係正下一餐嘅時間俾佢食),但佢好似唔多鍾意食咁.
呢餐樣樣都食得唔多,後來都係餵,全程坐咗有差唔多45分鐘,因為冇乜點喊,佢想喊時餵佢食嘢又唔喊,所以先可以持續咁耐.
下午又俾咗啲水蜜桃佢食,但由於我要出門口,所以就快快手手咁餵佢.
到晚餐,簡單啲,雞鎚同青瓜,用我哋食嘅糙米白飯整飯波,仲有火龍果.青瓜咬兩啖就掉,睇嚟佢真係唔鍾意食青瓜.
而家 Keep 住「記得嘅話」每日都同佢碌卡 (迪士尼美語世界),仲會睇一至兩次DVD,初時都比較緊張睇幾耐,但發現細佬唔會十分專注咁睇嘅時候,我都會俾佢睇耐少少.
唔知係咪首歌特別吸引Baby? 有一首唱時間嘅歌,同哥哥一樣特別鍾意!一睇到或聽到都會笑!
之前講過話要努力寫,終於寫第二篇了!決定由民宿開始講.
我係喺airbnb租,地點決定住喺上野站附近,因為就返我哋要去嘅目的地.
租果時已經鐵定係必須要近車站,因為只有我自己帶住Max嘛!本來想租喺正京城上野站對面果間酒店,但係又唔sure個站有冇電梯上地面,搵極都搵唔到有人話有!雖然好近,但考慮到走果陣如果好多行李,咁我自己一個又如何搬落樓梯呢?就係因為呢個原因而令我卻步,唔敢租呢間酒店.
由於個人理由,可以選擇嘅民宿唔多,結果只有兩三間可以揀.選擇呢間係因為佢寫話離上野站5分鐘步程,而且睇相望落大間啲.結果租咗之後先發現原來佢距離果個上野站出口,應該係最遠果個!咁果5分鐘其實就要加埋由站內行去出口果幾分鐘,實際上夾埋可能係15分鐘,因為出站後果5分鐘都寫少咗,實際行起上嚟都差唔多要10分鐘,尤其玩完返嚟,行路又再慢啲呢!攰丫嘛!
除咗對我嚟講太遠之外,第一日入屋已經聞到一陣味,唔識點形容,唔算好臭,係怪味…雖然怪,未至於係臭.最慘係個廁所就真係有陣臭味啦!唉…臭臭哋嘅up味.其實我個人又唔係太太太介意,所以尚可勉強接受.咁喺間房度又有種 cozy feel 嘅…
不過問題唔只呢兩樣,佢張床,林到不得了!如果係張梳化就好好,係張床就瞓得幾辛苦吓!
仲有,我哋第二晚,去完迪士尼返嚟,發現牆上有隻昆蟲!我好勇咁搵咗民宿本雜誌拍死佢!仲影咗張相以備不時之需!哈…
好啦!已經講完.基本上我唔會推薦呢間民宿嘅原因簡述如下:
1) 離車站太遠
2) 間屋有陣味,廁所有陣臭up味
3) 張床太軟林林,瞓得唔舒服
4) 有小昆蟲
揀民宿其實都係自己貪新鮮想試吓住!估唔到…咁樣.其實要講最唔好嘅地方都係太遠,其他嘅我個人嚟講仲勉強接受到.不過民宿嘛!又唔係酒店,位置緊係冇咁便利啦!或者係啦!要搵啲真係好近站嘅可能要住啲細站,咁其實又有得諗呀!
有咗呢次經驗,我覺得下次都唔會揀民宿多,如果要揀,就會小心啲,揀「真正」近車站嘅.但好可能會係啲細站,玩到好攰都要轉車返去果啲……咁,最後可能都係租返酒店!
星期日一起身就好忙!首先整呢個焗蕃薯俾兩位公子:
然後整「牛油煎牛奶蛋」俾爸爸:
跟住仲整埋 banana oats pancake:
食譜係跟朋友教的,加埋 oats 好正呀!細佬都肯食,但哥哥就唔鍾意啦!佢不嬲都對 banana pancake 麻麻地……係唔食嘅!但佢又鍾意食香蕉喎!只係唔鍾意食 pancake,麥當勞果啲除外!好奇怪.仲有佢都唔鍾意食麥皮,所以呢個都預咗佢唔肯食.
下午茶係食唔哂嘅 pancake 同另外蒸嘅蕃薯.仲切咗啲蘋果粒.睇佢好似好努力咁食,但其實食得唔多.
夜晚食咗啲大人食物:雞肉同豬都有,所以就只煮咗啲長通粉同菜心俾佢.本來想放啲三文魚入長通粉入面,再整埋意粉汁,結果太懶冇整到.
好耐冇記錄食啲乜,寫開就簡單寫吓啦!之前一直都好擔心會吸收唔足夠嘅鐵質,近月都係食洋蔥豬肉丸或雞鎚多!難得細佬好鍾意食,所以一啲都唔擔心,反而 carbohydrate 就食得較少.蔬菜類嘅都係西蘭花會食到最多,菜心而家都唔太鍾意食.另外亦有俾全蛋,芝士同一啲可能容易引致皮膚敏感嘅食物,例如 Kiwi.因為見佢食完都唔好少有敏感,所以都會俾,但唔會俾太多住,慢慢試.


text:
眨下眼 BB 就滿月,我就做咗媽媽一個月.成件事好夢幻,有時望住BB 會諗我係咪發緊夢?我真係生咗呢個咁可愛眼仔碌碌嘅小 BB?我個肚曾經裝住呢個人仔?
第一次聽到心跳驚嘆「原來咁快㗎!」
照超聲波見到你手腳 Fing Fing 左勾拳右勾拳,感覺好神奇!
以前成日都覺得自己嘅育兒底線好低.但有咗之後,開始明白到做人呀媽唔係講得咁輕鬆.由驗到兩條線開始,就開始擔心呢樣個樣.每一次見醫生照超聲波,見到手腳郁郁聽到心跳就會放下心頭大石,但返到屋企又開始擔心到下一次覆診.
身邊嘅媽媽都話會感受到明顯腳踢感覺,但我好長時間都只係感受到魚仔游過,手指輕撩嘅感覺.一路都有啲擔心,直到22週突然就感覺到被踢嘅感覺,當下好唔真實,原來胎動感覺係咁嘅!雖然你有時會突然其來踢到我「呀!」一聲,但 in general 你都係一個斯文 B.多謝你無令我成個孕期太辛苦,最多都係眼瞓到傻肚餓到喊咗.
期歷咗既期待又擔心嘅九個月,驚早產驚高血糖驚你太細粒,每個星期出入醫院拮到兩隻手都係針孔,忍口散步行到腳都跛,終於佗到 37 週足月.係手術室由醫生抱你俾我哋望,再聽到你呀呀嘅喊聲,原來真係會感動到眼泛淚光,再辛苦都值得.我個女出世啦!Hello baby, welcome to this world!
你嘅人生啱啱開始,未來未必事事如意,但爸爸媽媽都會陪你支持你.見到你嘅笑容,我個心就溶咗啦.媽媽只願你平安快樂,無悔一生,做個開心果.
滿月快樂 :)


text:
中式到會 VS 西式到會
提起中式到會,好多人第一時間會諗起盆菜,燒味,乳豬;但西式到會呢?有太多代表,一口小食,意粉,燉飯,漢堡,Pizza等等,其實中式色彩豐富嘅菜式唔少,但點解偏偏響到會市場又俾盆菜獨佔鰲頭呢?因為無論中式到會定西式到會都會涉及送貨時間,由於需要保溫,但中菜偏偏好多都講究火喉,鑊氣,中式到會容易因為運送途中的時間問題,溫度令中菜口感同味道受到影響,反而盆菜直頭可以凍住出貨,享用前即時加熱就可以,只要汁水夠濃,同打邊爐差不多,所以無需保持火喉鑊氣甚至溫度,中西菜最大分別係煮中菜靠經驗,唔同人煮唔同味道,難以管控出品,但西菜唔同,著重SOP,材料,份量,煮法都一模一樣,可以因應送貨時間調整SOP,保持食物出品有一定嘅質素同賣相.
多元化菜式迎合不同口味
Kama Delivery雖然係西式餐廳出身,但亦致力改善食客體驗,發展多元化食材,中式到會中一個盆菜,雖然夠8-10人食,但盆菜嘅內容一般大魚大肉,又海參又鮑魚,唔係個個啱,尤其細佬,老人家同素食人士,而Kama Delivery希望做到同一個聚會入面,無論係愛肉人士,愛素人士,大人細路都可以盡情享用自己鍾意嘅食物,所謂百貨應百客,例如2021年,原隻無骨海南雞,台式鹽酥雞,花雕慢煮浸鮑魚等,都屬於西式以外嘅餐點選擇,當中原隻無骨海南雞更加係2021年十大最受歡迎產品,可見一個聚會入面,對於唔同國家菜系同時出現係有需求,以新年聚會做例子,叫左中式到會如盆菜,你未必會再叫其他野,因為盆菜內容相當豐盛怕食唔哂,但參與者唔鍾意食又怕煞風景可能就食一兩件就停手,而且盤菜圍爐食,自己屋企人都話冇所謂,唔太熟又唔記得用公筷大家都好尷尬,自從疫情發生後大家對衛生都好有要求,對應唔同嘅飲食要求,Kama Delivery嘅貨架上面,西式到會,中式到會或者素食到會有咩好選擇呢?
中式到會 – 必點菜式
西式到會 – 必食推介
對於派對聚會中嘅素食人士,唔再係睇人地食,中菜到會嘅素食一般唔係菜就係菇,望落好齋食落好Dry,Kama Delivery新引入未來肉選擇,口感味道同肉類非常接近,可能唔講你都未必知,Kama Delivery將未來肉應用喺意粉,飯類及迷你漢堡,呢本中式都會有嘅菜我地多款沙律一樣有供應,更有純素款式供應令素食人士嘅選擇唔再局限菇菇菜菜,可以有更多嘅食物選擇.
素食人士最愛推介
當然,仲有其他東南亞菜系不能盡錄,Kama Delivery貨架上超過一百樣食品選擇,無論家庭聚會,公司派對,商務活動都同樣適合.所以係聚會中想食中式到會定西式到會都好,Kama Delivery都可以滿足你嘅需要.
延伸閱讀
*未經許可,以上圖片及文章不得轉載或引用*


text:
By 搵腳
POSTED ON 23:47 29-04-2022
話說不久之前傑志就成功係亞冠盃取得第二場勝仗,晉級機會可以話係近在咫尺,對於香港足球嚟講,都可以話係非常鼓舞嘅一件事.不過見到友媒於賽後出左一篇關於報道香港足球媒體嘅文章,睇完有啲感覺,就想寫篇嘢講吓. 帶返個頭盔先,老實講,小編其實並唔係一個做媒體出身嘅人,亦都冇讀過任何媒體相關的學位/課程.不過係我嘅認知中,身為一個本地媒體,應該要背負住推廣同傳承本土文化嘅責任. 咁如果將呢樣嘢套用返係足球上面睇嘅話,我哋亦都可以理解為媒體係有責任去報道及推廣香港足球.可是有啲多followers嘅足球偏偏對香港足球不聞不問,甚至淨係報憂不報喜.最諷刺嘅係,呢啲咁樣嘅足球媒體/專頁,有啲仲夠膽係簡介介紹自己為「最本地化」的足球媒體/專頁.身為「最本地化」的媒體但係一篇本地球壇甚至香港足球代表隊嘅報道都冇,日日淨係喺度講英超歐聯,到底你哋點解會好意思話自己係「最本地化」的足球專頁? 可能會有人為佢哋辯解,講本地波冇人like嘛,冇熱度咪唔寫囉.但係有冇諗過歸根究底,話題熱度係靠多人講多人討論先會有.你唔講,我唔講,冇人報道冇討論度,咪自然冇人睇囉.如果各位足球媒體可以講外國波以外,可以報多少少本地足球嘅新聞,增加本地波嘅曝光率,香港足球一定可以更加茁壯地成長.始終一個聯賽/球隊可以搵到幾多商業贊助,同佢本身嘅曝光率一定有關. 香港足球嘅推廣一直有一小部份人/專頁喺度默默努力緊,不過呢少部份人/專頁嘅影響力一定冇嗰啲大型嘅,專業嘅咁多.有一句說話叫做「能力越大責任越大」,希望呢啲「有能力」嘅足球專頁/媒體可以負起佢哋嘅責任,對本地足球再做多啲.同時亦都希望支持本地波大家可以多啲follow同埋支持一啲報導本地波足球專頁/媒體,令到其他媒體可以明白到原來講本地波,係會有人睇有人like 㗎.
©2020 搵腳, 保留所有權利


text:
遊船河? 喂, 乜你識游水咩? 你都會去玩海上活動o既咩 哈哈… 係呀, 我唔識游水o架!! 但係我以前去泰國時又玩過香蕉船, 水上電單車喎!! 唔係一定要識游水先可以玩o架嘛, 我有著救生衣, 何況有咁多人係度, 點都搵到一個半個o黎救我o既, 嘻嘻~~~
今次公司搞船河真係煩, 點解咁講? 首先係預定出發前一日, 居然掛九號風球, 搞到要押後出發, 到o左第二次出發前一日, 又係狂風暴雨, 諗住又要押後, 點知船家話如果唔係掛風球, 無得取消, 照出發, 前一日都仲落雨落到死, 第二日梗會落雨啦, 搞到無晒 mood!! 好彩, 係出發當日居然變得天朗氣清, 熱到爆, 呢日真係好適宜出海, 爽~~~
當然係出海途中無乜o野做, 梗係玩下麻雀啦(連遊船河都可以打麻雀)!! 到o左目的地, 大家都好興奮咁跳晒落水, 唔知係咪因為實在太熱啦, 真係要去浸一浸, 解下暑呢! 我? 當然無落啦, 原本都無打算會落水, 只係陪下大家高興一下先參加o者, 所以乜o野替換o既衫褲都無帶, 更何況我都唔識游水, 點會係大海中暢游呢? 亞媽都有講啦, 嬉山莫嬉水呀…. 我不如係船上充當攝記, 拍下o的靚女仲好啦… 嘻嘻 (講緊隔離船o既三點式 XX)
當日終於見識到傳聞中過氣體育老師o既 wakeboard 風采, 佢好勁, 真係引o黎好多艷羨o既眼光, 引死好多女仔, 可惜可惜, 一山還有一山高, 估唔到另外公司o既朋友, 佢玩得仲好, 即時將佢比下去, 過氣體育老師, 唔駛灰心, 你仲有大把時間慢慢練, 他朝有日, 你一定可以玩埋花式o既, 到時再表演過.
食o左午飯之後, 今次船家就載o左我o地去岸邊沙灘玩, 返上岸喎, 我當然落去玩下啦, 就係咁, 我就拎o左個沙灘排球落去玩下波仔啦(岸上都有好多美少女玩緊呀). 始終o黎得遊船河, 梗係要落下水, 呢個唔係我o既諗法, 係班衰人o既諗法, 點解咁講, 你o地應該都會估到我最後o既收場, 就係比佢o地掟o左落海囉…. 成日濕晒, 好慘呀!! 最後我要係西貢買o左條褲同 under 去替換.
總括o黎講, 雖則我唔游水, 但係同班朋友去玩下, 都好開心…..